
LUKIJALLE, 



Noudattaen kustantajan kehoiticsia olen J. V. Snell- 
manin ^teoksista poiminut sellaisia laicselmia, jotka 
niin lyhyesti kuin mahdollista kuvaavat hänen aat- 
teäansa ja käsUystänsä tärkeimmistä kysymyksistä. 

Olen pyrkinyt valitsemaan sellaisia laulelmia, jotka 
sisällyksensä puolesta Snellmanin ajattelua ja käsitys- 
tapaa pääkohdiltaan valaisevat, Tarkkaavaiiien lukija 
saattaa hu^omata, eitä laulelmat toisinaan osoittavat 
eri ajatusvivahduksia riippt4^n siitä miltä puolen 
Snellman osiota käsittelee, mutta olen tahtonut saada 
senkin piirteen esiin, että Snellmanin ajattelussa to- 
della on eri vivahduksia tavattavana. Sen pääsävy 
onkin .siinä, että se on historiallisen, elävän ja toitni- 
van todellisuuden käsittelemistä ja käsittämistä. 

Joku toinen olisi tällaisen valikoiman tietysti eri 
tavoin toimittanut. Tahdon vain sanoa, että olen 

koettanut valita hmselmat asiallisten näkökohtien mu- 
kaan, ajattelematta sitä, voinko itse tai jokin toinen 
lukija lauselmiin yhtyä. Tarkoitus on viehättää luki- 
jaa syventymään SneUm^anin itsensä ajatuksiin ja 
hänen teoksiinsa. Sen vuoksi on joka lauselman 
kohdalla mmnittu, mistä SneUma/nin kirjoituksesta 
se on otettu. 

Epäilemättä J. F. Snellmanin kirjoitukset yhä 
vielä ja edelleen ansaitsevat sen, että Suomen^ kansa- 
laiset todella niitä tutkivat ja niistä oppivat. Kehoi- 
tuksena sitä tekemään pyytää tämä valikoima olla. 

Otteiden suxymalaiseen asu/un nähden on huomau- 
tettava, että on yleensä käytetty teosta: J. V. Snell- 
man, Valitut teokset. Werner Söderström, 
Porvoo, 

Helsingissä huhtikuulla 1906. 

ZACB. CASTRiJN. 

Isänmaallisuus, kansallisuus ja 
kansallishenki. 

Kansallishengen pohja ja perustus on 

isänmaallisuus. Tämä on taas siinä, että saman 
kansan yksilöt luonnollisesti rakastavat kaikkea 
sitä, mikä esi-isiltä perittynä on ollut heidän 
ajallisen ja henkisen olemassa-olonsa elinehtona, 
esi-isien kieltä, isien maata, syntymämaan tapoja, 
lakeja ja laitoksia. Kieli ei aina kiinnitä yksilöä 
yksin isänmaahan, vaan heimoon yleensä. Hel- 
posti havaitaan, että tämä side ei ole mikään 
satunnainen,' vaan että kielen ohessa myöskin 
joku heimonomainen uiko- ja sisäpuolinen muo- 
dostus, kansanheimon ulkomuotona ja luonteena, 
painaa leimansa yksilöön. Eri olopaikasta ja eri 
valtiollisista vaiheista huolimatta pysjry tämä hei- 
mon näköisyys itsepintaisesti sen eri osastoissa. 
Kukistetustakin kansasta se häviää vasta tämän 
fyysillisesti sekaannuttua vieraihin kansakuntiin, 
jommoinen sekaantumus pystyy muuttamaan sekä 
ulkonäön että mielenlaadun ja kielen. Heimo- 
luonteen vaikutusta lähinnä tulee maan ja ilman- 
alan sekä siitä riippuvan eri elämäntavan vaiku- 

J. W. Snellmanin aatteita. — 1 

2 Isänmaallisuus, kansallisuus ja kansallishenki. 

tus. Sillä kaikki tämäkin luo kapsallisuudelle 
määrätyn leiman, joka ei helpolla muutu. San- 
gen suuri ja monipuolinen, vaikka oman muut- 
teliaan luontonsa takia vähemmin kestäväinen, 
on lakien ja valtiollisten laitosten vaikutus, kui- 
tenkin niin, että tapa on lakia ja laitosta väke- 
vämpi. 

Mutta kaikki nämä voimat, jotka yksilön sivis- 
tymiseen vaikuttavat ja ovat sen ehtoina, ovat 
ilmeisesti itsekin luonnoltaan ajassa tapahtuvan 
kehityksen alaiset ja riippuvat ihmiskunnan ylei- 
sestä sivistyksestä. Sillä kaikkein aineellisimpia- 
kin niistä, maanlaatua ja ilman-alaa, muuntelee 
kultuuri. Isänmaallisuus, jonka piti olla kan- 
sallishengen pohjana ja peränä, edellyttää siis jo 
kehittynyttä kansallishenkeä, kullekin kansalle 
omituista yleis-inhimiUisen sivistyksen muotoa. 
Saatamme siis vain päättää sen, että kansallis- 
henki on yhä jatkuva sivistystoimi, joka alkaa 
kansan alkamisesta ja loppuu isän9ia^llisuuden 
loppumiseen. Jos sanomme sitä määrättyä tietä- 
mystä ja tapaa, mikä kunakin ajankohtana on 
kansalle omituista, kansallisuudeksi, niin isän- 
maallisuus on se tahto, joka panee kansalli- 
suuden kehityksen vireille ja pitää sen eleillä 
jonakin yleis-inhimillisen sivistyksen määrättynä 
muotona. 

Kansallishengeksi sanomme taaskin isänmaal- 
lisuutta ja kansallisuutta yhtyneinä, kun esim. 
puhumme jonkun kansan väkevämmästä tai hei- 
kommasta kansallishengestä. 

Valtio-oppi V. 1842. 

Isänmaallisuus, kansallisuus ja kansallishenki. 3 
• 

Isänmaallisuus on välittömästi tunne, 

jonka sisällys saattaa olla muuttelehtiva, niin että 
epäsuuntaan eksynyt isänmaallisuus tuottaa hyl- 
jättäviä tekoja. Sentähden tulee ihmisen tässä, 
niinkuin yleensäkin hyvän aikomuksen toimissa, 
antaa isänmaallisuudelle hyvä sisällys. Tämä ei 
voi muuta olla kuin kansan sivistys ja tapa. 
Mutta ei niiden tietäminen yksistään riitä. Sivis- 
tys ja tapa eivät ole muutamia määrätyltä perus- 
lauseita, vaan elävää tietämystä. Tämä ilmestyy 
toiminnassa ja on olemassa ainoastaan henkisenä 
kehityskulkuna; sentähden se tulee ainoastaan 
sen tajuttaviin, jossa tämä kehityskulku tapahtuu. 
Sentähden ei kukaan, jolta puuttuu isänmaalli- 
suus, voikaan kansallishenkeä käsittää. Sitä käy 
sanoin määritteleminen ; mutta määritelmä ei opeta 
ihmistä, kuinka tulee toimia; vielä vähemmin 
määritelmä antaa hänelle kykyä toimimaan yhäti 
kansallishengen kanssa yhtäpitävästi. 

Valtio-oppi V. 1842. 

Turve ei ole isänmaa; orjan ottelu i\älkää vas- 
taan ei ole kansalliselämää ; jäljet vihollisen hevo- 
sen kavioista ei historiaa; halu kotikontuun ei 
isänmaallisuutta. Kotikaipuu vaivaa metsäläistä 
samoin kuin eläintä, mutta Englannin poika sitä- 
vastoin viihtyy kaikissa maapallon maissa ja 
vyöhykkeissä. Mantu, jopa niinkin rikas, niin 
vihanta kuin hänen iloinen saarensa, ei sido 
häntä. Hän vie mukanaan kaikille sen tiedon 
että hän kuuluu Englantiin, kaikkialla hän näkee 
maansa lipun, tuntee kaikkialla maansa valta- 

4 Isänmaallisuus, kansallisuus ja kansallishenki. 

vaikutuksen, kuulee ja lukee kaikkialla sen kieltä. 
Hän on vapaa; hän kantaa isänmaatansa ylpeässä 
sydämessään. 

(Runeberg'in : »Maamme» (»Värt land»). Ote eräästä 
»Fosterländskt Albumin III» Arvostelusta. Litteratur- 
bladefin 6 n:ssa v. 1847.) 

Niinkuin yksityisen tieto on aivan ilman juurta 
ja ryhtiä eikä ansaitse tiedon ja sivistyksen ni- 
meä, jos se ei ole itsenäisesti käsitetty, mietitty 
ja sulatettu ominaiseksi kokonaisuudeksi, samoin 
ei kokonaisen kansakunnankaan sivistys saa olla 
pelkkää matkimista, lainaa ulkomailta, vaan tulee 
sillä olla kansallishengestä riippuva, ominainen 
muotonsa. Tosin se kansakunta on enimmin si- 
vistynyt, joka on suurimmassa määrässä omis- 
tanut yleisinhimillisen sivistyksen. Mutta tällä 
sivistyksellä ei ole määrättyä, muuttumatonta 
muotoa, vaan on itsessään elävä ja vaihtelevai- 
nen ja kehittyy jokaisena eri aikana toisenlai- 
seksi. Ja tämä kehitys tapahtuu juuri siten, että 
sivistys siirtyy kansakunnalta toiselle. 

Sentähden ei sivistys, joka ei ole kansallinen, 
voi myöskään olla totinen, yleisinhimillinen sivis- 
tys. Se on silloin ainoastaan ulkonaista tottu- 
musta, samankaltainen kuin apinan tai koiran 
koulutus. Sellainen sivistys ei voi saavuttaa 
mitään harrastusta kansakunnassa, siltä puuttuu 
kaikki itsenäisyys, kaikki kehittymisvoima. Ja 
kansan, joka ei koskaan pääse sen korkeampaan 
sivistykseen, täytyy itsensä kukistua ja hävitä 
kansakuntana olemasta. 

Isänmaallisuus, kansallisuus ja kansallishenki. 5 

Mutta itsenäisen sivistyksen jossakin kansassa 
täytyy tuUa ilmi sen omalla kielellä. Kieli itse 
jo on sellaisen sivistyksen tuote, se ilmaisee, 
kuinka kansa omituisella tavallaan käsittää oleita 
ja niiden syitä, kuinka se mielessään kuvaa ja 
ajattelee aistillisia ja yliaistillisia asioita. 

> Suomii ja isänmaallinen kirjallisuus. Saiman 1 n:ssa 
y. 1844. 

Kansakunnan ei tule vain passiivisesti itseensä 
ottaa valmiiksi muodostunutta, jo olemassaolevaa 
yleisinhimillistä sivistystä. Sen täytyy käyttää 
ehdotonta oikeutustansa itsestänsä määräämään, 
mikä maailmassa on oikeana, mikä epäoikeana 
pidettävä. Kun se näin tekee, se luo uuden muo- 
don yleiselle inhimilliselle sivistykselle. Tätä teh- 
dessänsä ei kansakunta voi irroittua siitä paikasta, 
jonka se historiassa on saanut, siitä ajasta, johon 
se kuuluu, siitä maailmanhistoriallisesta traditsio- 
nista, joka sillä on muiden samanaikaisten kan- 
sakuntien kanssa yhteisenä, eikä keskuudesta näi- 
den kanssa rauhan toimissa, kaupassa ja teolli- 
suudessa, tavoissa ja menoissa, tieteessä, kirjalli- 
suudessa ja taiteessa. Mutta sen tulee myös tor- 
jua luotansa kaikkea vierasta ; s. o. se ei saa tun- 
nustaa oikeutetuksi sitä, mitä se ulkoa tuottaa, 
semmoisenaan, vaan sen täytyy muuttaa ja muo- 
dostaa sitä oman henkensä vaatimusten mukaan. 
Sen täytyy? — Kansakunta ei voi toisin toimia. 
Sillä jos se luopuisi tehtävästään vapaasti mää- 
rätä, mitä yleisinhimillinen sivistys on, niin se 

6 Isänmaallisuus, kansallisuus ja kansallishenki. 

herkeäisi kansakuntana olemasta, esittämästä itses- 
sään tämän sivistyksen omituista muotoa. 

Yleis-inhimillinen ja kansallinen sivistys. Litteraturbl. 
1 n:ssa v. 1860. 

Kaikissa tapauksissa käy ilmi, että mikään kan- 
sakunta ei voi täyttää tehtäväänsä, ell^ei se kpet- 
taessaan omistaa aikansa sivistystä samalla tee 
sitä myös siinä omituisessa muodossa, joka yksin 
voi tehdä sen ihmiskuntaan vaikuttavaksi. Tämä 
omituinen sivistysmuoto on sen kansallisuus. Ei 
olekaan ollut yhtään kansakuntaa, joka ei ole työs- 
kennellyt kansallisuutensa säilyttämiseksi, ja ne 
typerät yksilöt, jotka antavat tuollaisia hyviä 
neuvoja, että kansallisuus on poisriisuttava, saa- 
vat sentähden olla edeltäkäsin vakuutetut, että 
he saarnaavat kuuroille korville. Jokainenhan 
huomaa luonnolliseksi, että ihminen rakastaa sitä 
maata, jossa hän on syntynyt, saanut kasvatuk- 
sensa, nauttinut ja kärsinyt elämän vaihtelevia 
iloja ja suruja. Mutta vielä luonnollisempaa on, 
että hän rakastaa sitä henkistä olemassaoloa, joka 
on tullut hänen omaksensa, kansansa ajatus- ja 
toimitapaa, isänmaansa kieltä, tapoja ja lakeja, 
lyhyesti sanoen kansansa historiaa ja sen jättä- 
mää perintöä sille ajalle, jona hän elää. Ilman 
sellaista rakkautta on yksilön sivistyskin irral- 
leen kiskaistu siitä paikasta, joka sitä elättää ja 
antaa sille voiman kantaa hedelmää, olla avulli- 
sena inhimillisen sivistyksen kehityksessä, samoin 
kuin kansakunta ainoastaan siten, että se on kan- 
sakunta (että sillä on varma kansallisuus), voi 

Isänmaallisuus, kansallisuus ja kansallishenki. 7 

niin hyvin olla ottamatta osaa toisten kansain 
turmeltumiseen ja kukistukseen kuin myöskin vie- 
dä ihmissivistystä eteenpäin sen kannan ohitse, 
jolla nämä kansakunnat ovat olleet. 

Mikä kansallinen sivistys on. Saiman 2 n:ssa 1845. 

Kansallishenki ei ole, kuten isänmaallisuus, ai- 
noastaan halua, mielentekoa, pyrintöä toteutta- 
maan sitä mikä on kansallista, vaan sen todelli- 
nen esiintyminen työssä ja toimessa. 

Monikielisistä kansoista. Litteraturbl. n:o 8 v. 1859. 

Turhaa on puhuakaan toisen tahi toisen kan- 
sallisuuden oikeudesta kukistaa ja itseensä sulattaa 
vieraita kansallisuuksia. Kansakunnilla ei ole 
muuta korkeinta tuomioistuinta kuin historia; ja 
historia julistaa syyttömiksi kaikki ne, jotka 
ovat vieneet ihmiskuntaa eteenpäin siten, että ovat 
vuorostansa ottaneet edustaaksensa inhimillistä 
kultuuria. Se antaa myöskin tunnustuksensa 
niille kansakunnille, jotka ovat perikatoon jou- 
tuneet, sen mukaan mitä ne, ennen tuota ratkai- 
sevaa hetkeä, ovat kyenneet ihmisyyden eduksi 
toimeen saamaan, toisin sanoen, niiden jälkien 
mukaan, mitkä niistä ovat säilyneet. 

Kansallisuus; kansan lait, laitokset ja yhteiset kohta- 
lot. Litteraturbl. 4 n:ssa v. 1859.'' 

Se on — vanhentunut oppi, kun kuullaan väitet- 
tävän, että yleisemmin herännyt kansallinen itse- 
tunto panisi esteitä kansojen toivotulle keskinäi- 
selle liitolle ja yksimielisille pyrinnöille valtiolli- 

8 Isänmaallisuus, kansallisuus ja kansallishenki. 

seen vapauteen. Tässä se on tuo vanha oppi, 
joka tahtoo fratemitS, igalit^ (veljeyttä, yhden- 
vertaisuutta) kansojen kesken. Tämä veljellisyys 
ja yhtäarvoisuus on samaa laatua, kuin kunnol- 
listen miesten kesken. Ystävyys on sitä lujempi, 
mitä enemmin kukin veljeksistä voi saada toisilta 
kunnioitusta ' persoonallisuudellensa. Tuntehik- 
kuudelle on vielä vähemmin sijaa kansojen kuin 
toiminnan miesten kesken. 

Kansankielen suhde yleisinhimilliseen sivistykseen. 
Litteraturbl. 2 n;ssa v. 1860. 

Ei mikään kansakunta voi yksin ja omassa 
keskuudessaan luoda sivistystään, vaan vasta 
vuorovaikutuksessa muiden kansakuntain kera 
sukeutuu se kokonaisuudeksi, ja sen sivistys saa 
suhteessaan niihin määrätyn muodon. 

Valtio-oppi V. 1842. 

Onko sitten, kysyttänee, jonkun kansakunnan 
mahtavuus ja maine mailmanhistorian ylin laki? 
Ei, mutta kansallishengen korkein kehitys, siveel- 
Hsyys on sitä. Olemme nähneet tosiasiain kyllin 
todistavan, että tämä kehitys ei voi tapahtua kan- 
sojen olematta keskinäisissä suhteissa toisiinsa so- 
dassa ja rauhassa. Rauha kehittelee tästä keski- 
näis-suhteesta n^oninaisia hedelmiä; mutta sota 
varjelee kansakuntia siitä tavan ja sivistyksen 
yhdenmuotoisuudesta, jonka yhden ainoan kansa- 
kunnan alituinen ylivoima tuottaisi ja josta seu- 
raukseksi tulisi seisahdus sivistyksen kehityksessä. 
Vallitseva kansakunta käyttäisi tyhjiin kansallis- 

Isänmaallisuus, kansallisuus ja kansallishenki. 9 

henkensä voimat, ja hallittujen henki tukehtuisi. 
Rooma hallitsi suurelta osalta jo ikäkuluksi elähtä- 
neitä kansaki^ntia. Mutta sen historiasta voimme 
aavistaa, että samoin kävisi myöskin, jos yksi ainoa 
kansakunta voisi kukistaa muut, niiden kansal- 
lishengen vielä ollessa heikkenemättä; — ja sama 
siveellinen rappio, joka painoi leimansa rooma- 
laiseen mailmanvaltaan, se varmaan tulisi jokai- 
sen muunkin omituis-ilmeeksi. 

Sentähden kyllä yhden ainoan kansakunnan 
mahtavuus tuottaa turmiota ihmiskunnalle, mutta 
kun kaikki kansakunnat pyrkivät mahtaviksi, niin 
tämä pyrkimys on sama kuin ihmiskunnan, ja 
kunkin kansakunnan omituinen kehkeymys on 
voittona tälle. Jonkun kansakunnan pyrkimys 
valtaan ja vaikutukseen todistaa aina elävää kan- 
sallishenkeä eikä ole muuta kuin tämän ponnis- 
tusta itsenäisesti kehittymään. Sen kehitys taas, 
mikäli siinä on voimaa, vaikuttaa muihin kansa- 
kuntiin ja kohottaa näiden kansallishenkeä, osit- 
tain positiivisesti, siten että tämän kansan sivis- 
tystä valuu toisille, osittain negatiivisesti, herättä- 
mällä niitä ponnistelemaan oman sivistyksensä 
puolesta. Näin voi ihmiskunnan sivistys ilmetä 
yhä uusissa muodoissa. Eipä aineellinen voima, 
ei tappelukuntoisten käsivarsien iso luku koskaan 
olekaan luonut kansaa väkeväksi ja vaikutusky- 
kyiseksi, vaan kaiken pontena ja perusteena on 
oUut kansan eloa-uhkuva sivistys ja kansallishen- 
gen voima kehittyä edemmäs. Mutta toiselta puo- 
len on myös ymmärrettävä, että aineellinen voi- 
ma tietenkin suuressa määrin auttaa itse kansal- 



dbyGoogk 



10 Isänmaalli&uus, kansallisuus ja kansallishenki. 

lishengen kykyl pysymään virkeänä ja edistymään. 
Tämä kohta se yleensä enin painostaa toimiensa 
vapautta tajuavaa ihmistä. Se on luonnonpuoli, 
tuo mi)cä on välitöntä ja tosioloista kansojen esiin- 
tymisessä ja elämässä; vaikka voidaanpa maan 
luonnonlaadusta ja ilmanalasta riippuvaa väkilu- 
kua myös pitää kansan edellisestä historiasta läh- 
teneenä seurauksena. Sillä ei se ole sattuman 
tekoa, että kansa asuu juuri tätä maata, tässä 
ilmanalassa. Ainoastaan sillä ajankohdalla, jolloin 
heimokunta esiintyy kansakuntana, valtiona, ja 
kun sillä jo täytyy olla kiintonaiset asuinpaikat, 
on tämä aineellinen puoli jotakin välittömästi ole- 
massaolevaa. Mutta olipa niinkin — historia loh- 
duttaa meitä ainakin sillä, että jos joku kansa 
todella tahtoo itsenäisyyttänsä, on sillä myös aina 
kykyä sitä puolustaa. Ja kun Tcansalla on itse- 
näisyys, todeUinen, omin voimin hankittu, eikä 
lainattu, sellainen joka seuraa ulkonaisista, kan- 
salle satunnaisista olosuhteista — silloin kykenee 
se myös sivistyksellään itsenäisesti vaikuttamaan 
ihmiskunnan sivistykseen, itsenäisesti kehittämään 
kansallishenkeänsä. 

Valtio-oppi V. 1842. 

Tosin yksilö saattaa toimia kansallishengen 
käskyjä vastaan. Jos hän samalla on laimin- 
lyönyt yleisiä velvollisuuksiaan lähimmäistä koh- 
taan, on hän kaksinkerroin vikapää. Jos hän 
sitävastoin toimii niinkuin hänen tulee valtiota 
kohtaan, niin koettakoon hän sen ohessa täyttää 
siveysopin käskyt; hänellä on silloin kaksinker- 

täinen ansio. Kansallishenki on usein tässäkin 
hänen opastajansa, koska kansainoikeuden käskyt 
riippuvat sen hyväksymisestä. Mutta jos hän 
panee ihmisrakkautensa, käsitteensä oikeudenmu- 
kaisuudesta yläpuolelle sitä minkä hän tietää ole-, 
van valtion parasta, niin kavaltaa hän isänmaansa. 
Jos hän tekee tämän siksi ettei tiedä isänmaan 
tosietuja, on hän kelvoton valtion palvelija. Kaikki 
tämä kuuluu kovalta, mutta sen täytyy niin olla. 
Kun ihminen valtion hyväksi toimivana nauttii 
niin korkeaa vapautta, niin siinä on hänellä myös 
korkea edesvastuu. Suotakoon kernaasti, että 
poliitillisia erehdyksiä ei milloinkaan rangaista 
muulla kuin tuommoisella kelvottomaksi-julista- 
misella, ja oltakoon lempeitä arvosteltaissa val- 
tiollisesti toimivan moraalisuutta hänen julkisissa 
toimissaan; mutta siitä ei muutu tämän toimin- 
nan luonto eikä ne vaatimukset vähene, jotka se 
asettaa yksilön täytettäviksi. Yksilö on heikko 
ja katoavainen, mutta hänessä »pitää» oikean 
voiman ilmestyä, ja hänen )» pitää 3» toimia katoo- 
mattoman etehen. 

Valtio-oppi V. 1842. 

Malla on maassamme kaksikielisyys, ja onpa 
syytä kyllin puhua siitä, kun puhumme sanoma- 
lehdistöstä. Se on tukala seikka, kun samassa 
maassa on asujamia, jotka puhuvat eri kieltä ja 
siten joutuvat toisilleen vieraiksi. Se on tuka- 
laa, mutta kahta tukalampaa on, kun,, kuten 
meidän maassa, korkeimmin sivistynyt osa kan- 
sasta puhuu toista kieltä, kansan suuri paljosto 
toista. Syvät rivit ne voiton perivät. Ajatel- 
koon jokainen, ken voittoa toivoo ja sen hy- 
väksi työskentelee, miten hän on saapa äänensä 
syvien rivien kuuluviin. Historia on antanut 
meille tämänkin vaikeuden voitettavaksi; se on 
voitettava. 

Suomen sanomalehdistön vuossata juhlassa. Snellmanin 
puheesta juhlapäivällisissä 16 pnä tammikuuta 1871. 
(Stenogrammin mukaan »Hufvudstadsbladetein» n:ossa 
14 v:lta 1871.) 

Eli mikään kansakunta voi lainata tietämistänsä 
eikä tapaansa toiselta. Kansalliskieli on tässä 
kansallistajunnan pohja ja peruste, niinkuin syn- 
nyinmaa kansallisvarallisuuden ja kansan siitä 
syntyneen tajunnan. Yhtyy s tavassa on yhtyys 

toiminnassa, teossa. Usein käsitetään tapa siinä 
supistuneessa merkityksessä, että se muka tar- 
koittaa vain kotona ja seuroissa elämisen, ruo- 
kailemisen, pukemisen ja kanssakäynnin muotoa. 
Mutta tavasta varsinaisesti riippuu kaikki se, 
mitä indiviidi tekee tahi jättää tekemättä. Perhe- 
kasvatuksen, kansalaistoiminnan laatu, isänmaal- 
linen toimimuoto, tämä kaikki on kansallistavan 
määrättävissä; ja kun kansassa ei ole yhtei- 
syyttä tavassa, kun tältä kansallistajunnan esi- 
neeltä puuttuu yhteisyyttä, silloin ei ole tarmo- 
kasta isänmaallisuuttakaan olemassa. Että ta- 
van yhtyys taasen edellyttää tietämisen ja sivis- 
tyksen yhtyyttä, sitä ei ole epäilemistä. Ja ai- 
noastaan ajattelemattomin tietämättömyys saattaa 
otaksua, että kansassa voisi olla tietämisen yh- 
tyyttä ilman kielen yhtyyttä. Suomen kansa on 
tässä kohden onnettomampi kuin mikään muu, 
koska vielä kielenkin erotus on juovana sivisty- 
neiden kansanluokkien ja kansan enemmistön 
väHllä. Kieli kansallistajunnan pohjana henki- 
sellä alalla eroaa siitä, mitä olemme sanoneet 
kansan tajunnan pohjaksi sen aineellisessa toi- 
minnassa siinä kohden, että se jo itsestään on 
hengen tuote. Kansa ottaa synnyinmaan hal- 
tuunsa, mutta se luo kielensä. Tämä on siis jo 
semmoisenaan kansallistajunnan esine — ja kai- 
kissa kansoissa, joilla tämä tajunta on vireämpi, 
sen rakkahin esine. Kielen arvo kansalle kart- 
tuu samassa määrin kuin se pystyy luomaan 
itselleen kansalliskirjallisuutta, jossa sen hen- 
gen ominaisuus on antanut itselleen, olomuodon. 

ja jonka nojassa se pysyy ihmiskunnan histori- 
assa elävänä yleisen inhimillisen sivistyksen 
edustajana. 

Tämän lehden vuoden vanha uudenvuoden tervehdys. 
Litteraturbl. 12 n:ssa v. 1861. 

»Kieliriidasta» on tullut keppihevonen; ja sitä 
ei voi kummeksia. 

Käsitystä, että on kysymyksessä ainoastaan 
kieliriita, pidettäköön hyvää uskovan vilpittömän 
mielen arveluna. Mutta kieltämätöntä on, että 
tämän käsityksen levittäminen on hyvänä aseena 
niille, jotka sitä ennen ovat saattaneet voimaan 
sen mielipiteen, että kieli on joutava seikka, ja 
että esim. saksalaisilla yhtä hyvin voisi olla 
ranska sivistyskielenään, josta ihmiskunnalla 
olisi se suuri etu että se pääsisi vaivastaan yhtä 
kielioppia ja kirjallisuutta vähemmällä kuin ny- 
kyään, jolloin sitä rasittaa myöskin tuon sum- 
mattoman suuren saksalaisen kirjallisuuden pai- 
najainen. Ne, jotka meidän maassamme vaativat 
suomenkielelle oikeutta, ovat sentähden ainoas- 
taan paavin parrasta riiteleviä rauhanrikköjia; 
jotavastoin ne, jotka käsittävät tämän kielen tar- 
peettomaksi muihin tarkoituksiin kuin torikaup- 
paan, ovat »rauhan» ystäviä. 

Ase on kuitenkin vaarallinen, koska se on 
kaksiteräinen. Sitä voidaan esim. käyttää ruot- 
sinkieltä vastaan meidän maassa venäjänkielen 
hyväksi, jota kuitenkin täytyy oppia. Ja vaa- 
rallista tässä on se, että maan suurelle väestölle 
molemmat nämä kielet ovat yhtä vieraita ja sen- 

johdosta yhtä mieluisia, ehkäpä sillä erotuksella, 
että ruotsalainen ja herra sille merkitsee samaa, 
ja herra on sille aina ollut kaikkivaltiaana ku- 
rittajana. 

Monta pientä purosta. (»Morgonbladet»in n:ssa 291, 
V. 1878.) 

Ensinnäkin täytyy Suomen kieli tulla niin kir- 
joissa harjoitetuksi, että sillä kielellä saattaa op- 
pia kaikki mitä nyt Ruotsin kielellä opetetaan. 
Mutta ei nyt vielä herrasmiehet paljon huoli 
Suomea lukea. Niin on se maamiehen asia ol- 
la haluUisempi lukemaan kuin hän tähän asti 
on ollut, että nousisi ylös usiampata Maamiehen 
Ystävätä hänelle lukemista tarjoamaan. Sitten 
vasta saatetaan oikeen selittää »mitkä Suomalai- 
set ovat», kuin Suomen kieli ei enään ole oppi- 
mattomain mutta myöskin oppineitten kieli, ja 
kuin ei kukaan enään Suomessa sano muuka- 
laisten kieltä äitinkieleksi. 

Mitä Suomalaiset ovat. »Maamiehen Ystävä» l:ssä 
n:ssa v. 1884. 

Jos lukija suvaitsee luoda katsauksen siihen 
mitä nyt on esitetty, ja edes vähän miettiä, mikä 
merkitys kielellä saattaa olla kansan tieteelle, 
semminkin sen kansalliskirjallisuudelle, sen us- 
konnolle ja oikeudentajunnaHe, täytyy hänen 
kaiketi kummastella sitä pintapuolisuutta joka 
arvelee, että kansallista yhtyyttä voi olla ole- 
massa ilman kielen yhtyyttä. Jokainen tieteelli- 

sesti sivistynyt myöntää, että semmoinen luules- 
kelu, kun se esiintyy tieteen arvoa vaatien, osoit- 
taa peräti epätieteellistä raakuutta. Yleiselle si- 
vistykselle, kansojen yleiselle tajunnalle on se 
tosiaankin outo. Sillä sivistymätön puoHvillikin 
pitää kielensä kallisarvoisena omaisuutena; ja 
sivistyneille kansoille on niiden kieli lempeimmän 
huolenpidon esineenä, niin että ne sen puhta- 
utta, sen täsmällisyyttä, taipuvaisuutta ja kau- 
neutta pitävät ylpeytenänsä ja kunnianansa. 

Kansankielen suhde yleisinhimilliseen sivistykseen. 
Litteraturbl. 2 n:ssa v. 1860. 

Helppo pitäisi myöskin olla myöntää, kuinka 
turha on odottaakaan kirjallisuutta ja vakaantu- 
nutta kirjakieltä sellaisen kielen alalla, joka ei 
ole opetuksen eikä korkeimman sivistyksen kie- 
lenä. Ei ole olemassa mitään valtakunnan-ko- 
kousta eikä valtiopäiviä antamaan lakeja kielelle 
eikä mitään virastoa tarmokkaasti valvomaan 
näiden lakien noudattamista. Etevä kirjailija se 
tässä on lainsäätäjä ja hänen esimerkkiänsä 
noudatetaan. Mutta eteviä, erinomaisia kirjaili- 
joita ei synny siellä, missä ei ole mitään yleisöä 
heidän kirjoillensa. Ken siis arvelee, että suo- 
menkielen ensin tulee olla viljelty kirjallisuuden 
kieleksi, ennenkuin se voi vaatia itselleen sijaa 
opetus- ja virallisena kielenä, hän tietäen tai 
tietämättänsä tahtoo ainiaaksi tuhota nämä vaa- 
timukset. Hän nimittäin tahtoo nähdä hedelmän 
ennen juurta ja kasvua. Taikka millähän kie- 
lellä on ollut kirjallisuus ja vakaantunut kirja- 

kieli ennen, kuin se on ollut opetuskielenä kou- 
luissa, lainsäätämisen ja hallinnon kielenä? 

Älkööt siis suomenkielen ystävät antako itse- 
änsä vastustajain hätähuutojen eksyttää, jotka 
ainoastaan ilmaisisivat, että he eivät tiedä, mitä 
tahtovat. Suomenkieli on tänä hetkenä yhtä so- 
piva kuin milloin tahansa otettavaksi opetuskie- 
leksi kouluissa ja viralliseksi kieleksi. Kieli on 
tähän tarkoitukseen kyllin kehittynyt, jos vain 
olisi sivistyneitä miehiä sitä käyttämään. Vvsi 
miespolvi, se se tarvitaan suomalaiselle kansalli- 
suudelle ja suomenkielelle, miespolvi, joka paitsi 
rakkautta suomalaiseen nimeen ja suomenkieleen 
on hankkinut itselleen taitoa käyttää sitä kieltä. 

Suomen kieli kirjakielenä. »Saiman» 6 n:ssa v. t845. 



Kysymys opetuskielestä on etupäässä kokonaan 
käytölhnen kysymys. 

Sillä kysymykseen: mikä kieli on pantava 
kansan opetuskieleksi? ei voi mitään muuta vas- 
tata kuin: kansan oma kieli. Jos on jotain 
mahdollisuutta viedä kansaa sivistykseen käyttä- 
mällä jotakin vierasta kieltä opetuskielenä, niin 
voisi epäillä onko vastaus oikea. Jos ei, niin ei. 

Jos sanottaisiin, että suomi on Suomen kan- 
sankieli, niin eitetään sitä eräältä taholta, niin 
järjettömältä kuin tämmöinen elttely kuuluukin 
ja todella onkin. Mutta suomi on kuitenkin 
enemmän kuin puolentoista miljoonan Suomen- 
maan asukkaan kieli. Tästä puolestatoista mil- 

J. W. Snellmanin aatteita. — 2 

Joonasta siis pysyy totena, että sillä voi olla ai- 
noastaan suomi opetuskielenä. 

Mutta mikähän on estänyt täyttämästä niin 
kohtuullista pyyntöä? Este on ilmi selvä. Si- 
vistys täällä puhuu vierasta kieltä, kieltä, joka ei 
ole kansan. 

Tämä on onnettomuus, se ei ole kiellettävissä. 

Se on raskain ja rasittavin osa siinä hinnassa, 

jolla Suomi on ostanut nykyisen sivistyksensä, 

yhteiskuntajärjestyksensä ja valtiollisen asemansa. 

Kielikiista. Vuodelta 1873. 



Koska on puhe kansalliskirjallisuudesta, tulee 
tässä yhteydessä myös huomauttaa, mitä sillä on 
ymmärrettävä. Sea alaa on määritelty eri ta- 
valla. Mutta ilmeisesti ei tälle määrittelylle ole 
mitään muuta luotettavaa perustusta kuin että 
siihen on luettava kaikki, joka tuo ilmi kansa- 
' kunnan omituisen henkisen kehittymisen. Tästä 
yleisestä säännöstä katsomme poikkeuksiksi ai- 
noastaan niinsanotut eksaktiset tieteet ja filolo- 
gian, viimemainitun kumminkin vain sikäli, kuin 
se ei sovellettuna ulotu historian eikä mietiske- 
lyn alalle. Sillä matematiikan kaavat, luonnon- 
tieteen havainnot ovat riippumattomat tästä ke- 
hityksestä. Mutta uskonnollinen tietoisuus, oikeus- 
käsitteet, sekä ihmiskunnan että kansakunnan 
oman historian käsitys, runoilijan ajatus- ja tun- 
netapa, kaikki se kehittyy eri lailla eri kansoissa, 
ja tähän kuuluvassa kirjallisuudessa tulee sen- 
tähden ilmi kansakunnan henkinen elämä. Kan- 

salliskirjallisuuteen ei siis voida lukea pelkkää 
muodollista kansan kielen taitoa eikä sen pal- 
jaita historiallisia aikakirjoja. 

Ainoa yälttämätön^ eikä ainoastaan kotimaiselle kir- 
jallisuudelle. »Saiman» 24 n:ssa v. 1844. 



Sanotaan ehkä: sama isänmaanrakkaus voi 
saattaa itsensä ilmi myöskin vieraalla, esim. 
ruotsin kielellä. Mutta ei ole niin. Jos on tosi 
halu puheessa ja kirjoituksessa edistää kansa- 
kunnan sivistystä, niin ei sitä varten ole mitään 
muuta samanarvoista ilmaisumuotoa kuin kan- 
san oma kieli. Katsotaanko omaa puuttuvaa 
kykyä ja sivistystä, kielen ja suomalaisen kir- 
jallisuuden kehittymättömyyttä, voittamattomiksi 
menestyksen esteiksi? Tämä rohkeuden puute 
paraiten todistaa, että ei ole myöskään rakkautta 
itse asiaan. Sillä missä sitä on, siellä ei tiedetä 
mitään vaikeuksia, ei mitään esteitä, joita se ei 
jaksaisi voittaa. — Ollaanko toivottomia siitä, että 
ei ole olemassa samoin ajattelevaa yleisöä, jolla 
olisi halua ja kykyä käsittää tällaisia pyrintöjä, 
jos joku niihin antautuisikin? Se on taaskin 
rakkauden puutetta; sillä missä se elää, siellä 
elää myöskin horjumaton uskallus ja luottamus. 
Sellainen rakkaus, joka antaa luottamusta omiin 
voimiin, juuri sentähden että se luottaa sen 
asian menestymiseen, jonka hyväksi niitä käyte- 
tään, sellainen rakkaus on tosi innostusta. Il- 
man sitä ei ole vielä mitään suurta eikä ihmis- 
kunnalle hyödyllistä saatu aikaan. Innostus on 

sokea; se ei selvään näe pyrintönsä seurauksia. 
Mutta ei se siltä ole ilman tarkoitusta; se tietää, 
että tämä sen pyrinnön tarkoitus on jalo; se 
luottaa voittoon, koska se tietää, että se mikä 
on jaloa on pääsevä maan päällä voitolle; se 
ryntää rohkeasti kakkia esteitä vastaan, koska 
tämä luottamus antaa rohkeutta ja voimaa; se 
kukistaa rohkeasti, koska se tietää, että sen har- 
rastama asia ei ole kenenkään yksilön toiminnan 
varassa, vaan että se vähäinen, mitä se on vai- 
kuttanut, on ollut työtä ijäisyyttä varten. Ja 
mitäpä jalompaa pyrintöä onkaan kuin kansan 
kansallisuuden säilyttäminen ja kehittäminen, 
mitä jalompaa toimintaa kuin taisteleminen tä- 
män olemassaolosta? Ei siis ole mitään ahdas- 
mielisempää eikä viheliäisempää kuin nuo varoi- 
tukset »innostuksesta» j. n. e., joita on kuulu- 
nut, ei mitään häpeämättömämpää kuin nuo on- 
nentoivotukset asian menestykselle, vaikka sa- 
malla häväistään sitä henkeä, joka yksin takaa 
menestyksen. Nykyisen miespolven innostus 
suomen kieleen ja kansalliseen Sivistykseen ei 
suinkaan ole liikenainen, se tuskin on muuta 
näyttänyt kuin kipunan, josta voi liekkikin lei- 
mahtaa. Ehkä se on lämmittävä vasta tulevan 
miespolven rintaa, jota ei turhuus ole kokoon 
kutistanut ! 

Alkulause 1845 vuoden t Kallaveteen». »Kallaveden» 
1 n:ssa 18 V 4^* 



E!i kukaan voi nyt enää epäillä, että suomen- 
kieli yleensä on taisteleva kunnes se hankkii 

itselleen kirjallisuuskielen ja senkautta kansalli- 
sen kultuurikielen arvon. Kieltämätön tosiasia 
taasen on, ettei mikään kansalliskirjallisuus ole 
kyennyt eikä kykene kasvamaan ja kehittymään 
ainoastaan toista uudenaikuista kirjallisuutta mat- 
kimalla, vaan että jokaisen kansakunnan täytyy 
se itsenäisesti rakentaa perinnäiselle, kaikille si- 
vistyskansoille yhteiselle perustalle; jonka ohella 
kotimainen kansantaru ja kansanlaulu on osal- 
taan vaikuttamassa antaen sille kansallisen hen- 
gen ja ryhdin. Suomalaiselle kirjallisuudelle 
varsinkin ovat sentähden humanistiset opinnot, 
antiikkia koskevat niihin luettuina, välttämätön 
elinehto. Mutta kaiken korkeamman sivistyksen 
kansassa täytyy perustua sstaaan maaperään 
kuin kansalliskirjallisuuden; sillä ne ovat toisil- 
leen keskenäisinä ehtoina. Jokaisen suomalaisen 
kirjallisuuden edistäjän tulee sentähden — ja 
hän onkin epäilemättä niin tekevä — puolustaa 
vanhojen kielten asemaa maan oppikouluissa 
Suomen kansan tulevaisuuden kultuuripallaa- 
diona. 

Humanististen opintojen erityinen merkitys Suomelle. 
Litteraturbladin 267 n:ssa v. 1880. 



Kansallisesta tieteestä puhuminen on oikeutet- 
tua. Sillä ottamatta lukuun että esim. historia 
kuuluu kansalliskirjallisuuteen, voi myöskin 
luonnontiede kotimaisten ainesten rikastuttamana 
tulla kansalliseksi ja on se itse asiassa meidän- 

kin maassamme yhä enemmän sellaiseksi kehit- 
tynyt. 

Yhteiskunnallisesta ja valtiollisesta vapaudesta. Litte- 
raturbladin 6 n:ssa v. 1863. 



Helposti käsittää jokainen, että isänmaalli- 
suutta voidaan 'tuoda näkyviin kaikilla ihmistoi- 
minnan aloilla. Ei siis kotimainen kirjallisuus 
yksistään vaadi ahkeroimisponnistuksia. Mutta 
muiden toimihaarojen joukossa ei varmaan ole 
yhtään, joka suuremmassa määrässä voi säilyt- 
tää Suomen kansallisuutta ja kieltä, kuin voima- 
kas kotimainen teollisuus. Sen syntymiselle tar- 
joo maa verrattomia luonnonetuja. Pääomat 
ovat vähäiset. Mutta ne voi joksikin osaksi 
korvata soveliaalla sivistyksellä ja työtaidolla. 
Tätä tarkoitusta varten tärkeintä on epäilemättä, 
että nuoret miehet, jotka muutenkin ovat tieteel- 
lisesti sivistyneet, koettavat hankkia teknillisiäkin 
tietoja, voidakseen käyttää kykynsä kotimaisen 
teollisuuden palvelukseen ja samalla kohottaa 
sen rappiotilasta ja kunnioituksen puutteesta, 
jossa se ammatiksi katsottuna on ollut. Me toi- 
voisimme, että olisimme saaneet herätetyksi edes 
jonkunkaan lukijan ajattelemaan, kuinka tärkeä 
on kotimainen teollisuus myöskin kansamme 
henkiselle säilymiselle ja kuinka suuressa mää- 
rin mikä hyvänsä harrastus sen eduksi ansait- 
see hyväksymistä. 

Suomen teollisuus Suomen kansalaisuuden ehtona. 
»Saiman» 1 n:ssa v. 1846. 

Ajan salliessa olemme kykymme mukaan koet- 
taneet ajaa myöskin henkisten pyrintöjen asiata; 
mutta historia on myöskin opettanut meitä oi- 
valtamaan aineellisten harrastusten voiman ja 
merkityksen kansalliselle kehitykselle, ja niillä 
on meissä aina ollut harras puolustaja. Us- 
komme aatteiden hallitsevan maailmaa; mutta 
tiedämme niiden käyttävän aineellisia harrastuk- 
sia välikappaleinaan; ja jokainen voi oppia, että, 
samallakun aatteiden marttyyrejä on vain har- 
voja, miljoonia pysyy pystyssä tahi kaatuu ai- 
neellisten harrastusten takia. Myöskin valtiollisen 
vapauden hankinnassa ovat nämä ratkaisemassa ; 
ja opit ynnä teoriat ovat voimattomat, jolleivät 
ne saa aineellista tukea, silloin kun toimintaan 
on ryhdyttävä. Vapaamielisten valtiollisten op- 
pien saarnaaminen (nykyään helppo ammatti, 
kun mahtisanat saadaan lainaksi mistä nurkka- 
lehdestä tahansa) voi panna liikkeelle ainoastaan 
muutamia housuttomia seikkailijoita siellä, missä 
aineellisten pyrintöjen edusmiehet eivät vielä 
tunne valtiollisen vapauden tarvetta niiden edis- 
tämiseksi; samaten kuin valtiosääntöjen sepittele- 
minen sellaisissa oloissa olisi ollut turhaa vai- 
vaa. Varmempaa, mutta myöskin suurempaa 
ymmärrystä vaativaa työtä on muutamain yleis- 
ten kansallisten pyrintöjen saattaminen kansan 
tietoisuuteen. Sillä ainoastaan tälle tietoisuudelle 
rakennettuna voi valtiollisella vapaudella olla jo- 
tain pysyväisyyden toivoa. Ei millekään kan- 
salle maailmassa ole sitäpaitsi vapaa valtiomuoto 
tullut liian myöhään; mutta sangen monet ovat 

sitä koettaneet liian aikaisin ja olleet jälleen pa- 
koitetut sen hylkäämääli. 

Huomautettakoon ohimennen, ettei suomalainen 
kielipyrintö suinkaan ole ollut vaikuttamatta pu- 
heenalaiseen tietoisuuteen aineellisten harrastus- 
ten kansallisesta merkityksestä. Useat kynäili- 
jät, jotka eivät vielä ole päässeet pitemmälle 
kuin vapaamielisten korulauseiden jauhamiseen, 
ovat tosin omaksuneet sen puheentavan, että sa- 
nottu pyrintö muka kielen takia olisi unhottanut 
politiikan. Heille käynee vaikeaksi esittää, kuka 
muuten olisi saattanut kansalliset harrastukset 
yleensä, aineellisetkin, puheeksi, jolleivat juuri 
mainitut kielenharrastajat. Ja lienee päivänsel- 
vää, kuinka suuresti työ suomalaisen kansalhs- 
tunteen kohottamiseksi on auttanut tietoisuuteen 
herättämään yleensä suomalaisia harrastuksia. 
Tämä pyrintö on työssään suomenkielen ja suo- 
malaisen kirjallisuuden hyväksi saanut syvim- 
män ilmaisumuotonsa, mutta se on myöskin 
kääntänyt Suomen kansan ajatuksen ja mielen 
itse kansaan, sen henkisiin ja aineellisiin ^harras- 
tuksiin niiden erityisesti suomalaisessa merkityk- 
sessä. Mitä mainitut kielenharrastajat ovat vai- 
kuttaneet suomalaisen rahvaan yhteiskunnallisen 
ja valtiollisen tietoisuuden hyväksi, on myöskin 
päivänselvä. Tulevaisuus on osottava, että juuri 
tämä vaikutus on laskenut perustuksen Suomen 
kansan koko valtiolliselle ja kansalliselle elämälle. 

Yhteiskunnallisesta ja valtiollisesta vapaudesta. Litte- 
raturbladin 6 n:ssa v. 1863. 

K.un nyt hra Metropolitanin mielestä hallinto, 
lainkäyttö, opetus yhdeksälle kymmenekselle 
Suomen väestöstä on oleva suomenkielinen, kun 
suomenkieli sitä paitsi on oleva vallitsevana 
maan kirjallisuudessa, niin näyttää ratkaistulta^ 
mikä kieli on oleva sivistyneiden. Sillä jotensa- 
kin selvää on, että se kieh, millä sivistyneet saa- 
vat opetuksensa, jota he ovat käyttäneet kirjalli- 
suudessa ja kaikissa kansallisissa toimissansa, 
myös on oleva perheen ja kasvatuksen sekä 
yleisen kanssapuheen kielenä. Otaksumalla täl- 
laisten olojen kerran syntyvän, saattaa kysymys 
olla ainoastaan siitä, mimmoisen aseman ruotsin- 
kieli on saava muiden vieraiden kielten rinnalla. 
Ensiksikin sitä täytyy osata niiden, jotka antau- 
tuvat hallinnon, lainkäytön, opetuksen ja kirkon 
toimiin ruotsinkielisen väestön seassa. Sama 
taito on välttämätön niille, jotka tahtovat oppia 
tuntemaan Suomen historiaa, lakia, laitoksia, 
kirjallisuutta, ylipäänsä sen kultuuria, itse läh- 
teistä. Jo tämänkin kautta on ruotsinkieli as- 
tuva erilleen muiden vierasten kielten piiristä. 
Epäilemättä on Ruotsin kirjallisuudellakin kai- 
kessa tulevaisuudessa oleva tähän perustuva 
etevä arvonsa sivistyneille Suomessa. Ruotsi on 
siis aina oleva melkoisena opetuksen aineena 
suomenkielisissä kouluissa, ja etenkin sen taito 
kuuluva tieteelliseen sivistykseen Suomessa. 
Mutta yleiselle kirjalliselle sivistykselle se ei tule 
olemaan minään välttämättömänä ehtona. Ruot- 
salainen kirjallisuus on avaroissa piireissä her- 
jennyt olemasta välittävänä renkaana tiedon saa- 

mistä varten etelä- ja länsi-Euroopan kultuurista. 
Suomessa tunnetaan nyt vieraita kieliä paljoa 
enemmin kuin viisikymmentä vuotta takaperin, 
ja olomme mukaantuvat niin, että tämä kielitaito 
yhä laajenee. Kun tulee lisäksi suomenkielinen 
kirjallisuus, niin tämä välittäjävirka yhä enem- 
min loppuu. 

Ruotsinkielen tulevaisuus Suomessa. Litteraturbl. 2 
n:ssa v. 1859. 



Tahdon puhua aivan suorasti: mitä emme 
voi muuttaa, sen jätämme Jumalan haltuun. 
Että vapaiden valtiollisten laitosten aika kerran 
on tuleva, sitä en epäile. Mutta en usko ihmis- 
kunnan suurestikaan siitä kostuvan, jos se tapah- 
tuu viittäkymmentä vuotta ennen tahi myöhem- 
min. Nuoret maailmanparantajat, jotka vähän 
ovat oppineet eivätkä mitään toimittaneet, tuskin 
voivat käsittää, kuinka sitä, joka ei tapahdu 
ennen kuin he saavat partansa kasvamaan, kos- 
kaan voidaan saada toimeen. Kokemus opettaa 
heitä vähitellen ymmärtämään, että yhtä ja toista 
saattaa tapahtua heidän hautojensakin päällä. 
Historian pitäisi opettaa heille, että sen suuret 
miehet ovat raataneet tulevata aikaa varten — 
ja että heillä sentähden on ollut rohkeus panna 
henkensä vakaumuksillensa alttiiksi. Mitä Suo- 
men kansan, kun tämä vapauden aika tulee, on 
kestäminen ja taisteleminen, sen näkee sama tu- 
levaisuus. Historia opettaa että pienillä kansalli- 
suuksilla ei ole ollut ahnaampia vihollisia, kuin nuo 

poMitisesti vapaat, suuret kansat. Suurien val- 
loittajien valtakunnat ovat taas hajonneet. Mutta 
nuo suuret vapaavaltiot ovat istuttaneet hei- 
monsa, kielensä, tapansa, lakinsa ja laitoksensa 
niihin maihin, joita ovat valloittaneet, ja historia 
ei ole löytänyt jälkiäkään siitä, mikä on ollut en- 
nen valloitusta. Hauta on likellä valloittavaa 
despoottia, mutta vallitsevalla kansalla on pitkä 
ikä. 

Emme tahdo kieltää ketään, jolle se soveltuu, 
huvittelemasta itseänsä kaikellaisilla korupuheilla 
vapaudesta ja itsenäisyydestä. Mutta hiiskumatta 
emme aio katsella, jos kaikkeen toimintaan ky- 
kenemätön sukukunta tahtoo tyhjänperäisellä me- 
lulla masentaa sitä työtä suomalaisen kansallisen 
sivistyksen puolesta, joka jo on tuottanut niin 
monenkaltaisia hedelmiä. Dante loi italialaisen 
kirjallisuuden kielen puoli vuosituhatta sitten, ja 
siihen kirjallisuuteen, joka siitä syntyi, on italia- 
lainen kansallisuus vieläkin kiintynyt. Shakes- 
peare eli ja kirjoitti vuosisataa ennen kuin Eng- 
lannin nykyinen valtiojärjestys sai alkunsa. 
Ranskalla oli kirjallisuus, joka oli Euroopassa 
vallitsevana paljoa ennen, kuin se valtiosäädän- 
töönsä kirjoitti ihmisen oikeudet. Saksa ei unek- 
sisi mahdollista valtiollista yhteyttä, joll'eivät 
Göthe, Schiller ja heidän aikalaisensa olisi toteut- 
taneet yhtyyttä kielessä ja kirjallisuudessa. 

Kun vastedes ruvetaan kirjottamaan monikie- 
lisistä kansallisuuksista, olisi hyvä muistaa, että 
Suomessa ei ole kysymys suomalaisista ja ruot- 
salaisista, vaan sivistyneestä ruotsalaisesta ja 

sivistymättömästä suomalaisesta väestöstä. Siinä 
kysymyksessä ovat konversatsionisanakirja ja 
sweitsiiäisen jääkäriliiton juhla samanlaatuisia to- 
distuskappaleita kuin — »hyvää päivää!» »kir- 
vesvartta». 

Monikielisistä kansoista. Literaturbl. 8 ntsta v. 1859. 



Kun sivistyneet maassa puhuvat toista kieltä, 
kansan suuri enemmistö toista, niinkuin meillä, 
niin ei ole sivistyksen kielellä mitään säilymisen 
voimaa. Lienee himmeätä puhetta — ymmärtä- 
mättömille — jos sanomme: sillä ei ole tukea 
kansallishengessä. Käynee kenties selvemmäksi, 
jos sanomme: kansalle on aivan yhdentekevä, 
onko se ruotsin vaiko mesopotamian kieltä. Kun 
kouluissa opetetaan, kun lakia ja oikeutta käyte- 
tään kielellä, jota kansa ei tunne, niin ei se edes 
huomaa sitä, jos toinen kieli astuu toisen sijaan. 
Tätä tosi-asiaa ei muuta minkäänlaiset intopu- 
heet toisen tahi toisen etevämmyydestä. Ruotsin- 
kielellä, sivistyksen kielenä Suomessa, on ollut 
tukensa ruotsalaisessa yliherruudessa. Se on nyt 
menettänyt tämän tukensa ; ja tottumuksen mahti 
on liian heikkona esteenä sen syrjäytymiselle. 

Ruotsin kielen tulevaisuus Suomessa. Litteraturbl. 2 
n. V. 1859. 



Tämä on nimittäin kansan oleminen, että 
kaikki kansalaiset tietävät kansan yhteyttä, tie- 
tävät itsensä tähän kansan yhteyteen kuuluvan, 

ja tämän tiedon nojassa kaikessa elämässään, 
työssään ja toimessaan noudattavat kansan yh- 
teistä elantoa ja kasvamista. 

Jos tämä asian käsitys tosi on, niinkuin se 
onkiny niin myöntää kyllä täytyy, että useim- 
missa kansoissa yhteyden henki ei ole ollut, eikä 
ole niin yleisesti vallassaan kuin kansallisuuden 
periaate sen vaatisi. Kuinka monta tuhatta ja 
kymmeniäkin tuhansia ihmisiä meidänki maassa 
löytyy, jotka tuskin tietävät suomalaisia olevan- 
sakaan, saatikka sitten tuntisivat ja rakastaisivat 
niitä vaiheita, teoksia ja laitoksia, jotka kuiten- 
kin ovat kansallisen yhteyshengen tuomia ja te- 
kemiä. Isosti suotava kyllä, mutta ei helppo ole 
tämmöisen tietämättömyyden poistaminen. Tätä 
työtä, nimittäin kansallisen yhteyshengen kasvat- 
taminen, on kestänyt vuosisatoja, jopa vuositu- 
hannen paljon etevämmissä ja mahtavammissa- 
kin kansoissa, kuin tässä pienosessa, pohjan na- 
van kolkkaan ahdistetussa Suomen kansassa. 

Suom. Kirj. Seur. vuQsikokouksessa v. 1872 pidetystä 
puheesta. (Pidetty suomeksi.) 

Sttä ajattelijat, historioitsijat ja kielentutkijat 
ovat kaikkina aikoina katsoneet kansan hengen 
tulevan ilmi sen kielessä, se ei vähintäkään säi- 
kytä näitä irokeesi-ystäviä. Vähinkin kokemus 
osoittaa, että ihmisellä on kieli etevimpänä väli- 
kappaleena, Jolla hän tuo ilmi ja jättää perin- 
nöksi tuleville sukupolville mitä hänessä on jär- 
jellistä, ja että tämä väline ei ole mikään pelkkä 
ulkonainen muoto, vaan muuttuu sivistyksen 

mukaan ja vähiiiimissäkiD vivahduksissaan riip- 
puu lausutun ajatuksen luonteesta, niin että jär- 
kevä ajatus itse ei ole mitään muuta kuin sana, 
jossa se tulee ilmi. Ja kuitenkin nämä miehet 
rohkeasti väittävät, että kansan järki, sen henki- 
syys on kielelle yhdentekevä, niin että sen kan- 
sallisuus ei ole sidottuna siihen kieleen, jolla 
kansa on läpi vuosisatojen levittänyt tietonsa 
polvesta polveen. He vakuuttavat, että kansa, 
loukkaamatta kansallisuuttansa vähintäkään, voi 
valita minkä kielen hyvänsä, mikä vain näh- 
dään hyväksi sille tarjota, eikä tämä vieraan 
kansan tuote muka vähimmälläkään tavalla kah- 
lehdi sen henkisyyttä. 
Suomalaiset ja irokeesit. Saimaan 1 n:ssa v. 1845. 

Meidän tulee olla siitä vakuutetut itsekunkin, 
että tämä tulevaisuus ei voi olla muu kuin yksi. 
On mahdotonta, että kansa, jossa ruotsiapuhuvat 
ovat ainoastaan pienenä osana, voisi edelleen 
elää samoissa oloissa kuin tähän asti, jaettuna 
kahteen toisillensa vieraaseen luokkaan, sivisty- 
neesen ja sivistymättömään. Se on mahdotonta. 
Olisi jo vuosisatoja sitten voinut yleisistä sivis- 
ty soloista tehdä tämän päätöksen yleensä Euroo- 
pan kansojen kansalliseen kehitykseen nähden. 
Meidän kansasta on voinut sen päättää viime 
vuosisadan lopusta alkaen ja vielä enemmän tä- 
män vuosisadan alusta, sitten kun historia asetti 
Suomen kansan kohtalon sen omiin käsiin. 

Puheesta Wilhelmin p:nä 1875. 

Te isät, katsokaa ympärillenne mitä Euroopassa 
tapahtuu. Joka päivä todistaa, mitä merkitsee 
työskentely saada kansallistunto hereille kan- 
soissa ja saada kansakunta selvemmin tajuamaan 
sitä mitä kansa on ja minkä sen tehtävän tulee 
olla. En tahdo puhua noista suurista kansoista, 
Saksan ja Italian; Saksan kansasta, joka on 
niin sulkeunut yhteen, että tuskin on sitä kolk- 
kaa maan päällä missä vain Saksaa puhutaan, 
jota ei lueta yhteiseen suureen isänmaahan kuu- 
luvaksi. Niinikään, kun puhe on Italian iha- 
nasta kielestä; siellä tosin yhtymystyö ei vielä 
ole loppuun suoritettu, italialaisia on vielä ulko- 
puolella Italiaa. Voipi sanoa: ei kukaan tiedä, 
miten siellä on käypä, onnistuttaneeko milloin- 
kaan saamaan Italia eheäksi. Minä sen tiedän: 
Italia on ottava nämä siitä vielä erillään olevat 
maankulmat ja sukeutuva eheäksi. Minä tiedän, 
että sitä ei voi kukaan estää. Sillä heränneen 
kansan itsetajunta on väkevä, sille ei voi mi- 
kään tehdä vastarintaa. Tämän on historia tu- 
hannesti todistanut. Siksipä valtioita voidaankin 
perustaa semmoisia jotka kestävät. Tehkää hy- 
vin ja katselkaa noita pieniä kansoja, joita ny- 
kyään yhtenään ikäänkuin nousee maasta itse- 
näisiä valtioita muodostamaan. Mitä Euroopan 
suurvallat niistä sanonevat? Ne kysyvät: kuinka 
laajalta puhutaan Bulgarian kieltä, mistä raja 
käy, missä Bulgaria on? Niin laajalta kuin bul- 
garin kieltä puhutaan, yhtä laajalle on myös 
valtiollinen Bulgaria ulottuva. Valitettavasti eräät 
huonot arvioimislaskut ovat tosin kyhänneet vä- 



ri byGoogk 



32 Suomen kansallisuuskysymys. 

liaikaisen aidakkeen Bulgarian ja Itä-Rumilian 
väliiiiy mutta saamme olla vatmat siitä, että tuo 
kehno väliaita ei tule pysymään pystyssä, vaan 
tuuli on sen kaatava. Samoin, missä on Ser- 
bia? Kyllä, niin avaralti kuin serbian kieltä pu- 
hutaan, on myös Serbian valtio ulottuva. 

Tämä on oppi, jota Euroopan politiikka ja sen 
suurvallat jo tunnustavat. Jos te, arvoisat isät, 
joiden kieli oikeastaan on ruotsi, jos tarkkaatte 
näitä tosiasioita ja tahdotte ottaa oppia histo- 
riasta, niin voitte siitä myös oppia, että se suo- 
malaisuuden liike, jota ette oikein tajua, on pää- 
sevä voitolle. Ei ole inhimillistä voimaa, joka 
kykenee sitä estämään, ja ainoastaan sen poh- 
jalle voidaan perustaa luja Suomi, Suomi joka 
toivoo kestävänsä tulevaisuudessakin. Jos Te, 
armaat äidit, jalot naiset, jos Te voitte tämän 
tajuta ja edeltä nähdä että näin on käyvä, 
varjelkoon silloin Jumala Teitä lastenne poviin 
kylvämästä eripuraisuutta, joka koko heidän 
Ijäkseen saattaa heidät sotaan sitä vastaan, jota 
he mielellään soisivat rakastavansa: isänmaa- 
tansa, syystä että heidät on varhain talutettu 
puolueohjelman polulle eivätkä arvele voivansa 
rakastaa maatansa sillä tiellä kuin kansa tahtoo, 
jonka tahdon alle meidän kuitenkin kaikkien 
täytyy taipua. 

Puhesta kansalaisjuhlassa 12 p. toukokuuta 1881 Snell- 
manin täyttäessä 76 vuotta. 



Me olisimme kiittämättömiä Jumalaa kohtaan, 
jollemme tunnustaisi, että myöskin viimeiset vuo- 

sikymmenet ovat siten tuottaneet isänmaalle pal- 
jon uutta; paljon uutta, joka on ollut ilahdutta- 
vaa jokaiselle isänmaalliselle mielelle. Me olemme 
vähän ajan päästä valmistaneet itsellemme tilai- 
suuden nähdä sellaista, mitä ei Suomella ole en- 
nen ollut, suomalaista teollisuutta. Me tunnemme 
kaikki, että Suomen kansalla on joku aika sit- 
ten ollut ilo todenteolla astua perustuslaillisten 
kansain^ joukkoon ; ja mikä lähinnä koskee Teitä 
ja minua — me voimme tätä nykyä sanoa : Suo- 
mella on sentään kirjallisuus; sen joukossa erit- 
täinkin suomalainen kirjallisuus, joka on uutta 
maailmassa, jota ei ole siinä ennen ollut. Siinä 
on ilon aihetta kyllin, ja minä sanon vieläkin, 
että se olisi kiittämättömy^ttä Jumalaa kohtaan, 
joka ohjaa kansain kohtaloita, jollemme iloitsisi 
siitä. Puheesta Wilhelmin p:nä v. 1876. 



Jos minun vähäisestä vaikutuksestani on seu- 
rauksia ollut semmoisia, niin se todistaa vain, 
että jokaisessa kansassa löytyy ihmisten rinnassa 
semmoinen lähde, joka, kun siihen vähääkään 
koskee, jotta sen suu avataan, se rikkaana tul- 
vii. Eikä se ole sen ansio, jonka Jumala on 
vienyt tämän lähteen luo, mutta se on niiden 
tunteiden, isänmaan-rakkauden oma voima, joka 
näitä kaikkia on aikaansaanut. Jos minulla siinä 
on mitään ansiota ollut, niin olkoon se niin. 
Minulla on totisesti jo nuoruuden päivistä ollut 
vakaa usko kansallistunteen isosta voimasta, ja 

J. W. Snellmanin aatteita. — 3 

kun minä rupesin isommalle yleisölle puhumaan, 
oli aika semmoinen, että kaikki kirjailijat mei- 
dän maassa olivat kovissa siteissä, eikä käynyt 
paljo sanominen meidän maan tilasta, eikä sopi- 
nut paljo viitata meidän tarpeisin, ja siis, koska 
ei minullakaan ollut tilaisuutta sen laveammalta 
siitä puhua, niin minun puheeni aina kääntyi 
siihen samaan takaisin, siihen lähteeseen, josta 
minä kauan olin tietänyt, että siitä piti •meidän- 
kin kansan olo ja onni tuleman, niinkuin kaik- 
kien kansain, niin kauan kuin ihmisyyttä on 
tässä maailmassa ollut. Ja se jääpi vastaiseksi- 
kin joka kansan ainoaksi varaksi. Olin jo kyl- 
lin varma siitä, että, mitkä kohtalot isänmaata 
kohdannevatkin, niin kauan kuin tämä raitis 
rakkaus kansassamme elää, ei pidä Suomen kan- 
san kuoleman. Ja melkein varma on myös us- 
koni, että tämä kerran elähytetty rakkaus ei ole 
sitä laatua, että sitä saattaisi mikään voima enää 
tukehuttaa. 

Snellmanin vastauksesta siihen puheeseen, jonka t:ri 
J. Krohn nuoremman sukupolven puolesta piti hänelle 
iltakemuissa 12 p. toukok. 1876. (Alkuperäisesti suo- 
meksi). (Pikakirjoitelman mukaan Uuden Suomettaren 
n:ossa 57, v:lta 1876). 



Jos otetaan huomioon, mitenkäverrattain uusia 
kansalliset pyrinnöt ovat, samoin kuin niiden ylei- 
nen tajuaminenkin sellaisiksi, täytyy tulla siihen 
vakaumukseen, että on kuluva vielä vuosikym- 
meniä, ennenkuin Suomen kansan niinikään äs- 
kensaavuttama valtiollisten oikeuksiensa käyttä- 

minen on jaksava kantaa toivottuja hedelmiä. 
•Tulevaisuuden toivo elähyttää yksilöitä kuten 
kansakuntiakin. On kuitenkin hyvä olla asetta- 
matta toiveita niin korkealle, että pettymys lan- 
nistaa mielen. Kansojen on määrätty kovilla kil- 
voitteluilla taistella itselleen olemassaolonsa. Va- 
paan valtiomuodon etujen levolliseen ja hedel- 
mälliseen nauttimiseen ei mikään kansa ole pääs- 
syt ilman suuritta uhrauksitta. Suomen kansa 
on saanut nyt omaamansa valtiollisen olemassa- 
olonsa niin vähällä vaivalla nykyiselle sukupol- 
velle, että se minkä se on saavuttanut, on to- 
siaankin katsottava odottamattomaksi taivaan 
lahjaksi. Ottakaamme se vastaan sitä nöyrem- 
mällä mielellä ja ymmärtäkäämme sitä käyttää 
sitä suuremmalla viisaudella ja kohtuudella. 
Keitä jumalat tahtovat vahingoittaa, niitä he ran- 
kaisevat sokeudella. Ja sokeutta kansassa on 
tuo pöyhkeilevä uhkamielisyys, joka unhoittaa 
että kansakuntien oikeus on valta. 

(Yhteiskunnallisesta ja valtiollisesta vapaudesta. Li- 
teraturbl. 6 nissa v. 1863.) 

Älköön kuitenkaan unhoitettako, että pienten 
kansain kansallisuutta uhkaa moni vaara. Koke- 
mus osoittaa, että vapaat laitokset eivät vähennä 
hallitsevien kansojen väärämielisyyttä ja väki- 
valtaisuutta. Katso vain englantilaisten menette- 
lyä Irlannissa, saksalaisten Posenissa ja Slesvi- 
gissä. Elsas-Lotringissa meneteltänee nyt lem- 
peämmin; mutta päämäärä on sama — itseensä 
sulattaminen, säälimätön itseensäsulattaminen. 

Onkohan Suomi välttävä tuon kovan päivän? 
Historia ei anna tästä mitään toivoa. Älköön se' 
vain tulko, ennenkuin tuo suuri uudistus on ta- 
pahtunut, ennenkuin se täällä kohtaa yksimieli- 
sen kansakunnan. Asiakirjat ovat hyviä olemassa 
ja hyviä näyttää. Mutta vanha totuus on, että 
rauhanneuvoilla on jotain merkitystä, ainoastaan 
jos niitä on tukemassa hyvät sotaneuvot. Ja jos 
kummatkin ovat olemassa, on voimakas, elävä 
kansallishenki parempi kuin molemmat. Sitä 
suurempi on tämän hengen ylläpitävä merkitys, 
missä sotaisa puolustus on mahdotonta. Sitä 
voidaan taivuttaa, mutta ei murtaa, ja hämmäs- 
tynyt jälkimailma on näkevä sen, henki-ilmes- 
tyksen tavoin, nousevan maasta, pukeutuen uu- 
teen olomuotoon; mutta säilyttäen itsessään sa- 
man muuttumattoman hengen, joka on muodos- 
tanut kansakunnan elämän läpi vuosisatain. 
Pelästyneille Morgonbladetin 305 n:ssa v. 1880. 

Ainoastaan velttous se voipikin masentua siitä, 
että vähän on tehtynä. Luja, pirteä tahto tun- 
tee ainoastaan iloa siitä, että vielä on niin pal- 
jon tekemättä. Tämä tahto ei myöskään näe 
missään mahdottomuuksia, vaan löytää ahtaim- 
missakin oloissa vielä tilaa vaikutukselleen. Elämä 
olisi tosiaankin kevyt leikki ja miehen rohkeus 
halpaa tavaraa, jos hänen olisi suotu toivoa 999 
»josMa» ja nähdä toiveensa täytetyiksi, ennen- 
kuin hän uskaltaa ryhtyä ainoaankaan tekoon. 
Mutta usein vaatiikin elämä suurempaa roh- 
keutta kuin kuolema; ja luja tahto tunnetaan 

juuri siitä, että se rohkeasti ja luottavaisesti toi- 
mii määrätyrssä, enemmin tai vähemmin ahtaissa 
elämän oloissa. Jos kaikki olisi jo niinkuin tu- 
lee olla, niin tämä tahto olisi tarpeeton. Vaik- 
kapa elämä ei tarjoisikaan mitään mahdollisuuk- 
sia, niin ei se kuitenkaan lepää toimettomana; 
sillä se voi pyrkiä, jäädä onnistumatta ja kukis- 
tua, mutta toimettomuuden tautikuolemaa se ei 
tunne. Mikä hyvänsä vakuuttelu, että on ole- 
massa luja tahto, on sentähden kalpea valhe, 
jos se tahto »ei astu esiin*. Jos ei olisi ole- 
massa mitään muita todistuksia sen olemassa- 
olosta kuin nämä häpäisevät vakuuttelut, niin 
olisi tosiaan Suomen kansan viimeinen hetki 
lyönyt. 

Velttouden riemulaulu Morgonbla(}issa. Salman 46 
n:ssa v. 1844. 

Tätäpä minä, jos suinkin voisin, tahtoisin häi- 
pymättömäksi teroittaa maanmiesteni vakaumuk- 
seen: kansakunnan tulee luottaa ainoastaa^i 
itseensä. 

Sellainen vakaumus tarkoittaa sitä, ettei kan- 
sakunnan pidä pyytää ja tavoittaa mitään muuta 
kuin sitä, minkä saavuttamiseen ja säilyttämiseen 
sen voimaa riittää. 

Sota tai \rauha Suomelle. Litteraturbl. 5 n:ssa v. 
1863. 

Kieli ei ole ainoastaan eräs keino, millä toi- 
nen ihminen ilmoittaa toiselle ajatuksiansa, vaan 
ihminen ajattelee välttämättömästi sanain, kielen 
välityksellä. 

Kansankielen suhde yleisinhimilliseen sivistykseen. 
Litteraturbl. 2 nrssa v. 1860. 

Ja ennen kaikkea, kuinka voi koskaan kirjal- 
lisuus kukoistaa muulla kielellä kuin kansan 
omalla? Onko muka kieli ihmiselle niin vähäar- 
voista, että hän voi mihin asuun hyvänsä pu- 
kea sen sivistyksen, jonka hän on isänmaaltansa 
saanut ja joka hänellä on yhteisenä kansansa 
kanssa? Arvellaan ehkä: äänet kuin äänet, kieli 
kuin kieli; nehän ovat vain eri tapoja, joilla sa- 
moja ajatuksia ilmaistaan. Mutta sen lisäksi, 
että ihminen ilmaisee ajatuksensa sanoissa, hän 
myöskin uskoo ja tuntee, tietää ja tahtoo sa- 
noissa, hänen ajatuksensa, koko hänen järM- 
olemuksensa liikkuu ja elää kielessä. Kuinka 
voisi sitte kansakunnan henkisyys lausua itsensä 
ilmi millään muulla kielellä kuin sen omalla? 
Millä rakkaudella voisikaan kansa kohdella sen 

henkisyyden ilmauksia, kun ne esiytyvät vie- 
raassa^ lainatussa muodossa, jossa se ei tnnne 
omaa toimintaansa? Koetetaan kai ehkäistä tä- 
män sovittamista meidän oloihimme tuolla väit- 
teellä : ruotsihan on maassamme sivistyneiden 
äidinkielenä. Kysyttäköön sitte, ovatko ruotsa- 
laiset lakanneet pitämästä tätä kieltä äidinkiele- 
nään! Vai ovatko nämä sivistyneet syntyneet 
ruotsalaisista äideistä, joiden kidtä nyt sitte pu- 
huvat? Miksi he sitte omistavat itselleen suo- 
malaisen nimen? — Tässä ei ole mitään kol- 
matta. He joko ovat vieraan sivistyksen ja vie- 
raan kielen orjina, ja siiloin on tämä ies pois- 
tettava, tahi tekevät tämän sivistyksen ja tämän 
kielen omiksensa, ja silloin luopuvat he kansal- 
lisuudestaan. 

Ainoa välttämätön, eikä ainoastaan kotimaiselle kir- 
jallisuudelle. Saima 24 n:ssa v. 1844. 

Sekin on vielä tieteen oppi, jota niin kielen- 
tutkijat kuin historioitsijat ja filosofit ovat tun- 
nustaneet, että kieli ei ole ainoastaan ulkonainen 
ääni, jolla toinen ihminen tekee toista osalliseksi 
tietämisestänsä, vaan että kukin eri kieli myös 
sisältää eri tietämisensä, niin että, muusta huo- 
limatta, on otaksuttu yhtä monta kansalliskirjal- 
lisuutta, kuin on kieliä, joilla kirjallisuutta on, 
ja niinikään edellytetty, että jokaisessa senkal- 
taisessa kirjallisuudessa inhimillinen tietäminen 
esiintyy omituisessa, muista eriävässä muodossa. 
Sentähden eivät yrittämiset selvittää, mikä kus- 
sakin kansalliskirjallisuudessa on omituista ja 

luonteenomaista, ole olleetkaan vähäpätöisenä 
tehtävänä tieteelliselle tutkimukselle, koska edel- 
lytetty on, että juuri tämän omituisuuden käsit- 
tämällä inhimillinen sivistys ylipäänsä tulee olen- 
tonsa puolesta ymmärretyksi, se on, että tämä 
muotojen moninaisuus kuuluu tämän sivistyk- 
sen olentoon. 

Yleinen käsitystapa noudattaa tässäkin tie- 
dettä. Kansa kehittää tietämisensä ohessa kiel- 
tänsä, lujasti vakuutettuna, että sillä on siihen 
oikeus. Se rukoilee ja ajattelee tällä kielellä, ja 
vaikka sitä eivät muut kansat ymmärrä, ei se 
kuitenkaan koskaan epäilekään lausuvansa ilmi 
yleistä inhimillistä tietämistä. Korkeammalla si- 
vistyksen kannalla hankkii se itsellensä vierai- 
den kielten taitoa, siirtääksensä tuota vierasta 
kieltä omaansa, ja sillä edistääksensä sen karttu- 
mista. Sillä yleisö tunnustaa tätä vierasta tässä- 
kin kansallisessa muodossaan ainoastaan siksi, 
mitä se on, — lainaksi; kun sitä vastaan koti- 
mainen kirjallisuus yhä on sen rakkauden ja yl- 
peyden esineenä, semmoisena, joka voi tarjota 
huvia meneville sukupolville ja ravita nousevien 
henkeä. 

Monikielisistä kansoista. Literaturbl. n. 8 v. 1859. 



dbyGoogk 



Kansalais- ja valtiolaki. 

Sitä lakia^ joka kansalais-yhteiskunnassa jär- 
jestelee kansalaisten olosuhteita, nimitämme, eroit- 
teeksi poliitisesta L valtio-laista, kansalais-laiksi 
(siviili-laiksi yleensä). Ne eriävät toinen toises- 
taan siinä, että poliitisen lain esineenä on itse 
valtiolaitos ja valtiovallan järjestäminen, kun sitä 
vastoin kansalaislaki ainoastaan tarkoittaa yhteis- 
kunnan jäsenten omintakeisuutta, kansalaisva- 
pautta. Edellinen vaatii kansalaista suorastaan 
toimimaan valtion menestymiseksi, eikä siis tyydy 
yksin lainkuuliaisuuteen, vaan tahtoo uhrautu- 
vaa isänmaanrakkautta; jälkimmäinen vaatii kan- 
salaisen puolelta ainoastaan lainkuuliaisuutta, 
hänen muuten omia tarkoituksiaan puuhatessaan. 
Selvää on, että poliitinenkin laki kysyy kuuliai- 
suutta: mutta se riippuu tässä kohden kansalais- 
laista, joka yksinään lakia käytettäessä voi pa- 
koittaa yksilöä noudattamaan poliitisen lain sää- 
döksiä. Valtio-oppi V. 1842. 

Jokaisen kansan lainlaatimus kiintyy myös 
mitä likisimmin sen historiaan, ajan yleiseen si- 
vistykseen, kansan ilmanalasta, maanlaadusta j. 

n. e. riippuvaan luontoon ja eUntapaan. Yleensä 
tulee säädännäisen lain lausua kansan tapaa ja 
sivistystä, ja tätä lakia voi siis määritellä kan- 
san tajutuksi tavaksi. Joka kansassa on näet 
monta tapaa, jotka käyvät oikean verosta, ole- 
matta siltä laiksi päässeitä. S3rynä on vain se, 
että tämmöinen tapa ei ole vielä niin vahvaksi 
varttunut, että sen järjellinen välttämättömyys 
on oivallettu. Mutta mikäli kansan sivistys ko- 
hoo, muuttuu myös jokainen tämmöinen tapa 
laiksi, ja lainlaatimus lausuu siten kansan oman 
tavan, oman kansallisuuden tajunnan. 

Valtio-oppi v. 1842. 

Jos myönnetään, että ihminen on vapaa, ai- 
noastaan mikäli hän on järjellinen, ja että jär- 
jellisyys ei ole yksilön mielijohteissa ja päähän- 
pälkähdyksissfi, vaan että sen pitää olla yleis- 
pätöistä, niin älytään myös, että ihmisellä on 
tosi vapautensa silloin kun hän tekee sen mikä 
on yleispätöistä. Ja laki todistaa, positiivisesti, 
omalla voimallaan, olevansa yleis-pätöinen. Sen- 
tähden se pitääkin ohjissa ainoastaan mielivaltaa, 
ei totista, järjellistä vapautta. Mielivaltansa on 
siis ihmisen alttiiksi heitettävä kansalais-yhteis- 
kunnassa, samoinkuin perheessä ja valtiossa 
yleensä, mutta ei vapauttansa. 

Valtio-oppi V. 1842. 

Se nöyryys millä ihminen altistuu lain vaati- 
muksia tottelemaan, silloinkin kun hän ei sel- 
västi tajua niiden järjellistä välttämättömyyttä. 

ei suinkaan sulje pois siveellistä vapautta. Se 
eroaa järjellisestä tajuamisesta samoinkuin yleensä 
usko tietämyksestä ja yhtyy sentähden tavalli- 
sesti uskonnolliseen uskoon vakaumuksena, että 
esivalta on Jumalalta, että Kaitselmus ohjaa kan- 
sakuntien onnea. Joka ihmiselle, jopa sillekin 
joka koettaa tutkia yhteiskuntajärjestyksen olen- 
toa yksityiskohdissa, jää usko tämän järjestyk- 
sen järjellisyyteen monissa kohdin viimeiseksi 
turvakeinoksi. Että tämä usko ihmisissä yleensä 
saa virikettä siitä välittömästä kokemuksesta, että 
yhteiskuntajärjestys edistää yleistä menestystä, 
on yhtä vähän kummastuttavaa, kuin se että 
sama kokemus saa ihmisen uskomaan Kaitsel- 
muksen johtoa. Mutta samoin kuin tämä jäl- 
kimmäinen usko ei ole luja, jos se vastoinkäy- 
misten kohdatessa horjuu, niin ei lainkuuliaisuus- 
kaan ole siveellinen, jollei yksilö samalla vapau- 
della täytä lain käskyjä, silloinkin kun hän ei 
tästä odota mitään etuja. 

Valtio-oppi V. 1842. 

Jos ajattelee kuinka monta halua ja intohi- 
moa mahtuu ihmisrintaan; jos miettii niitä mo- 
ninaisia riitaisia, vihamielisiä harrastuksia ja ha- 
lunperiä, joita niin kehittyneet yhteiskuntaolot 
kuin nykyajan väkisinkin virittävät ja vireillä 
pitävät; jos loihtii silmänsä eteen nälän ja alas- 
tomuuden rinnatusten herkuttelun ja hekuman 
kanssa, korvansa ääreen päiväpalkkalaisen huo- 
kauksen ynnä sen sulosoiton helinän, mikä tyh- 
jäntoimittajan mieltä hyväilee — ja näin ollen. 

yön ja pim^n tullessa, kuitenkin saattaa itsek- 
seen sanoa: »nuku huoleti; laki valvoo!:^, niin 
ei voi olla vavahtamatta sitä näkymätöntä voi- 
maa, joka suojelee miljooneja ja hallitsee näiden 
miljoonain intohimoja ja harrastuksia, mutta täy- 
tyy samalla iloita, että tämä valtavoima on jär- 
jellisen ihmishengen. Valtio-oppi v. 1842. 

Vaikka siis laki voi muuttua ja edelleen ke- 
hittyä, ja oikea, mikäli laki sen määrää, olla eri 
aikoina erilainen, on kuitenkin joka nykytuokiossa 
lainkäsky korkein oikean ja väärän määräävä 
ohje ja on katsottava luonnoltaan muuttumatto- 
maksi. Joka tapauksessa, kun laki esiintyy val- 
tana omapäisyyttä vastaan, lainkäytössä, ilmenee 
tämä asianlaita. Sanotaan: ei saa säätää mitään 
lakia tilapäisesti (lex in casu), s. o. laki ratkai- 
see sen mikä on oikeaa ja väärää ja on sem- 
moisena muuttumaton, järkähtämätön korkein 
oikeus. 

Tästä lain luonteesta johtuu välittömästi myös- 
kin se, että lain tulee olla yhtä pätevä kaikille, 
sillä muuten saattaisi se, mikä kussakin kohden 
on oikein, olla toisinkin. Näissä kahdessa omi- 
naisuudessa: muuttumattomuudessa ja yhtäläi- 
sesti kaikille pätemisessä, on lain solvaiseraatto- 
muus, sen majesteetti. Valtio-oppi v. 1842. 

Laki ei ole kuollut kirjain, vaan elää todella 
kaikkien yhteiskunnan jäsenten oikeanmukaisessa 
keskinäissuhteessa, kaikissa heidän tekemisissään 

ja jättämisissään, joiden voidaan sanoa soveltu- 
van siihen mikä on oikeata. 

Valtio-oppi V. 1842. 

Sttä vallankumous on vastenjärkinen, seuraa 
aivan yksinkertaisesti siitä, että se hajoittaa val- 
tion, kumoo kaiken lain, pannen sensijaan väki- 
vallan ja mielivallan. Aikakirjat todistavatkin, 
että vallankumouksen välitönnä seuraajana useim- 
miten on ollut mielivaltainen hallitus, ja että 
kansojen on täytynyt kerta toisensa perään tehdä 
väkinäisiä voimanponnistuksia saavuttaakseen 
vähäisenkin määrän niitä parannuksia, joita val- 
lankumous on tarkoittanut. Usein ovat myös 
sen alkuunpanijat itse ensinnä sortuneet ja mu- 
sertuneet sen väkivallan voiman alle, jonka he 
loihtivat hereille. Niin, voisipa sanoa, että koko 
sen sukupolven, joka nosti oman tahtonsa lain 
tahdon yli, täytyy sortua, ennenkuin laki on so- 
vitettu ja se uudestaan suo kansan nauttia lain- 
alaisen järjestyksen siunauksia. Yksilö tekee 
aina rikoksen sinä hetkenä, jona hän heittää yl- 
tään lain siteet, olipa tarkoitus hänellä mikä hy- 
vänsä. Kansasta ei sovi samaa sanoa. Mutta 
kansaan ei kuulu ainoastaan nykyinen suku- 
polvi. Kansa on elänyt ja elää vielä satoja vuo- 
sia. Sen henkinen elämä, sen kansallishenki on 
vuosisatain luoma, ja tämän se riisuu yltään, 
lain ja tavan riisuessaan, vallankumouksessa. 
Turha on sen ponnistus. Lakia ja tapaa vas- 
taan ei riitä sen voimat; ja vasta kun se taas 
taipuu niiden ylivallan alle, voivat taistelun he- 

reille nostamat voimat vaikuttaa tavan ja lain 
kehittämiseksi. Valtio-oppi 1842. 

Julkisella miehellä ilmeisesti on teoillensa ojen- 
nusnuorana — laki. Mutta jokaisessa yhteiskun- 
nassa on lailla määrätty laatimismuoto, joka 
vasta lain tekee laiksi. Jos julkinen mies tai- 
puu sellaisten käskyjen ja viittauksien mukaan, 
jotka eivät ole lakia, vaan päinvastoin ovat il- 
meisessä ristiriidassa lain kanssa, niin hän kiel- 
tää vakaumuksensa siitä, mikä oikein on. Saat- 
taapa tapahtua niinkin, että mielivalta käyttää 
lain varjoa, ja julkinen mies on kunnon mie- 
henä silloin velvollinen panemaan siihenkin tar- 
peellista huomiota. Kuinka? Täytyykö hänen 
nousta kaikkea sitä vastaan, jolla on lain varjo, 
taikka sitäkään, joka, hyljäten varjonkin, kumoo 
lain? Ei. Mutta hänellä on vapaus olla rupea- 
matta kätyriksi lain sorrolle. Jos hän päinvas- 
toin antautuu siksi, niin hän ei voi olla kunnon 
mies. Jos hän vielä sellaisesta käy ja voi käy- 
dä, niin todistaa se ainoastaan, että yleinen mie- 
lipide on hyvin turmeltunut. Mutta varma on, 
että joka maassa ja kaikissa oloissa on miehiä, 
jotka arvostelevat tämän kaltaista julkista toi- 
mintaa ansion mukaan eivätkä myönnä sen ole- 
van »kunnon miehen» työtä. 

Kunnon mies. (»Saiman» 28 n:ssa v. J846). 



— Kun vaara uhkaa isänmaata, täytyy jol- 
loinkulloin lain väistyä isänmaanystävän päätök- 

sen tieltä, ja jos hänen tekonsa on pelastanut 
isänmaan, niin on vain kansakunnan hyväksy- 
minen rangaissut hänen lainrikkomustaan. 

Tähän lausuntoonsa Snellman liittää seuraavan ali- 
muistutuksen : 

Tämä on ymmärrettävä cum grano salis. 
Kaikkien selitysten välttämiseksi sanon sen 
vuoksi, että tässä on kysymys vain niistä ta- 
pauksista, kun isänmaan olemassaoloa ulkonai- 
nen vihollinen uhkaa taikka kun kapina tai kan- 
salaissota raastavat sitä sisältäpäin. Näissä ta- 
pauksissa on jolloinkuUoin lainkuuliainen pakoi- 
tettu isänmaan hyväksi rikkomaan isänmaan 
lakeja. 

Valtio-oppi V. 1842. 

Samoin kuin yksilön, valtion hyväksi toi- 
miessaan, täytyy omasta itsestään luoda esiin 
lakia toimillensa, niin täytyy koko kansankin, 
päästyään siihen tietoisuuteen valtiosta, että se 
osaa välittömästi sen hyväksi työskennellä. Yk- 
silön tulee tietää, mitä kansallishenki tarvitsee, 
ja tietoisuutensa tästä tarpeesta tekee hän siksi 
yleiseksi perusohjeeksi, jonka mukaan hän ar- 
vostelee, ovatko hänen toimensa valtion hyväksi 
kulloinkin oikeanmukaisia. Syystä vaaditaan sen 
vuoksi valtiomieheltä yleisiä, johtavia perussään- 
töjä (maksiimeja) toimitavalleen, joko hän käsit- 
tää näiden lausuvan valtion onnen ehtoja tai mitä 
ehtoja kansakunnan henkinen ja aineellinen vau- 

rastuSy sen valta, kunnia, arvo j. n. e. edellyttä- 
vät. Yksilölle pätevät nämä silloin sinä lakina, 
josta hänen toimensa saavat laillisen luonteen, 
eivätkä siis ainoastaan moraalisesti, hyvän tah- 
don hedelminä, vastaa oikeata. Mutta kun useam- 
pien yksilöiden on yksissä neuvoin toimittava 
valtion hyväksi, täytyy heidän välttämättä »lau- 
sua julki» se laki, joka on heidän toimiansa oh- 
jaava, koska muuten heidän toimissaan ei voi 
syntyä mitään yhdenmukaisuutta. Semmoinen 
lausuttu laki on valtiollinen laki. Se lähtee sa- 
moin kuin valtiomiehen maksiimit, yksilöjen ta- 
junnasta siitä mitä kansan onni vaatii, mutta ei, 
enempää kuin nuokaan, ihan itsestään sido yk- 
silöjen toimintaa, vaan on heidän täysin vapaa 
päätöksensä siitä mikä on kansallishenkeä, ja 
miten heidän on toimittava toimiakseen tämän 
kanssa sopusoinnussa. Tuo laki sitoo tosin jo- 
kaista kansan jäsentä, joka tahtoo valtion hy- 
väksi toimia, vaikka hän ei itse ollutkaan avul- 
lisena sen säätämiseksi ; mutta joka yksilön, jolla 
on valtiollisia oikeuksia, on myös oikeus uudesti 
muodostaa lakia, koska tämä on ainoastaan pi- 
dettävä kansan valtiollisen tietoisuuden ilmaisuna. 
Kun kerran laki on olemassa, täytyy tämän uu- 
dismuodostuksen itsensä tapahtua laillisessa muo- 
dossa, sillä muuten saattaisi laki yhtenään tulla 
kumotuksi ja valtionjäsenten valtiollinen vapaus 
hävitetyksi, koska kaikki yhteinen toiminta val- 
tion hyväksi olisi mahdoton. 

Valtio-oppi V. 1842. 

Kuinka rajoitettu tahansa painovapaus jossa- 
kin maassa ^ onkin, näyttää kuitenkin siltä, että 
päätös sen väärinkäytöistä aina on tehtävä lail- 
Usen tutkinnan ja tuomion perustalla. Ennakko- 
sensuurin sitä vastoin täytyy aina olla jonkin- 
lainen ylimääräinen tuomioistuin, joka enemmin 
tai vähemmin mielivaltaisesti tuomitsee toiselta 
kansalaiselta menetetyksi edun, jonka se toiselle 
myöntää, ja siten ei ainoastaan tee tyhjäksi lau- 
sunto-oikeutta, vaan loukkaa omistusoikeuttakin. 
Sillä kirjailijan kynäntuotteet ovat, yhtä hyvin kuin 
mikään aineellinenkin teollisuuden tuote, todellista 
omaisuutta, joka yleisessä liikkeessä vaatii ja 
saa hintansa. Tässä viisaus vaatii samaa kuin 
oikeuskin. Hallitus, joka sensuroimalla koettaa 
edeltäpäin estää lausumisvallan väärinkäyttöä, 
heittää näet kuitenkin yhteiskunnan alttiiksi kai- 
kille niille vaaroille, mitkä voivat väärinkäytöstä 
aiheutua, hankkimatta sille yhtään niitä etuja, 
joita maltillinen julkinen sananvaihto yleisistä 
asioista tuottaa. Ei valppainkaan sensuuri ky- 
kene estämään ulkomaisia painotuotteita maahan 
pääsemästä. Kaiken mitä näissä on nurinpuo- 
Usta, turmiollista, täytyy silloin jäädä oikaise- 
matta ja kumoamatta, koska siihen ei ole lupaa 
ja koska tuo salaa harjoiteltu kirjain kauppa pa- 
raiten luulee hyötyvänsä levittämällä edellisen 
laatuista kirjallisuutta. Se epäluottamus halli- 
tukseen, joka aina herää jo siitäkin että kielle- 
tään keskustelemasta yhteiskunnan yleisistä asi- 
oista, ja jonka täytyy enetä samassa määrin kuin 
kansan sivistys kohoo, yltyy siten kenties pe- 

J. W. Snellmanin aatteita. — 4 

rättömäksi tyytymättömyydeksi. Tänohessa halli- 
tus jää saamatta kaikkia niitä tietoja maan oloista, 
kansan tarpeista ja yleisen mielipiteen kannasta, 
joita julkinen keskustelu tarjoo, ja hallitsijalta 
sekä korkeammalta hallinnolta riistetään tär- 
keä keino valvoa alempien virkamiesten toimia. 
Olkoon sentähden painovapaus jossakin maassa 
kuinka supistettu tahansa, kunhan sitä vaan kä- 
sitellään laillisena oikeutena, joka on yleisen lain- 
käytön suojan alaisena ja, sitä väärin käytet- 
täissä, laillisessa muodossa ohjataan takaisin sääl- 
listen rajain sisään. Valtio-oppi v. 1842. 

On kyllä totta, ettei ole olemassa yhtään niin 
voimakasta kansaa, jonka ei ole pakko alistua his- 
toriallisen välttämättömyyden alle, jota se ei pysty 
vallitsemaan. Vielä vähemmin on pieni kansa 
tästä poikkeuksena. Mutta sellainen voi osoittaa 
voimansa itse alistumisessa; sillä ei ole olemassa 
mitään kohtaloita, joiden yläpuolelle se ei kykene 
kohoutumaan sisällisesti kehittymällä. Katselles- 
sani taaksepäin tuota lyhyttä 20:n vuoden aikaa, 
minkä minä sanomalehti-kirjailijan toimessani lä- 
hemmin olen seurannut isänmaan yleisiä asioita, 
tunnustan minä kiitollisuudesta Jumalaa kohtaan 
liikutetuin mielin, tämän 20:n vuoden ajan it- 
seensä sulkevan edistystä, niin suurta, että var- 
maan, yhtä vähän kuin minä, kukaan aikalaise- 
nikaan on uskaltanut toivoa sitä saavansa ko- 
kea. Siitä tulevaisuudesta, joka Suomen kan- 
salla nyt on kädessään, on luultavasti moni unek- 
sinut; mutta se mikä nyt on niin lähellä, oli 

tässä unelmassa kätkeytynyt kaukaiseen etäisyy- 
teen. Sanoin: Suomen kansalla on tämä tule- 
vaisuus kädessään. Saattaa tapahtua, että tulee 
aikoja, jotka eivät näytä yhtä valoisilta. Mutta 
ne eivät pysty hävittämään, mitä jo on saavu- 
tettu ja voitettu. Katsottakoon taaksepäin, mi- 
tenkä se on voitettu, että opittaisiin tie sen vau- 
rastuttamiseen ja säilyttämiseen. Jokainen, ken 
tätä lukee, johtuu itsestään ajattelemaan, että 
Suomen nykyisen hallitsijan jalo oikeudentunto 
ja suopeus ovat jouduttaneet tämän ajankohdan 
ilahuttavia ilmauksia. Mutta on selvää, että itse 
tämä oikeudellisuus ja suopeus, mitä Suomeen 
tulee, perustuu vaatimusten oikeudenmukaisuu- 
teen ja Suomen kansan kaikissa vaiheissa lain 
ja velvollisuuden kanssa yhtäpitävään esiintymi- 
seen. Tästä kiinnipitämällä on kansakunnalla 
myöskin tulevaisuus vallassaan. 
Sota tai rauha Suomelle. Litteraturbl. 5 n:ssa v. 1863. 



i 

Kaikkien kansojen historiassa nähdään niiden 
valtiojärjestyksen edistyvän kehityksen alaisena^ 
joka tarkoin noudattaa kansan sivistyskantaa 
kunakin aikana. Ainoastaan mielettömyys voisi 
vaatia, että esim. turkkilaisten tai nykyisten egyp- 
tiläisten pitäisi laatiman valtiomuotonsa amerikka- 
laiseen malliin, taikka toisaalta väittää että ame- 
rikkalaiset olisivat onnellisemmat yksinvaltaisen 
hallituksen alla kuin sen, joka heillä nykyään 
on. Jokaisen ajattelevan ihmisen, jolla on jota- 
kin tietoa näitten kansain sivistyksestä ja yhteis- 
kuntatilasta, täytyy päinvastoin olla siitä vakuu- 
tettu, että semmoinen hallitustavan muutos kum- 
paisenkin näiden kansain luona olisi yhtä mah- 
doton toimeenpanna, kuin, jos se toimeen saatai- 
siin, se tulisi lyhytaikaiseksi. Valtio-oppi v. 1842. 

Kokemus opettaa, että omantunnon käskyt 
kuuluvat toisin eri ihmisissä, eri kansoissa ja 
eri aikoina, sanalla sanoen, että omatunto riippuu 
ihmisen eri sivistyskannasta. Tähän sisältyy siis 
se, että hyvän ja oikean perusohje on siinä si- 
vistymisessä järjellisyyteen ja siveellisyyteen, josta 

ihminen valtioon kuulumalla tulee osalliseksi; ja 
tämä, valtio, oletetaan oikean todellisuudeksi, niin 
että ihminen, ainoastaan kun hänen omatuntonsa, 
hänen siveellinen tajuntansa, läpeensä uhkuu 
tuota valtiossa ilmenevää siveellistä oloydintä, osaa 
noudattaa omantunnon käskyä hyvällä omalla- 
tunnolla. Valtio-oppi V. 1 842. 

Tointa valtion eduksi ei rajoita mikään muu 
kuin ihmisen oma kyky; hetken tarpeista täytyy 
yksilön oppia, mitä kulloinkin on tehtävä; ja 
mitä hän tekee, se on kenenkään pakoittämatta 
syntynyt omasta päätöksestä, johon ei tarve eikä 
tapa häntä ajanut. »Kunnianhimo on tekoa oh- 
jannut; se on siis itsekästä!» Ei, kunnianhimo 
on isänmaallisuutta, kun teon tarkoitus ja sisällys 
on isänmaan onni; se on: kun äly ja tahto on 
kansan; ja tässäpä kansallishenki ilmenee. Tämä 
se siis oli, joka teki luonteen siveelliseksi ja 
jaloksi. Valtio-oppi v. 1842. 

Aateskelu ja historia yhtäpitävästi todistavat 
saman asian puolesta, että valtiollinen toiminta 
ylentää ja jalostaa ihmisen mieltä, ja että elävä 
kansallishenki itse asiassa on se siveellisyyden 
muoto, jossa, sentakia että siinä oikea täydelleen 
käy yhteen yksilön tahdon kanssa, siveellisyya 
on korkeimmilleen kehittynyt. Valtio-oppi v. 1842. 

Valtiossa on pääasia siinä, että tiedetään mitä 
»tulee» tahtoa. Tässä edellyttää siis vapaus 
semmoista tietoa. Jos tahtoo lukea valtiollista 
vapautta ihmisen niin sanottuihin luontaisiin 

oikeuksiin, on hänellä johdonmukaisesti tämmöi- 
nen oikeus samoin kuin hänellä on oikeus sivis- 
tykseen. Sillä valtiollinen vapaus ja valtiollinen 
toiminta ovat tahdon ja toimen sivistys ylimmil- 
leen kohonneina. Ja kun tässä valtiollisella toi- 
minnalla ymmärrämme kaiken suoranaisen toi- 
minnan valtion hyväksi, niin voi sen valtiollisen 
Vapauden, johon nykyaika pyrkii, määritdlä ole- 
vaksi: :» jokaisen yksilön laillinen oikeus, mikäli 
hänellä on sivistystä, olla toimessa -valtion hy- 
väksi.» Semmoista valtiollista vapautta on val- 
tiollinen yhdenvertaisuus. Valtio-oppi v. 1842. 

Ei mikään hallitusmuoto synny kansalle yleis- 
ten aateskelujen pohjalta eikä se, toimee^n saatuna, 
ole aiottu ijäti pysyväksi; vaan se saa alkunsa 
hetken kaipiosta. Kaikki valtiollinen lainsäädäntö 
saa sentähden järkevyyskeinon muodon, jonka 
ainoa oikeusperuste on siinä että se sillä kertaa 
on tarkoituksen mukaisin ja lähinnä vastaa kan- 
san tarvetta. Jos nyt joku ajattelija, väliä pitä- 
mättä jonkun kansan olevista oloista jonakin 
määrättynä aikana, mielii tälle esitellä jotakin 
hallitusmuotoa mahdollisen paraana, ei häntä tässä 
yrityksessä ole muu kuin oma älynsä opastamassa; 
ja helppo on ymmärtää, kuinka tämä ei voi no- 
jautua historiallisiin tosioloihin, vaan sen niiden 
sijaan täytyy tyytyä oletettuihin oloseikkoihin, 
mielivaltaisiin perustelmiin. Valtio-oppi v. 1842. 

Siihen siveelliseen vapauteen, jota valtion hy- 
väksi toimittaessa edellytetään, ei ainoastaan sisälly 

se muodollisuus, että yksilö omasta tahdostaan 
ottaa lain toimillensa, vaan myös että nämä toi- 
met, kansan tietämistä ja tahtoa ilmaistessaan, 
ovat oikean kanssa yhtäpitäväiset, koska ne ovat 
maailmanhengen töitä, Kaitselmuksen ilmestyksiä 
historiassa. Semmoiseen vapauteen, semmoiseen 
toimintaan, siihenpä joka ihmisen kelpaa pyrkiä. 
Ja siksipä olen väittänyt, että valtiollinen vapaus 
semmoisenaan on otollinen ja arvollinen pää- 
määrä nykyajan pyrinnöille. Valtio-oppi v. 1842. 

Yksilön tulee oivaltaa että hänen oikkunsa ja 
mielitekonsa eivät anna totuutta, ja että hänen 
mielivaltansa ei ole oikeaa, vaan että edelliset 
ovat järjettömyyttä, jälkimäinen orjailua eläimel- 
listen halujen alla. Jos hän tämän oivaltaa, jos 
hän tunnustaa että järki ei ole hänen vaan ih- 
miskunnan, että tosi siis on se mikä on yleis- 
pätevää, ja oikea se mikä yleisesti siveellistä, niin 
tekee hän juuri tämän tunnustamalla tahtonsa 
vapaaksi; sillä hän noudattaa silloin tapaa ei 
pakosta vaan vapaasti vakuutettuna sen järjelli- 
syydestä. Ja semmoinen toimitapa, joka ei ai- 
noastaan sovellu tapaan ja lakiin (toiminnan 
legaliteetti)^ vaan on myöskin vapaaehtoista, va- 
kaumukseen perustuvaa (toiminnan moraliteetti) 
— semmoinen toimitapa on siveellinen. 

Valtio-oppi V. 1842. 

Kansallishenki on oikean perusohje valtiossa 
ja yksilö toimii lainmukaisesti (legaaUsesti), kun 
hän tätä ohjetta noudattaa; mutta huomaamme 

myöskin, että tämä toimitapa on siveellisen vapau- 
den korkein kanta, koska tässä yksilön tahdon 
täytyy käydä yhteen itse sen perusohjeen kanssa, 
jota hän seuraa, joka, samoin kuin itse aikomus 
noudattaa perusohjetta, on olemassa ainoastaan 
hänen omassa povessaan. Toimen siveellisyys ja 
lainmukaisuus (legaalisuus) käyvät siis tässä yh- 
teen eikä niiden välillä ole mitään eroitusta aja- 
teltavissa. Tai lyhyesti: Yksilön tulee toimia 
niinkuin kansa olisi toiminut; jos hän erehtyy 
päätöksessään, on hänen toimensa hyljättävä. 
Uskalla! — Onnistu tai kaadu! — Tämä tuomio 
seisoo järkkymättä. Se on kirjoitettuna mailman- 
historian joka lehdelle. Valtio-oppi v. 1842. 

On olemassa oloja, joissa ihminen on oikeutettu 
neuvottelemaan ainoastaan omantuntonsa kanssa. 

Litteraturbladin arvoisille lukijoille. Litteraturbladin 
6 n:s8a v. 1863. 

Valtiollista toimintaa ei voi olla olemassa ilman 
väkeviä intohimoja. Itse isänmaanrakkaus sem- 
moisenaan ilmenee yhä voimakkaampana, kuta 
kovempi vastustus sillä on voitettava. Olemme 
jo usein puhuneet himojen merkityksestä ihmi- 
sen toiminnalle ylipäänsä. Niitä täytyy olla, sillä 
jokainen tahdon suuntaus toimimaan, yleensä 
ilmautumaan, on jotakin himoa; ja yksilön täy- 
tyy aina nauttia tyydytystä toimestansa. Sivis- 
tys siittää ahnomaa uusia viettejä ihmisessä 
paitsi noita paljaasti eläimellisiä ja aistillisia; ja 
semmoinen yhteiskuntaelämässä kasvanut himo 

on myös kunnianhimo, se intohimo, joka etu- 
päässä luo voimaa ja pontta yksilön pyrintöihin 
valtion hyväksi. Ilman sitä ei ole ihmiskyky 
vielä mitään suurta toimittanut. Se kunnia min- 
kä yksilö maansa eteen toimimalla saavuttaa, ei 
ole vain tyhjä palkinto, vaan myös sinetin tavalla 
vakuuttamassa, että hänen tahtonsa on todella 
ollut yhtäpitävä kansallishengen kanssa, että hän 
on siveellisesti toiminut; ja hänen mielihyvänsä 
saamastaan kunniasta on siis aivan oikeutettu. 
Mutta poliitillinen kunnia antaa poliitillista val- 
taa, ja valta mielistelee itsekkäisyyttä sekä käs- 
kemisen suloudella että keinona tyydytellä haluja 
yleensä. Jalo kunnianhimo ei suvaitse vieres- 
sään mitään halpoja haluja, vaikka sitä varten 
usein tarvittavat taistelut ja voimanponnistukset 
yleensä kiihottavat intohimoja väkeviksi ja tar- 
mokkaiksi. Itsessään se sentähden pian saattaa 
vietellä kiivastuksiin ja erehdyksiin, kenties rikok- 
siinkin, mutta ei halpuuteen ja paheisiin. Mutta 
jos se jättää tilaa vallanhimolle ja vallan etujen 
nautinnolle, niin ne intohimot, joita se hallitsi 
ja käytteli, vaihtuvat yhtä moniksi isänniksi ih- 
misen tahtoa orjuuttamaan, ja hän hukkaa sen 
vapauden, jonka hän sai valtion hyväksi toimi- 
malla. Näin pääsee pahe pesimään vallanpitä- 
jissä, kansan valtiollisten kohtaloiden johtajissa; 
itsekkäisyys ja himojen orjailu astuvat uhrautu- 
misen ja siveellisen vapauden sijaan. 

Näin viettelys aina likeltä vaanii valtiollista 
toimintaa. Sentähden historian sankareita on har- 
vassa tahrattomia. Mutta kansallishengen voima 



dbyGoogk 



58 Valtio ja valtiomies. 

on niin suuri, että se usein vielä pakoittaa itse- 
kästäkin vallanpitäjää oman olemuksensa takia 
kansan etuja valvomaan, ja näemme siten mo- 
nen kehnon ihmisluonteen vielä kunnon miehen 
töitä suorittavan. Aatteen voima se kykenee to- 
teuttamaan itseänsä halveksittavillakin aseilla, 
jotka se käytettyään heittää menemään. Histo- 
ria ylistää silloin tekoja, vaan ei tekijätä, sillä 
vähn kun se sovittavasti peittää tosi isänmaan- 
ystävän hairahdukset, jonka kunnianhimo on 
luonut kansalle menestystä, valtaa ja kunniaa. 
Ja näitä kaikkia ylempänä seisovat ne miehet, 
joita joka aika on rakastanut ja syvästi kunni- 
oittanut ihmiskunnan sankareina, joiden olemassa- 
olo aina on heidän kanssaihmisilleen takaava 
ihmishengen korkeata arvoa, joita ihmetellessään 
alhainenkin tuntee ylenevänsä — sillä he ovat 
olleet hänen vertaisiaan. Vai eikö näitä miehiä 
ole? Ja jos niitä on, mikä heidät suuriksi teki? 
Eikö se, että he käsittivät kansansa hengen ja 
pyrinnön ja sentähden pyrkivät jaloa tarkoitus- 
perää kohden ja hallitsivat kansan jaloimpia 
voimia? Valtio-oppi v.. 1842. 

Kun nyt Suomen kansaa kutsutaan antamaan 
äänensä tarpeellisista parannuksista, on paino- 
vapaus välttämättömästi tarpeellinen. Sillä sitä 
vailla ei voi mikään yleinen mielipide niihin 
nähden vakaantua. Sitä vailla ei voi, kuten 
olemme sanoneet, mitään perustuslaillista valtio- 
muotoa olla. 

Suomi on todenperäisesti kansanvaltainen maa. 

Se käy jo siitä selväksi, että talonpoika on maan 
omistaja. Voimakas valtiolaitos merkitsee sen- 
tähden täällä suorastaan semmoista, jota talon- 
poika, kansan suuri joukko, kannattaa. Ei mi- 
kään valistus eikä mikään hyvä tahto korkeim- 
missa säätyluokissa voi pitää valtiota voimassa, 
jos talonpojalta puuttuu se tietäminen, joka tekee 
hänet kykeneväksi toimimaan valtion ylläpitämi- 
seksi. (Kesken puhetta: huomatkoot tästä ne, 
jotka kiittävät »monikielistä kansallisuutta», mitä 
valtiomuotoon vaikuttaa se että ylhäisillä, sivis- 
tyneillä luokilla on toinen kieli, kuin sillä rah- 
vaalla, joka omistaa maan tilat). Se mikä useim- 
missa muissa Euroopan maissa on tuloksena 
vuosisatojen ponnistuksista tahi vallankumouk- 
sista, rahvaan vapautuminen itsenäiseen yhteis- 
kunnalliseen asemaan, se on aina ollut ja on 
yhä olemassa Suomessa, mutta tämän aineksen 
käyttäminen kehittyneemmän valtiollisen elämän 
eduksi, se on vielä tekemättä. Talonpoikaissäädyn 
nykyinen edustusoikeus on tarkoitukseensa ver- 
rattuna merkitystä vailla. Sille vastapainopa on 
parltuhatlukuisen luokan edustajat ritarihuoneessa. 
Ja sillä on muutoinkin vähän kyllä arvoa, niin 
kauan kuin kansansivistys pysyy nykyisellä kan- 
nallaan. Muutos tämän suhteen, kuinka suotava 
se onkin, vaatii kuitenkin semmoista sen merki- 
tyksen käsittämistä, joka ainoastaan vapaan sa- 
nanvallan kautta voi yleiseksi tulla. 

Painovapaudesta Suomessa. Litteraturbladin 4 n:ssa 
V. 1862. 

Olemme tällä tahtoneet ilmi lausua vakaumuk- 
sen, joka meidän mielestä olisi jokaisen isänmaan- 
ystävän ja jokaisessa maassa hyväksyttävä, sen 
näet: että isänmaan menestystä edistetään sillä 
että olevia oloja käytetään kaikkeen siihen hy- 
vään, minkä ne suinkin sietävät, eikä sillä että 
kevytmielisesti hyljätään jokainen J:eino senkal- 
taiseen toimintaan, sentähden ettei se vastaa toi- 
veita, ja tyydytään sillä aikaa tyhjään kritiikiin. 
Tämä jälkimäinen on tietysti helpompaa, sillä sii- 
hen ei tarvita työtä eikä taitoa. 

Suomen olot Ja Ruotsin sanomat. Litteraturbladin 5 
n:ssa v. 1861. 

Joka tahtoo ymmärtää ja arvostella oman ai- 
kansa valtiollisia pyrintöjä, hän ei saa supistau- 
tua katselemaan nykyisiä oloja, vaan hänen tu- 
lee tuntea ja käsittää ne aikaisemmat historialli- 
set ilmiöt, joista nykyolot ovat lähteneet — tämä 
on yleisesti oikeaksi myönnetty vaatimus. 

Nykypäiväin politiikka. Kirjoitettu tammikuussa v. 
1869. 

Kun nyt katselee ihmiskunnan historiaa kan- 
sojen eikä ihmisyksilöiden tekemäksi, mikä siinä 
sitten on oikeaksi, mikä vääräksi sanottava? 
Helposti ymmärretään, että kysymys koskee 
toista, jos se asetetaan esim. näin: Onko oikein, 
että Englanti on itseensä yhdistänyt Skotlannin 
ja Irlannin, on valloittanut Itä-Indian, ottanut 
haltuunsa Pohjois-Amerikan ja Australian — 
että Englannin kansa on levittänyt valtansa yli 

kaikkein näiden maiden, niihin vienyt kielensä, 
tapansa, lakinsa ja laitoksensa, uskontonsa — 
sanalla sanoen sivistyksensä? Ja että se tar- 
koittaa toista, jos kysytään: miten menettelivät 
siinä ne hallitsijat ja sotapäälliköt y. m., joiden 
kautta tämä tapahtui? mitä hyviä avuja he siinä 
ilmi toivat? mitä vääryyden ja tylyyden töitä, 
mitä rikoksia he ehkä tekivät? 

Voipi puhua siitä, miten yksilön olisi pitänyt 
toimia. Mutta ilmeisesti on tyhmän-ylpeää ja 
hourumaista puhua siitä, millaisen historian olisi 
pitänyt olla, vaan ei ole ollut. Vai kukahan 
mielinee sanoa: Englannin kansa on mainituissa 
toimissaan tehnyt väärin. Kaiken tämän ei olisi 
pitänyt tapahtua. — Kristillisesti uskovainen tun- 
nustaa ilman muuta historiassa kaitselmuksen 
johtoa; tieteellinen tutkija huomaa siinä järjelli- 
sesti välttämättömän sääntöperäisyyden, kansojen 
elämän ja ihmiskunnan yleiset harrastusperät 
järjellisesti kehittyneinä. 

Tämä on se Oikean olemassa-olo maan päällä, 
josta puhuimme — Oikea todellisena, vastusta- 
mattomana voimana, ilmestyen kansojen tekemi- 
sissä ja jättämisissä. 

Perheen merkitys historiassa. Littera turbl. 8 n:sta 
V. 1863. 

Painovapauslaki ei ole ainoastaan tavallinen 
järjestyssäädös, eikä myöskään mikään rikoslaki; 
se on myös valtiollinen laki. Kun siis asettaa 
vaatimuksensa siihen katsoen, mitä tämmöisen 
lain tulee olla, ovat mielestäni valtiollisetkin sei- 

kat huomioon otettavat. Periaatteessa onkin 
kaikkialla asiaa näin käsitelty, jonka takia mo- 
nissa paikoin painovapauslaki periaatteissaan on 
perustuslaki. Suotava olisi ollut, että valiokunta 
myöskin olisi ottanut huomioon meidän maan 
valtiolliset olosuhteet ja siten ehkä päätynyt 
joinkin määrin toisenlaiseen esitykseen kuin 
minkä mietintö nyt sisältää. Nykyhetkenä ei 
näet ole kysymys siitä tai tästä painolaista, vaan 
kysymys kuuluu: »lakiko vai eikö mitään lakia?» 
Tämä vaikea asema olisi mielestäni myöskin ol- 
lut valiokunnan harkittava, ja soisin, että jokai- 
nen, kenen on mietinnöstä mielensä lausuttava, 
sitä tyystin harkitsisi. Jos joku olisi varma 
siitä, että nyt voimassa olevan lain sijaan astuu 
voimaan se laki, jonka valiokunta on säätyjen 
hyväksyttäväksi ehdottanut, silloin myönnän että 
valinta ei kävisi vaikeaksi. Mutta jos tätä var- 
muutta ei ole, jos kysymys on asetettava tähän 
muotoon: pitääkö meillä olla painolaki vai eikö 
meillä pidä olla sitä ensinkään? silloin luullak- 
seni on empimiseen paljonkin aihetta. Jos joku 
voisi antaa minulle varman vakuuden, että me 
joka tapauksessa tulemme saamaan painovapaus- 
lain jonkun toisen lain asemesta, vaikenisin heti. 
Tunnustan, ettei minulla puolestani ole tätä var- 
muutta; päinvastoin minun täytyy uskoa, että 
meidän on valittava jompikumpi näistä kahdesta 
»laki tai ei mitään lakia», ei kahdesta laista 
jompikumpi. Ja kun mietin seurauksia siitä, 
että tulokseksi .jäisi »ei mitään lakia», että pai- 
notuotteet alistettaisiin hallinnollisen valvonnan 

alaiseksi, joko siihen liittyisi sensuuri tai ei, en 
saata olla kammostumatta tätä mahdollisuutta, ei 
ainoastaan painovapauteen, vaan yleensä isän- 
maamme valtiolliseen tulevaisuuteen nähden. 

Lausunnosta valtiopäivillä 1867. Täys*istunto 6 p. 
Toukokuuta 1867. Painovapaus Suomessa ja sen käyt- 
tämisen ehdoista. 

Se katsantotapa, joka asettaa yksityisen luul- 
lun menestyksen valtion lopputarkoitukseksi, on 
balpamielinen ; se tähtää itsessään epäsiveelliseen 
lopputarkoitukseen, joka siis ei ole saatavissa. 
Stagnelius sanoo: 

Mink* elos ylenee, sen tuskas yltyy, 

ja se on totta myöskin yksityisen suhteessa val- 
tioon. Yksityisen voitto on itse vapaus; ei tuo 
eittoperäinen vapaus ulkonaisista siteistä, sillä 
nepä vaan hsääntyvät, vaan tuo siveellinen va- 
paus inhimillisen tarkoitusperän täyttämisessä. 
Pikaisin katsahduskin historiaan opettaa, että 
mitä yleisempi ja vireämpi poliitinen tietoisuus, 
mitä suurempi poliitinen vapaus on ollut, sitä 
suurempia ponnistuksia ja uhrauksia on valtion 
pysyttäminen vaatinut. »Jos ihmiset tietäisivät 
mitä vapaus heiltä vaatii, eivät ne sitä pyytäisi», 
sanoo Rousseau. Historia todistaa siinä kohden, 
mitä miettiminen opettaa: että se, joka tahtoo 
uusia oikeuksia, hän tahtoo uutta työtä; sillä 
toteutumatta teossa on oikeus epämääräinen ku- 
vaelma, tyhjä sana. 
Painovapaudesta Suomessa. Litteraturbl. 4 n:ssa v. 1862. 

Perastuslailliseäta järjestyksestä on se seu- 
raus, että valtiopäivät täydessä vapaudessa hy- 
väksyvät taikka sisällön puolesta muuttavat tai 
hylkäävät hallituksen esityksen. Keisari ja suuri- 
ruhtinas menettelee täyden oikeudensa mukai- 
sesti käyttäessään samaa vapautta valtiopäiviä 
kohtaan. Mutta tällä hetkellä pyydetään vain 
varmuutta siitä, että tämä molemminpuolinen 
oikeus ja vapaus ja kaikki, mitä siitä riippuu, 
on tulevaisuudessakin pysyvä voimassa, ja että 
ainoastaan Suomen, rakkaan isänmaamme todel- 
linen menestys on sen käyttämistä johtava. Tämä 
on nykyhetken levottomuus. Tämä nykyhetken 
toivo. 

Mitä Suomi Suuriruhtinaaltansa pyytää. Morgonbla- 
det 17 p. maalisk. 1881. 

Vapaus on järkeä ja siveellisyyttä. Ei missään 
muussa ole vapautta. Järkenä on ihmisten yh- 
teiselämässä, samoin kuin tieteessäkin, järjestys, 
laki, järjellinen säännöllisyys; ja tämän sään- 
nöllisyyden noudattaminen on siveellisyys. Ylei- 
sessä yhteiskunnassa on yksilön vapaus siinä, 
että totellaan sitä lakia, jonka yhteiskunnan jäse- 
net ovat säätäneet. Mutta järjestys, joka olisi 
uudestaan säädettävä jokaisen uuden jäsenen tul- 
lessa lisäksi yhteiskuntaan, olisi alituista järjes- 
tyksen puutosta, anarkiaa. Yhteiskuntaan jäse- 
neksi ruvetessaan yksilö suostuu voimassa ole- 
vaan järjestykseen, ja hän säätää myös lakia 
saman järjestyksen mukaan, jos nimittäin yhteis- 
kunta on lain muuttamisen tarpeelliseksi havain- 
nut. Yleensä voidaan kuitenkin sanoa vapauden 
olevan sitä suuremman, mitä harvemmin lakia 
muutellaan. Sillä tapa, perittynä siveellisenä tot- 
tumuksena, on vapaaehtoisempi kuin se lainkuu- 
liaisuus, jonka perusteena on järkeileminen taik- 
kapa ainoastaan välttämätön alistuminen enem- 
mistön tahtoon. Kansanvaltaisinkaan perustuslaki, 
asian oman luonteen syystä, ei ole voinut mennä 
suurempaan myönnytykseen kuin että yhteiskun- 

J. W. Snellmanin aatteita. — 5 

nan jäsenet säätävät lain ja valitsevat sen toimeen- 
panijat. Ja tuskinpa kukaan epäilee, että yksi- 
lön vapaus on täten hyvin säilytetty, vaikkapa 
kävisikin niin hyvin lainsäätäminen kuin valit- 
seminenkin välillisesti edusmiesten kautta. Asian 
saattamiseksi päätökseen, jos jossakin yhteiskun- 
nassa pysytään erimielin, ei ole muuta neuvoa 
kuin ratkaiseminen enemmistöllä. Tosin on se 
todistus yhteiskunnan jäsenten sivistyksestä, jos 
pidetään myös, niin paljon kuin mahdollista, lu- 
kua vähemmistönkin vaatimuksista. Mutta se, 
joka ei tahtoisi antautua enemmistön päätöksen 
alaiseksi, todistaisi sillä kypsymättömyytensä kaik- 
keen yhteiskunnalliseen elämään. 

Ylioppilaan velvollisuudet. 

Mikä on pysyväistä esim. ihmisten yhteiskun- 
nassa, sitä ei voi mikään ihmisjärki tutkia. Päin- 
vastoin olisi kaikki lainsäätäminen, kaikki yhteis- 
kunnan hallitus tarpeeton, jos yhteiskuntalaitos 
itsessään olisi muuttumaton ja pysyväinen. Sen- 
tähden ei myöskään millään lainsäätämisellä eikä 
hallituksella ole muuta tehtävää kuin muuttaa 
niinsanottua pysyväistä, olevaista, sovitella ole- 
via yhteiskunnan muotoja hallittujen vaihtelevan 
sivistyksen ja tarpeiden mukaan, laajentaa, kehit- 
tää; muodostaa niitä. 

Mitä on kunnioitus olevaista kohtaan? »Saiman» 52 
n:ssa v. 1844. 

Seuran tulevaa työskentelemistä koskevista toi- 
mista luulisin kaikkein tärkeimmän olevan pää- 
töksen: oppikirjoja valmistaa teollista opetusta 

varten. Moni mies ei kyllin arvanne, mikä mer- 
kitys kotimaallisella teollisuudella on kansan hen- 
gellisessäkin edistymisessä. Jokainen meistä kui- 
tenkin hyvin tietää, mikä tärkeä vaikutusala 
nykyisissä kansoissa on ollut niin kutsutulla 
keskisäädyllä, ja helposti on havaittava, että sen 
säädyn paraana tukena on teollisuuden kannat- 
tajat. Heidän jokapäiväinen työnsä ja elämänsä 
heitä kiinnittävät kotimaan edistymiseen; he har- 
rastavat siis oman kansan valistusta ja hyvää 
toimeen tuloa, josta heille itselleen tulvaa rik- 
kautta. He suosivat myös vapautta sekä val- 
tiollisissa että yhteiskunnallisissa suhteissa; sillä 
vapaus näissä on heidän hankkeittensa hengitys- 
ala, ja he pian havaitsevat, ettei tämä pysy lu- 
jana ilman valtiollista vapautta. Todistuksena 
on se puheenvalta, minkä nämät voimakkaat 
aineelliset harrastukset ovat saavuttaneet kaikissa 
kansoissa, missä niitä löytyy. Mutta heidän me- 
nestyksensä riippuu myöskin muiden kansain 
oloista, ja heidän täytyy siis oppia näitä tuntemaan 
ja tämän tiedon nojassa näitten rinnalla ja näitä 
vastaankin valvomaan oman kansansa etuja. Niin 
ovat teollisuuden kannattajat kansallisuuden tu- 
kena, vaikka toisin kuin maanviljelijät. Nämät, 
niin sanoakseni, pitävät kansallisuuden paikal- 
laan, sitkeästi estyttäen kaikkea muukalaisuutta; 
milloin' edelliset sitä vastaan kansallisuutta elä- 
hyttävät ja kehittävät omaa kansaansa vauras- 
tumaan muiden kansain rinnalle. 

Suom. Kirj. Seuran vuosikokouksessa v. 1873 pide- 
tystä puheesta. (Pidettiin suomeksi.) 

Mainittuun kelvollisemman sanomakirjaUisuu- 
den ehtoon liittyy likeisesti toinen eikä vähem- 
min tärkeä, nimittäin hyvinkin yleinen kansallis- 
taloudellisten tutkimusten puute. Ajateltakoon 
aineellisten harrastusten arvosta mitä hyvänsä, 
niin täytyy kuitenkin myöntää, että ne sanoma- 
lehtien lukijain verrattoman suurimmalle enem- 
mistölle ovat lähimpinä. Siispä sanomalehti, joka 
laiminlyö niitä, ei ole sovelias suuremman yleisön 
tarpeeksi. Eikä menestys yleisen sivistyksen edis- 
tystä harrastettaessa riipu niin paljon uusien py- 
rintöjen herättämisestä kuin jo olemassa oleville 
tehokkaan kannatuksen antamisesta. Katsotta- 
koon vain aineellisia pyrintöjä henkisten väli- 
kappaleiksi, ne ansaitsevat kuitenkin ja juuri 
sellaisinaan kaikkea huomiota. Jo kunkin sellai- 
sen pyrinnön käsittäminen kansalliseksi vdstoin 
muiden maiden samanlaisia harrastuksia korot- 
taa sen hyväksi toimintaa ja antaa sille sen 
kautta, että se on isänmaallinen, tarkoituksen 
omassa itsessään. Mutta sellaiseen käsitykseen on 
meidän maassamme hyvin vähän päästy, kenties 
sentähden, että suomalaisen kansakunnan ajatus 
yleensä on niin uusi. Sentähden on myöskin 
kansallistalous, tämä tilaston sovitus käytäntöön, 
ollut täällä melkein aivan tuntematon tiede. 

Kelvollisen sanomakirjallisuuden ulkonaisista ehdoista. 
Saiman 30 ja 33 n:ssa v. 1846. 

Yhdenvertaisuutta vauraudessa, sivistyksessä, 
toimellisuudessa ja vaikutusvoimassa ei saata mil- 
loinkaan olla; mutta ihmiset pyrkivätkin vain 

yhdenvertaiseen oikeuteen saavuttaa tätä kaik- 
kea ; niinkuin ylipäänsä olisikin hulluutta vapaalta 
valtiomuodolta toiveksia mitään maallisen onnen 
kultalaa. Helpommin tämmöinen sittenkin on 
löytyvissä isällisen yksinvaltiaan-hallituksen tur- 
vissa. Vapaus on kova siemen, josta, jos se 
itääkin, kypsyy vain se itse hedelmänä. Yksi- 
lölle koituu vain korkeampi itsetajunta. Mutta 
sen tekoja ei hän saa nauttia, vaan ihmiskunta. 

Valtio-oppi V. 1842. 

Sanokoon ihmiskaihoja mitä mielii: tunnetta 
joka säälii alempain luokkain kovaa onnea sekä 
intoa tämän parantamiseen on jo olemassa kaik- 
kialla sivistyneessä Euroopassa heidän parempi- 
osaist^i veljiensä sydämmissä. Ilman tätä yleistä 
ihmisen arvon tajuntaa, ihmisen semmoisenaan, 
ei niin yleisesti vaadittaisi hänelle voimainsa va- 
paata käyttämistä. Samapa tajunta toisaalta on 
turvaava työntekijäin luokkaa kaikelta sorrolta. 
Se tuntee jo nyt sekä oikeutensa että voimansa. 
Kun kuitenkin varallisuus on niin epätasan jaet- 
tuna, jää kansanvaltainen valtiomuoto vähemmin 
tehokkaaksi keinoksi työntekijän vaikutukselle, 
kuin se siveellinen voima, joka varmaan on tuon 
luokan lukumäärässä ja sivistyksessä. 

Valtio-oppi V. 1842. 

Sanottanee kenties: valtio hommatkoon mitä 
sivistyslaitoksia hyvänsä, hyötyä koituu niistä 
ainoastaan yhteiskunnan varakkaille, eikä työn- 
tekijälle, jonka lasten jo pienestä pitäin täytyy 

osaltaan tehdä vanhempainsa työtä. Mutta on- 
han kaikissa maissa, oppikouluissa ja yliopis- 
toissa, koetettu tasoittaa tätä epäsuhtaa rikkaan 
ja köyhän välillä, kun jälkimmäisten lapsille on 
jaeltu apurahoja, maksuton ruoka j. n. e^ pal- 
kaksi ahkeruudesta ja hyvästä käytöksestä. Miksi 
ei samaa sopisi käyttää kansakouluakin varten? 
Puuttuu riittäviä varoja! Mutta onko sitte pa- 
rempi, että nämä varat kuten nyt maksetaan 
vaivaistaloihin tai vankiloihin ? Sentähden niin- 
kauan kuin ainoastaan järjestellään kouluja työ- 
miehen lapsille, onkin vain puolimatkaan ehditty. 
Toinen tärkeä askel on astuttu, kun nämä lap- 
set pannaan tilaisuuteen käydä koulua. Silloin 
vasta voi valtio puolestaan poikkeuksetta viedä 
perille sivistystä oikeutena, johon valtion tulee 
yksilöä pakottaa, eikä tämän sivistyksen tarvitse . 
kansakoulussa jäädä siihen laihaan tiedon osuu- 
teen, jota nyt kansansivistykseksi sanotaan. 

Valtio-oppi V. 1842. 

Ainoastaan siten että omaisuudenhaltia mak- 
saa veroa valtiolle ja valtio huolehtii työntekijäin 
sivistyksestä sekä nuoruuttaan tai vanhuuttaan 
kykenemätönten elatuksesta, voi tuo epäsuopea 
suhde*) tasaantua. Omaisuudenhaltian täytyy tai- 
pua suurempiin uhrauksiin tässä kohden, jopa 
huolesta oman tavaransa turvallisuuden takia, 
joka saavutetaan ainoastaan suurta joukkoa sivis- 
tämällä ja siten että työläinen saa vanhat päi- 

•) = omaisuuden epätasainen jako. 

vänsä kurjuudelta turvatuksi. Minkä tulee taata 
hänelle työnsä mukaista toimeentuloa, siihen olen 
edellisessä viitannut, enkä pysty oivaltamaan, että 
lain pakoitus voisi aikaansaada parempia tulok- 
sia, kuin mitä se siveellinen pakko tuottaa, jonka 
työläisen sivistys ja hänen tajuntansa ihmisoikeu- 
destaan panee omaisuudenhaltialle yhdessä tämän 
omanedun kanssa. 

Kaikki ehdoitelmat yksityisomaisuuden poista- 
miseksi ovat, kuten helposti älytään, haamuttomia 
haaveita, jotka kokonaan halveksivat persoonalli- 
sen vapauden. Yhteiskuntaopit, semmoiset kuin 
simonistain, ovat sentahden peräti sortovaltaisia. 
Samoin jokainen omaisuuden tasaja'on ehdoitus 
vaatii lain ja oikeuden kumoamista, ja jako, jos 
se saataisiinkin rauhallista tietä toimeen, kävisi 
aivan hyödyttömäksi, koska pian taaskin omai- 
suuden epätasaisuus olisi yhtäläinen kuin ennen. 
Tämän käsittääkin ihmisten terve järki, eikä sen- 
tahden nykyään ole missään vaaraa semmoisista 
hurjisteluista. Valtio-oppi v. 1842. 

Aikana, jolloin alempi yhteiskuntaluokka päivä 
päivältä alkaa selvemmin tajuta korkeamman luo- 
kan enempiä etuja yhteiskuntalaitoksessa, ja kun 
edelhnen herää pyrkimään sekin näistä eduista 
osaa ottamaan, ei saata mikään olla enemmin 
tarpeen vaatimaa kuin huolenpito parannetun 
opetuksen antamisesta kansan suurelle paljou- 
delle. Pitäisihän jo yleisen ihmisrakkaudenkin 
ja tosi-kristilHsen mielenlaadun tähän itsekutakin 
vaatiman, niinkuin mielevyys ja oma hyöty ke- 

hoittavat parempi-osaisia ottamaan tämän huolen 
toimekseen. Se isä, jonka lapset ovat saaneet 
hoitoa ja holhua onneUisemman-osaiselta kansa- 
laiseltaan, ei hevin saata seista vihamielin tätä 
vastassa. Ja kun pelätään sen ajan tulevan, 
jolloin tilatonten ja varatonten kasvava luku ja 
kurjuus voi tehdä tilalliset ja varalliset kykene- 
mättömiksi lievittämään edellisten hätää, niin sii- 
täkin tulisi johtua ajattelemaan ainoata varmaa 
turvaa semmoista tulevaisuutta vastaan, nimittäin 
sitä että kasvatettaisiin sukupolvi työntekijöitä, 
joka ymmärtää paremmin käyttää voimiansa ja 
hankkia itselleen edullisemman yhteiskunta-ase- 
man sekä toiselta puolen kiitollisena yhteiskun- 
nalle, siitä että tämä oli ottanut hoitaakseen sen 
kehitystä, rakastaa yhteiskunnan järjestystä sekä 
näkee tämän rauhallisessa kehityksessä olevan 
omankin ja jälkeläistensä onnen. 

Ote kirjoitelmasta : Tietoja yksityisistä koululaitoksista 
Kuopiossa. (»Litteraturbladin» n:ssa 5 ja 6 v. 1848.) 

On olemassa tärkeä syy, joka estää kevyt- 
mielisesti lykkäämästä pois luotansa kansakoulun 
asiaa, kansan sivistyksen asiaa yleensä. Tänä 
syynä on vaara, joka niin likeisesti uhkaa Eu- 
roopan yhteiskuntien rauhallista olemassaoloa ja 
kehitystä. Sanotaan kyllä: aineellisten etujen 
suuri erilaisuus se on, köyhälistön (proletariaatin) 
lakkaamaton kasvaminen, joka välttämättä tätä 
pelkoa herättää. Tätä väittäessään osutaan mei- 
dän mielestämme kuoreen eikä ytimeen. Uhkaa- 
vana kuiluna on todella se juopa, joka eroittaa 

hallitsevain yhteiskunta-luokkien sivistyksen kan- 
san suuren joukon sivistyksestä. Sillä kansan 
suuren joukon raakuudesta ja tietämättömyydestä 
86 köyhälöisyys (pauperismi.) saa alkunsa. Mikä 
hyvänsä nykyajan pyrintö tasoittamaan tätä sivis- 
tyksen erilaisuus-juopaa on varustus jälkeentule- 
vaisten elämän ja omaisuuden suojaksi. Ja mis- 
säpä maassa onkaan enemmin tilaa tälle hiljai- 
selle hengen työlle kuin Suomessa? 

Kansakoulun järjestys. Saiman 15 n:ssa v. 1845. 



Ajatuksemme juoppoudesta on, että juoppous 
ei ole itsestään siveellisen turmeluksen seurauk- 
sena; se on paha tottumus, joka synnyttää siveel- 
listä turmelusta. Lääkärit sanovat, että muuta- 
mat orgaanilliset vammat ja taudit tuottavat ha- 
lun väkeväin juomain nauttimiseen. Kokemus 
osoittaa myös, että alhaisempi tiedollisen sivistyk- 
sen kanta, varallisuuden ja hienoimpien tapojen 
ja tarpeiden kaipio vaikuttavat kokonaisten kansa- 
luokkien ja kansakuntien taipumusta tähän pa- 
heeseen. Eikä liene kiellettävissä, että pohjoiset 
kansakunnat jo ilmanalankin vaikutuksesta ovat 
enemmän väkeviin juomiin meijeväiset, kuin ne, 
jotka elävät leudommassa ilmanalassa. Mutta 
vaikka nämät yleisemmästi vaikuttavat syyt to- 
deksi myönnetäänkin, on se ylipäänsä tottumus, 
huonon esimerkin ja huonojen seurojen synnyt- 
tämänä, joka viettää ihmiset juoppouden pahee- 
sen. Tämän suhteen ei liene järkevissä ihmi- 
sissä mitään erimielisyyttä. — — — — — — 

Olemme sanoneet, että tottumus väkeviin juo- 
miin ei ole itsestänsä mikään siveellinen pahe ja 
ettei se ole seurauksenakaan siveellisestä kehnou- 
desta. Se onkin yleinen havainto, että ne, jotka 
vajoovat juoppouteen, eivät ole kehnoja luonteita, 
vaan heikkoja. Kelpo mies — mutta ryyppää. 
Ne ovat usein ihmisiä, joita heidän kovimmassa- 
kin kurjuudessaan saattaa rakastaa ja surkutella. 
Että juoppous kuitenkin tavallisesti hävittää siveel- 
lisyyden, ei ole tällä kielletty. 

Nuorison hyve ei ole perusjohteiden vaan viattomuu- 
den. Litteraturbladin 4 n:sta v. 1856. 

— Miehen pyrintöjä johtavat toiset jumalat 
kuin nuorukaisen ja onnellisuuskin, jota hän 
pyytää on toinen. Nuoruutensa aikaisen, loistoi- 
sta urbotöitä tavoittelevan toiveensa ja palkitsevan 
ylimaailmallisen autuuden halunsa on hän näh- 
nyt sammuvan ja kuolevan. Hän seisoo siinä, 
monta katkeraa muistoa mielessä, tietäen että 
hänen tekonsa ovat maailman järjestyksessä ai- 
noastaan katoovia pilkkuja, pienempiä kuin pisara 
valtameressä. Kenties hän jo itsekin saa huo- 
mata, kuinka kaikki muisto hänen olemassaolos- 
taan haihtuu maailmasta, tahi jos hän on saavut- 
tanut kunniaa ja tehnyt nimensä mainioksi, hän 
ainakin tuntee, kuinka vähän iloa kunnia antaa 
ja kuinka tyhjäksi se jättää sydämmen. Hänellä 
on jäljellä harvoin edes hyvää omaatuntoakaan, 
vaan ainoastaan horjuva luottamus, että hän on 
tahtonut, mikä on totta ja oikein, vaikka ei ole 
siinäkään voinut välttää ihmisheikkouden tuotta- 
mia erehdyksiä; ja ainoastaan tieto, että hänellä 
on koeteltua voimaa, ei vaikuttamaan ja teke- 
mään täydelliseksi, vaan kestämään ja kärsimään. 

on hänen ainoa varma voittonsa elänlän taiste- 
luista. 

Mitä enemmin hän nyt tulee tuntemaan voi- 
mainsa vähffisyyden, sitä selvemmin soi hänen 
rinnassaan myös se ääni, jonka ainoastaan saas- 
taiset himot voivat kokonaan vaijentaa, se, joka 
runoilijan sanoilla surumielisesti muistuttaa: 
»auch ich war in Arkadien geboren» (olinhan mi- 
näkin onneen syntynyt). Se tulee sekin päivä 
miehen elämässä, jolloin »koti »-sana panee joka 
säikeen hänen sydämmessään väräjämään ja pu- 
sertaa outoja kyyneliä hänen silmästään ja jolloin 
hänellä kajastaa autuaallisimpana se elämän hetki, 
jona hän on liikutettuna polvistuva oman kodin 
kynnykselle, nöyrästi ylistämään Jumalaa, joka 
on suonut hänen astua sinne sisälle. Koti elä- 
mässä, rauhallinen koti — näissä sanoissa on 
sointu, suloisin ja hyväilevin kaikista, kuin ihmis- 
korva kuulla saattaa; ne väreilevät jokaisessa 
jalossa miehen rinnassa aina salaisimpaan syvyy- 
teen saakka, herättävät sitä ikävöimistä, joka le- 
vittää levottomimmankin ja toimeliaimman elämän 
ylitse surumielisen kaipauksen hunnun. 

Nuorukaisen ihanne ja miehen. Saiman 32 n:ssa v. 
1845. 

Siinäkin tapauksessa että avioliitossa katso- 
taan vain onnellisuutta, ei sitä saavuteta tässä, 
niinkuin elämässä yleensäkään, olojen ulkokoh- 
taisesta järjestyksestä lukua pitämättä. Avioliiton 
onni liittyy pikemmin mitä lähimmästi sen esi- 
neellisiin tehtäviin, lasten saantiin ja kasvatuk- 

seen, suvun ylläpitoon ja siveelliseen kehitykseen, 
joista kansakin samalla pysyy voimassa, vauras- 
tuu, niin että valtionkin sentakia on oikeus tehdä 
määrätyltä vaatimuksia yleisöltä, jopa avioliiton- 
kin solminnassa. Tässä avioliiton objektiivisen 
tehtävän suorittamisessa, siinä se tässä on yksi- 
lön siveellisyys. Ja kun perheen siveellisyys 
pukeutuu tunteen välittömään muotoon, rakkau- 
teen, niin täytyy välttämättä rakkauden lapsiin 
sekä yleensä yhteisen pyrinnön perheen hyväksi 
olla välittämässä rakkautta puolisoiden välillä. Sillä 
pelkkä tunne on yhtä vähän siveellinen, kuin si- 
veellisyys yleensä on paljaissa ajatuksissa, vaan 
miehen ja vaimon siveellisen välisuhteen, niinkuin 
kaiken siveellisyyden, pitää olla siveellistä tointa, 
toimintaa, jota määrää järjellinen tarkoitusperä 
(legaalista) ja vireillä pitää vapaa vakaumus 
sen järjellisyydestä, hyvä aikomus (moraalista). 

Valtio-oppi V. 1842. 

Ne jotka viime- aikoina ovat vaatineet mieli- 
valtaista vapautta avioliiton pysyväisyydestä pää- 
tettäessä, ovat siinä lähteneet ainoastaan onnelli- 
suuden siveysprinsiipin kannalta ja siis syrjäyt- 
täneet siveellisyyden olemuksen. Ihmisen on to- 
sin oikeus vaatia onneUisuutta ; mutta hän ei 
kykene sitä saavuttamaan, jos hän repii itsensä 
irti järjen ja siveyden objektiivisistä siteistä, eikä 
omalla jalostumisella vapaudu niiden pakosta. 
Sillä hän joutuu siinä heti halujensa orjaksi, ja 
menettäessään tahtonsa vapauden menettää hän 
kyvyn järjellisesti määrätä tekojansa ja tulevai- 

suuttansa. Uskottelu, että siten olisi joka avio- 
liitossa tosiperäistä rakkautta, siveellisyyttä, onkin 
vain uskottelua, koska jokainen tunne aviolii- 
tossa, joka ei täytä perheen tarkoitusta ja siis 
myös lasten rakkaudellista kasvatusta, on epä- 
peräinen^ Yhtä väärä on väite, että avioliiton 
purettavaisuus saattaisi naisen vähemmin muista 
riippuvaksi! Ei häntä enemmin kuin miestä- 
kään varten ole olemassa muuta vapautta kuin 
siveellisen tahdon vapaus. Ja siitä luonnollises- 
takin syystä, että hänen ulkonainen hempeytensä 
yleensä lakastuu pikemmin kuin miehen ja jo- 
kainen lapsensynnytys jouduttaa sen kuihtumista, 
joutuisi hän piankin leskentilaan ; puhumattakaan 
siitä että, naisen ehdittyä neljänkymmenen vuo- 
den ikään, naiminen kaiken kokemuksen mukaan 
harvoin enää voi täyttää edes avioliiton luonnol- 
listakaan tarkoitusta. Niitä korkeamman avio- 
onnen etuja, joita luuletellaan tuosta muka syn- 
tyvän, ei siis olekaan olemassa, samalla kun 
perhe siten kuitenkin häviäisi. Johdonmukaisesti 
ne menettelevätkin, jotka vapaitten avioliittojen 
mukana vaativat omaisuuden yhteisyyttä ja jät- 
tävät lasten kasvattamisen valtion huostaan. Mutta 
semmoisessa valtiossa on valtiomuoto kaikki kai- 
kessa, ihminen ei mitään, ja siveellisyys katoo 
isänmaallisuuden mukana, jota ei voida teroittaa 
oppina, vaan on suoranaisesti tunteena ja rak- 
kautena nuoreen mieleen istutettava. 

Valtio-oppi V. 1842. 

Jos tahdottaisiin, siihen suuntaan, kuin haja- 
naiset yritykset ovat viitanneet, tehdä avioliitto pel- 



ti byGoogk 



Avioliitto, perhe ja kasvatus. 79 

kaksi välipuheeksi, jota sopii yhtä helposti purkaa 

kuin /Solmia, niin sillä perhe hävitettäisiin. 

Tämmöinen vapaa suhde sukupuolten välillä sepä 
fysiologisista syistä, ellei juuri saattaisikaan su- 
vun olemassaoloa vaaran-alaiseksi, kuitenkin fyy- 
sillisesti heikontaisi sukua. Henkisessä suhteessa 
asia tuottaisi vielä pahempia seurauksia, koska 
silloin ei mikään lastenkasvatus olisi mahdolli- 
nen; sillä ellei tämä ole vanhempain yhteisen 
rakkauden tuote, ei se ole mitä sen tulee olla. 
Julkinen kasvatus, semmoinen jota Spartassa 
käytettiin, voi ainoastaan fyysillisessä suhteessa 
sen nimen ansaita; henkisesti' se on vain ope- 
tusta. Opetus taas puolestaan saattaa antaa kä- 
sitteitä, tietoja ja taitoja, vieläpä vakaumustakin 
niiden totuudesta; mutta se ei pysty luomaan 
tahdolle tarmoa pysymään vakaumuksessaan, elä- 
mään ja kuolemaan sen etehen. Valtio-oppi v. 1842. 

Perhe sukeuu avioliitosta. Siinä vallitsevan 
elämän määrää puolisoiden rakkaus, joka pakoit- 
taa heitä toimitapaansa panemaan sitä, mitä he 
pitävät oikeana ja hyvänä. Mutta ei mikään 
harkinto voi antaa toiminnalle tätä sisältöä, ellei 
ihmiseen jo ennestään ole nuoruudesta asti istu- 
tettu hyvä tapa. Tämä, kahdesta perheestä pe- 
riytynyt tapa se on, joka puohsoiden rakkau- 
dessa yhdistyy ja sulaa yhdeksi. Tähän toimita- 
van sopusointuun Oikeassa avioliiton onni pe- 
rustuu. Ei mikään luulennainen tunteiden, mieli- 
piteiden, harrastusten sopusointu voi sitä eleillä 
pitää. Mutta missä tapa on sopusoinnussa, toisin 

sanoen: missä puolisoiden toimitapa todistaa että 
he sopuisasti tunnustavat mikä on oikeaa ja 
väärää, ja tämä toimitapa on käynyt itsestään 
seuraavaksi tavaksi ja totunnaksi — siinä tämä 
onni seisoo lujana. Litteraturbl. 8 n-.ssa v. 1863. 

Lastenkasvatus sanan laveimmassa merkin- 
nössä on perheen korkein harrastus, avioliiton 
päätarkoitus. Lasten kasvatus ei siis ainoastaan 
ole vanhempain oikeus ja heidän lähinnä täytet- 
tävänsä velvollisuus, vaan se on toimi, jota vailla 
perhe ja aviohiton siveellisyys eivät yoi pysyä. 
Missä vanhemmat peräti jättävät lasten kasva- 
tuksen vieraisiin käsiin, siellä on siis perheen 
yhdysside jo rauennut. Vaitio-9ppi v. 1842. 

Tämä perheen itseensä sulkeutuminen, 

sen muista eroitettu elämä omassa piirissään, sen 
omat hetken pikku-tapahtumissa ilmenevät hy- 
veet, kaikki tämä sitoo sen jäsenet läheisesti 
syntymä-m^iähanf isien tapoihin, äidinkieleen^ ja 
tekee siten perheen isänmaallisuuden ahjoksL Se 
osallisuus yleisestä ihmisellisestä sivistyksestä, 
joka on ehtona kansan kehitykselle, saadaan val- 
tion välityksellä ja se koskee perheen jäsentä 
vasta perhepiirin ulkopuolella, kun taas isänmaal- 
lisuus, joka muodostaa ulkoa saadun sivistys- 
aineen kansalliseksi, kasvaa perhe-elämän hel- 
masta. Tämä sitä paitsi totuttaa hyvään tapaan 
ja järjestykseen ja masentaa raa'an itsekkäisyy- 
den, ei ainoastaan kasvavasta kansalaisesta vaan 
hänen kasvattajistaankin, jotka niinikään kotia 

rakastaen varttuvat kotimaan rakkaudessaan. 
Mutta tähän kaikkeen vaaditaan myös, että perhe- 
elämä on todella siveellinen ja rakkautta täynnä, 
sillä muuten se laskee itsekkyyden irralleen, ja 
kun siltä itseltä puuttuu rakastettavuus, ei se 
kykene perheenjäsenessä virittämään eikä vireillä 
pitämään isänmaanrakkautta. Tästä puhtaan perhe- 
elämän ääretön tärkeys valtiolla Mutta siitä äly- 
tään myöskin, että kuta enemmin perhe piiris- 
sään edistää omaa tarkoitustansa, rakkaudellista 
elämäänsä, omaa onnellisuuttansa, sitä enemmin 
se myös edistää valtion parasta. Niin perhe siis 
samalla on oma tarkoitusperänsä ja luja perus- 
tus valtion menestykselle. Valtio-oppi v. 1842. 

Perheen siveellisyys ilmenee ainoastaan siinä, 
että vanhemmat rakkaudella suorittavat sitou- 
mustansa kasvattaa lapsiansa järjellisiksi ja si- 
veellisiksi tai, kuten jokapäiväinen puhe sen ni- 
mittää, kunnon kansalaisiksi. Sillä täten kasvat- 
taja toiselta puolen tähtää objektiivista tarkoitusta, 
joka ei riipu luonnollisesta halusta ja mielival- 
lasta, ja toisaalta hän on tästä objektiivisesta 
siteestä vapaana, koska luonnollinen rakkaus lap- 
siin, jalostuen helläksi huolenpidoksi heidän hen- 
kisestä edistymisestään, vapaasti täyttää ne sitou- 
mukset, joihin tuo side velvoittaa. Samoinpa 
puolestaan lasten rakkaus vanhempiin tekee sen, 
ettei totteleminen näytä pakolta, ja ulottaa hei- 
hinkin sen siveellisyyden, joka välitönnä tun- 
teena on perheen olemus. 



Valtio-oppi V. 1842. 



J. W. Snellmanin aatteita. — 6 



l 

Sukukuntaa voi, niinkuin kokemus osoittaa, kar- 
tuttaa perheen ulkopuolellakin. Mutta lapsenkas- 
vatus on perheen elämän varsinaisin osa, ja mikä 
siinä on oikeaa, sitä voi ainoastaan, perheessä to- 
teuttaa. Niinikään on kieltämätöntä, että se mitä 
sanotaan sydämmen, oikeammin omantunnon sivis- 
tyttämiseksi, siis rakkauden juurruttaminen hy- 
vään, kuuluu aikaisimpaan lapsenkasvatukseen, 
siihen ikään, jolloin lapsella ei ole vielä kykyä 
itsensä hoitamiseen, ja jolloin se muutoinkin tar- 
vitsee äidinhoitoa. Jos joku muu kuin isä ja 
äiti tietäisi, kuinka rakkaus hyvään on lapsessa 
synnytettävä, s. o. tietäisi mikä siveellisessä kas- 
vatuksessa on oikeaa, niin perhettä ei olisikaan 
olemassa. Mutta se on ollut kaikissa kansoissa, 
kaikkina aikoina, ja on opittu yhä enemmin ym- 
märtämään, että sen tietäminen oikeasta ja sen 
tästä tietämisestä syntynyt elämä ovat perustuk- 
sena oikean pysyväisyydelle maan päällä. 

Kansakoulu kasvatuslaitoksena. Litteraturbl. 5 n:sta 
V. 1861. 



Ukko: Lasten ylöskasvattamisen kanssa on 
asia niin, että sen helpommasti tekee kuin selit- 
tää. Matti tuossa on meidän vanhin poika, ja 
Eva vanhin tytär. Näitä me ylöskasvatimme 
Jumalan pelvossa ja hyvissä tavoissa, pidimme 
heitä lukemaan ja ittiänsä siistinä pitämään, niin- 
kuin olivat vanhimpamme meidänkin kanssa teh- 
neet. Jumala heitä siunatkoon! — Kuin nyt 
useampia lapsia tuli, poikia ja tyttäriä, niin aina 

sanottiin: »Matti, kato veUäs!» »Eva, kato sisar- 
tasi» — Mutta lapset ovat niinkuin marakatit, 
että, mitä he näkevät toisten tekevän, sitä he 
myös ittekin tekevät. Niin ne toiset kaikki tuli- 
vat yhenlaisiksi kuin ne ensimmäisetkin. 

Mutta vielä siinä on toinen asia, että myös 
vanhempain pitäis niin elämän, kuin he lapsensa 
elämään neuvovat. Sillä heidän käytöksensä ja 
esimerkkinsä ovat paljon paremmat lapsia opet- 
tamaan kuin kaikki muut opit ja neuvot. 

Ja kolmanneksi se on lapsia ylöskasvattaissa 
kaikkein tarpeellisin asia; että Jumala tähän an- 
taa siunauksensa (niin sanoten kohotti äijä lak- 
kiansa). Kyllä se myös aina Jumalan armosta 
lähellä on, kuin ihminen siihen turvaa ja ahke- 
rasti velvollisuutensa tekeepi. Tätä parempaa 
selitystä minä en tiedä teille antaa. 

Tähän vielä Maamiehen ystävä sanoopi: Jos 
et tiedä mitenkä lapsia ylöskasvatetaan, niin mene 
johonkin taloon, jossa tiedät isäntäväen jumali- 
seksi, rehelliseksi menoissaan, ahkeraksi työssään 
ja puhtautta rakastavaksi, ja katto, kuinka siellä 
lasten kanssa käytetään. 

Kuinka viisas mies lapsensa kasvattaa. Maamiehen 
ystävän 3:nnessa n:ssa v. 1844. 

Rakkaus hyvään on lapsessa herätettävä ja 
kartutettava neuvoilla ja esimerkillä ja hyvän 
tavan istuttamisella häneen, s. o. siten, että 
häntä taivutetaan itse tekemään hyvää, kartta- 
maan pahaa. Kasvatuslaitoksessa tietysti ei puutu 
neuvoja ja esimerkkiä. Mutta kaksi asiaa sieltä 

puuttuu: rakkaus kasvattajassa ja rakkaus lap- 
sessa; ja kun niitä ei ole, käy hyvän tavan juur- 
ruttaminen vaikeaksi, sen omaatuntoa muodostava 
voima vähäiseksi. Säädettäköön mielin määrin 
rakkautta opettajassa, se ei voi olla semmoinen, 
kuin vanhempain rakkaus, syystä että tuo luon- 
nollinen hellyys alustana puuttuu. Se, jolla vuosi 
toisensa perästä on hoidettavana polvikunnat lap- 
sia, voi täyttää velvollisuutensa, voi rakastaa lapsia 
niinkuin lähimmäistänsä yleensä, voi tuntea sitä 
hyvänsuopuutta heitä kohtaan, jota eläminen via- 
tonten lasten kanssa ja heitä katseleminen herät- 
tää jokaisessa tunteellisessa ihmisessä. Mutta 
iämä kaikki ei ole vanhempain rakkautta, ei ai- 
nakaan sitä äidinrakkautta, joka alinomaa valp- 
paasti vartioi mitä lapsi tekee tahi tekemättä jät- 
tää, ja joka yksin osaa joka hetki ryhtyä oike- 
aan keinoon lapsen johtamiseksi hyvään. 

Kansakoulu kasvatuslaitoksena. LitteraturbL 6 n:ssa 
V. 1861. 

Saattaa tapahtua, että toisen tahi toisen ihmi- 
sen onnistuu saada tehdä työtä, niin kuin häntä 
haluttaa, sanottaneeko sitä sitten työksi vaiko 
ajanvietoksi. Mutta niin ei ole enemmistön laita. 
Sille on työ rasitusta. Ja niin sen tuleekin 
olla, meidän mielestä. Työn huvitus olkoon se, 
että on tehty mitä tehtämän piti, että velvolli- 
suus on täytetty. Ihmisellä on kyllä oikeus 
iloltakin työstänsä — jos se on menestynyt. 
Mutta tämä ilo perustuu etenkin siihen, että hä- 
nen täytyy tehdä kelvollisesti, mitä hän tekee, 

ja että hän nyt työssänsä on joinkin täyttänyt 
määränsä. Työ on siis luonnoltansa pakkoa; 
mutta ihminen vapautuu tästä pakosta, antau- 
maUa vapaasti sille altilksi ja saattamalla tämän 
alttiuden uutteralla harjoituksella tottumukseksi, 
tavaksi. Tapa, siveellinen tottumus on se, joka 
vapauttaa ihmisen velvollisuuden pakosta. 

Tämän nojalla on ajatuksemme se, että lasta 
täytyy pakoittaa työhön. Emme puhu vitsasta ja 
ruoskasta. Mutta lapsen täytyy tehdä työtä suo- 
rastaan sentähden, että kaikki ihmiset tekevät 
työtä; sen täytyy esim. lukea koulussa sentäh- 
den, että siellä kaikki muutkin lukevat. Kun se 
saa enemmän älyä, etsiköön itse perustusta tälle 
kaikkia kohtaavalle pakolle, ja saattakoon itsensä, 
mahdollisuuden mukaan, siinä vapaaksi. 

Vakaumuksemme on siis lisäksi: että se ereh- 
tyy suuresti, joka luulee mahdolliseksi saattaa 
ihmisiä työhön sillä, että hänelle annetaan työtä, 
joka häntä huvittaa. Semmoisen menettelyn 
seurauksena on vain, että hän lakkaa työtä teke- 
mästä, kun työ ei enään huvita. 

Sentähden luulemmekin ihmiskunnan kaikkina 
aikoina tehneen oikein, kun se on eroittanut työn 
leikistä. Työ ei ole muutettava leikiksi, sillä se 
on täyttä todentekoa; leikki ei ole muutettava 
työksi, sillä leikki on ja sen pitää olla huvia. 
Leikkiköön siis lapsi, kunnes se jaksaa kestää 
työn ankaruutta. Mutta sitten ovat molemmat 
pidettävät erillänsä. 

Ihmiskunnan reformeeraamisesta lastentarhoilla. Lit- 
teraturbl. 11 n:ssa v. 1860. 

Saattaa näyttää »hiuksenhalkomiselta», kun 
pidetään lasten totuttamista leikistä työhön, käyt- 
tämällä jälkimäistä edeUisessä, ihan toisena kuin 
niiden johtamista leikin kautta työhön. Mutta 
siinä on varsin oleellinen eroitus. Sillä edellinen 
on ainoastaan myönnytys lapsenmielelle; se on 
vain toistaiseksi myönnytys, jolla on tietty lop- 
punsa, kun lapsi jaksaa kestää työtä velvollisuu- 
tena, katsomatta mitä »huvia siitä on». Jälki- 
mäisessä tapauksessa pyydetään tehdä työ hu- 
vittavaksi, toisin sanoen, lapsen määrättäväksi 
jätetään, tahtooko se työtä tehdä vaiko ei. Sillä 
jos työ ei huvita häntä, niin ei häntä saa pa- 
koittaa siihen; s. o. jos pakoitetaan, niin on työ- 
hön saattamisen keino leikin kautta hyljätty. 

Vieläkin pakosta ja vapaudesta työssä. Litteraturbl. 
1 nista V. 1861. 

Niinkuin uskonto on perhekasvatuksen varsi- 
naisena perustana, niin on yleensä myös perhe 
se yhdyskunta, jossa uskonnollinen hartaus tun- 
teen jumalanpalveluksena majailee kuin oikeassa 
kodissaan. Perheen yhdyssiteenä on tunne, ja 
sen jäsenten ylhäisin tietämyskin, uskonnollinen, 
sulautuu helpoimmin yhteen hartaudessa, joka, 
jättäen näkyvistään kaikki säädelmät ja eri opit, 
ainoastaan tuntee Jumalan hengen läsnäoloa. 
Pakanuus palveli siitä syystä kotijumalia. Kris- 
tinuskolla on uskonnollisia toimituksia, vihkimi- 
set, kaste j. n. e., jotka yksinomaan kuuluvat 
perheeseen ja kotihartauteen. Yleisessäkin juma- 

lanpalveluksessa tapa yhdistää perheen jäseniä, 
niinkuin esim. ripillä käytäessä. 

Valtio-oppi V. 1842. 

Miten ihminen kasvatetaan? Kokemus vastaa: 
siten että häntä taivutetaan hyvään tapaan, es- 
tetään pahasta tavasta. Pakko, sokea kuuliaisuus, 
esimerkki, tottumus, tapa on ensimmäinen. Vakau- 
mus ja vapaa tahto tulevat vasta vähitellen jä- 
lestäpäin. Ihmiskunnan perisi hukka sinä päi- 
vänä, jona tahdottaisiin aloittaa kasvatusta todis- 
tdemalla ja vakuuttamalla. 

Aineellisten harrastusten siveellisestä vaikutuksesta. 
Esitelmä 11 p. joulukuuta 1858, kirjallista iltamaa yli- 
oppilastalon hyväksi pidettäissä. 

Sivistys ja koulu. 

Sivistystä ei voida muuten määritellä kuin 
että se on halu ja kyky käymään edelleen totuu- 
dea ja oikeuden tiellä. Jos siis sanotaan, että 
jossakin on sivistys pysähdyksissä, niin se to- 
della on sama kuin että siellä ei ole mitään si- 
vistystä ollenkaan. Ja kansa, jossa sivistys on 
pysähtynyt ja kuollut, lähestyy nopein askelin 
häviötänsä. 

Suomi opetuskielenä. »Litteraturblad tili Saima» 4 
p. huhtik. 1844. 

Kansakoulun päätehtävä opetuksessa on saat- 
taa oppilasta tajuamaan siveellistä mailmanjär- 
jestystä yleensä,' yhteiskuntaelämää, isänmaansa 
oloja, aineellisia niinkuin henkisiäkin — tarkem- 
min, virittää hänessä halua ja kykyä hankki- 
maan itsellensä tietoja näistä ja kartuttamaan 
niitä koko elin-aikansa. 

Kansakoulu kasvatuslaitoksena. Litteraturbl. 6 n:ssa 
V. 1861. 

On aina muistettava, että koulu on ainoas- 
taan kansalais-kasvatuksen alku. Tärkeimmäksi 

osakseen tämä on itsekasvatusta, siten että yk- 
silö ottaa elämään toimivaa osaa. Mitä esim. 
Englannin kansa on ja mitä se on vaikuttanut, 
se on, niinkuin tiedetään, historiassa ilman ver- 
taistansa. Sen perhe-elämä kelpaa monessa koh- 
den malliksi muille kansoille, sen yhteiskunta- 
elämä ja valtiollinen toiminta on yläpuolella 
kaikkea kilpailua; se on sivistyttänyt kokonaisia 
maailmanosia; tieteessä se on maailman sivisty- 
neimpien kansojen tasalla; kirjallisuudessa se 
on ollut niiden opettajana. Mutta sen kansa- 
kouluja, suomalaisten mittakaavan mukaan ar- 
vosteltuina, on tuskin kannattanut tai kannattaa 
mainitakaan. Ei mitään opettajaseminaareja, ei 
mitään huolenpitoa kansakoulusta valtion puo- 
lelta, ei mitään koulupakkoa. Ja alimmissa kou- 
luissa opetetaan tuskin muuta kuin muodollista 
sisälukua, kirjoitusta ja laskentoa. Tästä näkyy, 
ettei koulu kansaa kasvata. Hra Cygnaeus toi- 
voo noita suuria tuloksia koituvan kansakou- 
lusta, )» mahdollisesti useiden muiden onnellisten 
olojen myötävaikuttaessa.» Totta puhuen nämä 
muut olosuhteet, etupäässä kansallinen itsenäi- 
syys ja vapaa henki yhteiskuntalaitoksessa, ovat- 
kin juuri pääasiana. Omasta puolestamme toi- 
vomme kuitenkin paljon maamme omituistenkin 
olojen vallitessa, jopa juuri sentähden että ne 
ovat semmoisia kuin ovat. Mutta tämän toivon 
virittää meissä tämä koulu opetuslaitoksena, eikä 
kasvatuslaitoksena. Sillä mikäli me ymmär- 
rämme, on yleisesti levinnyt tiedollinen sivistys 
mitä tehokkain keino Suomen kansalle säilyttä- 

mään mitä se omistaa ja luomaan sille tulevai- 
suutta. 

Kansakoulu opetuslaitoksena. Litteraturbl. 6 n:8ta v. 
1861. 

Kuullaan, usein kaikille kouluille paitsi oppi- 
neille suositeltavan opetusta, joka tuottaa käy- 
tännöllisiä tietoja, joilla silloin tarkoitetaan tietä- 
mistä pelkkää toimintaa varten, katsoen tässä 
kuitenkin vähemmin tietämistä toiminnan tarkoi- 
tuksesta kuin keinoista. Varsinkin kansakouluun 
nähden arvellaan erinomaisen tarpeelliseksi opet- 
taa siinä ainoastaan semmoisia tietoja, joita, ku- 
ten sanat kuuluvat, voi käyttää elämässä. Itse 
rahvas, esim. suomalainen talonpoika, ei muka, 
niin sanotaan, huolikaan mistään muusta opetuk- 
sesta. Näin siis älyllisesti sivistymätön asete- 
taan ratkaisemaan mitä älyllinen sivistys on. 
Mutta uskommepa myös, että erehdytään arvostel- 
taessa rahvaan omaa sivistyshalua, sen tajuttua 
sivistystarvetta. KeUä ei vielä ole rahtuakaan 
älyllistä sivistystä, hän ei ollenkaan saata har- 
rastaa mitään tietämistä. Mutta jos kuulee esim. 
talonpoikais-miehen, joka lukee sanomalehtiä, 
puhuvan niiden sisällyksestä, niin huomaa ulko- 
maan uutisten häntä paraiten huvittavan. Var- 
sinkin jos joku suuremmoinen tapaus, sota tai 
vallankumous järkyttää mailmaa, saavat sanomat 
näistä osakseen yhtä vilkasta harrastusta rah- 
vaan kuin sivistyneimpäinkin puolelta. Mainit- 
semme tämän esimerkkinä siitä, että rahvas ra- 
kastaa semmoista tiedäntää, joka sille ei tarjoa 

yhtään mitään käytäntöä, eli tavallisen mittakaa- 
van mukaan hyötyä. 

Opetuksesta kansakoulussa. Litteraturbl. 7 n:sta v. 1861. 

Siitä mitä olemme lausuneet, selvenee riittä- 
västi meidän mielipiteemme, ettei mikään inhi- 
millinen tietämys ole katsottava kansakoululle 
vieraaksi, ja että siinä, kuten kaikissa kouluissa, 
tietämys on opetettava sen itsensä tähden. 

Opetuksesta kansakoulussa. Litteraturbl. 7 n:8ta v. 1861. 

On ilmeistä että tietämyksellä on tämä kahta- 
lainen merkitys, että se ei ainoastaan ole itseään 
varten olemassa, vaan tointakin varten; ja hel- 
posti ihminen tämän jälkimmäisen merkityksen 
älyääkin, koskapa omanhyödynpyynti tekee ihmi- 
sen selvänäköiseksi. Kuitenkin lienee kai kat- 
sottava hylättäväksi yleisessä opetuksessa siihen 
ominaisuuteen nojautua. On sanottu: vanhem- 
mat eivät pane lapsiansa kouluun elleivät ym- 
märrä näille opista lähtevän jotakin etua, jotakin 
hyötyä aineelliselle menestykselleen. Eivätkä si- 
vistyneemmät liioin u^oisi lapsiaan oppikoulujen 
haltuun, elleivät nämä avaisi tietä vastaisiin vir- 
koihin ja palkkoihin. On tosin otaksuttavaa, 
että enempi tai vähempi osa vanhempia on siksi 
sivistymätön, että se näin ajattelee ja puhuu, 
ikäänkuin ajallinen toimeentulo olisi heidän sekä 
lastensa ainoa tarkoitus maan päällä. Mutta 
eipä yleinen opetus kuitenkaan mahtane pyrkiä 
tämmöisiä mielipiteitä vahvistamaan eikä lisää- 
mään niiden vanhempain lukua, jotka niin ajat- 

televat. Tosin tahdotaan että virkoja ja palve- 
luksia pitää olla olemassa yleisen elämän vuoksi, 
ja että niissä-olijain tulee tajuta niin olevan. 
Tämä tässä ei voi tapahtua siten, että annetaan 
lasten oppia ainoastaan sellaista, mikä suorinta 
tietä viepi leipäkannikkaan, ja samalla saarna- 
taan, että heitä kuitenkin opetetaan palvelemaan 
yleistä hyötyä. Ei, vakaumus tästä istutetaan 
lapsiin juuri siten että se tieto, joka oppilaitok- 
sissa annetaan, tarkoittaa älyllistä sivistymistä 
ilman muuta ja semmoisena itse asiassa on va- 
kaumusta hallitseva tietämys, josta yleishyötyi- 
nen toiminta voi syntyä. Tätä tarkoitusta var- 
ten humanistit, humanistisen sivistyksen ja ope- 
tuksen asianajajat oikeimmiten taistelivatkin; ja 
heidän hyvä kilvoituksensa on suojellut sekä 
inhimillisen tietämyksen että inhimillisen toimin- 
nankin korkeimpia harrastuksia. 
Opetuksesta kansakoulussa. Litteraturbl. 7 n:sta v. 1861. 

Tiedon halua tulee kaiken kouluopetuksen 
tehdä mahdolliseksi ja valmistaa. Sopisi aivan 
lyhyesti sanoa: koulun tulee oppilaassa kasvat- 
taa lukukykyä ja -halua, jos ei nykyajan koulu- 
opetus täydellä syyllä olisi tähän lisännyt myös 
huomaamis-kyvyn ja -halun kasvattamista, ha- 
vainnon harjoittamista ja luonnon tutkimista, 
jotka ovat tulleet sitä tarpeellisemmiksi, mitä 
enemmän lasta ja nuorukaista nyt on kirjan 
ääressä pidettävä. Mutta jos oppilas ei saa, yk- 
sin kansakoulustakin, lukuhalua ja lukukykyä, 
niin on hänen opetuksensa ollut harhatiellä, ol- 

koonpa hän saanut mitä tietoja ja taitoja hy- 
vänsä. Ylioppilaan velvollisuudet. V. 1875. 

Kansakoulun lai^e (on) iso edistys-askel sivis- 
tyksen uralla, koska sen kautta ajan yleinen 
sivistys painuu syvemmälle kansan kaikkien 
luokkien sydämeen. Kansakoulun opetus ei saata 
ulettua moniin aineihin, mutta sen tulee sitä 
enemmin tähystää tiedon- ja opinhalun virittä- 
mistä, nUn että oppilas, koulun jätetty ään, omin 
päin pitkittää oppimistansa. Opetus kotona ei 
voi mennä pitemmälle, kuin että opitaan, mitä 
isä ja iso-isä ovat tienneet, ja oppilas tottuu pi- 
tämään tätä kyllin riittävänä tietona. Kansakou- 
lussa sitävastoin korotetaan oppilaalta vaaditta- 
vat tiedot korottamalla opettajalta vaadittavaa 
pätevyyttä, ja mikäli opettajia vaihdetaan, tun- 
keutuu sinne myös uudemman ajan sivistys- 
aineksia. Jokainen uusi tiedonsiemen herättää 
halua oppimaan lisää, ja siihen myöskin opetta- 
jan esimerkki oppilasta kehoittaa. Mutta senta- 
kia onkin sitä tärkeämpi, että kansakoulunopet- 
tajat itse ovat siksi sivistyneitä, että rakastavat 
tietoa, ja varomatonta on, ettei lisättyjen tulojen 
ehtona vaadita heitä opinnäytteillä osoittamaan 
omilla opinnoilla lisääntyneitä tietoja. Kuta ah- 
taammalle alalle kansakoulussa saatava tieto su- 
pistuu, sitä suuremmalla huolella tarvitsee tehdä 
tätä tietoa hedelmää tuottavaksi; ja sellaiseksi 
se tulee, kun se herättää oppilaissa halua tieto- 
jansa enentämään. Tässä koulun järjestys mer- 
kitsee vähemmän kuin opettajan kelpoisuus. 

N. S. oppikoulussa on tässä kohden suhde 
päinvastainen, joten vähemminkin kelvollinen 
opettaja, koulun kaikesta mielivallasta riippumat- 
toman järjestyksen kautta, .saattaa tulla hyö- 
dyksi. Opettaja on tässä jo kiitettävä, jos hän 
edes kykenee hyvästi opettamaan säädetyn oppi- 
määrän. Täällä saatu oppi vaikuttaa laadullaan 
ja laajuudellaan itsestään elvyttävästi oppilaan 
tiedonhaluun. Sitä paitsi kestää opetusta siihen 
ikään, jolla oppilaan itsetietoisuus herää sekä 
sen mukana hänen halunsa päättää siitä mikä 
on totta ja todetonta, oikeaa ja väärää. Silloin 
on käsissä aika siirtyä harjoittelemaan vapaam- 
paa akadeemillista opiskelua, jossa opettajan 
toimi supistukoon innostuttamaan ja auttamaan 
oppilaan itsenäistä tutkiskelua. Näin tulee nuo- 
rukaisen yliopistossa laskea perustaa itsenäiselle 
vakaumukselle elin-iäkseen ; ja astuttuaan kerran 
tälle varsinaisen, elävän opinnon uralle, hän ei 
jätä sitä, ennenkuin hän jättää elämän. 

Valtio-oppi v, 1842. 

Me aivan epäilemättä tunnustamme, että val- 
tiolla on oikeus pakoittaa vanhempia toimitta- 
maan lapsillensa opetuksen saannin tilaisuutta. 
Mutta silloin voi tulla kysymykseen ainoastaan 
vähin oppimäärä, joka esim. onnellisemmissa 
maissa annetaan kansakouluissa tahi Suomessa 
vaaditaan jokaiselta ennenkuin hän kelpaa todis- 
tajaksi. Sillä täytyyhän vanhemmilla olla va- 
paus kasvattaa lapsensa siihen tai tähän yhteis- 
kunta-luokkaan. Kuitenkaan ei ole mitään syytä. 

minkä tähden ei kaiken opetuksen tulisi olla 
julkinen; ainakin on yksityisopetuskin asetettava 
koululain hengen mukaan tehokkaan tarkastuk- 
sen alaiseksi. 

Tyttökouluista. Saiman 9 n:ssa v. 1844. 

Kuinka nyt on kansakoulu järjestettävä, että 
se voisi herättää rakkautta tietoon, joka on jo- 
kaisessa yhteiskunnallisessa asemassa samalla 
sekä sivistyksen siemen että hedelmä? Vas- 
taamme taas: Sen tulee opettaa lukemaan sisältä. 
Apukeinona siihen ovat äidinkielen kieliopin 
taito sekä lukuharjoitukset, suorasanaiset ja ru- 
nopukuiset. Niin, tämä on niin suuressa mää- 
rässä pääasia, että kaikkeakin lukemista kou- 
lussa on vähemmin katsottava tietojen kokoomi- 
seksi kuin harjaantumiseksi niiden hankkimis- 
taidossa. 

Kansakoulun järjestys. Saiman 15 n:ssa v. 1845. 

Jos kansakoulu voi herättää oppilaassa rak- 
kautta tietoon sekä yhdessä kotikasvatuksen 
kanssa hyviä tapoja, niin on se piirissään vai- 
kuttanut juuri sitä, joka on oleva kaiken ope- 
tuksen tarkoitus. Kaikki tieto on hyvän ja pa- 
han hedelmä, ja on esimerkkejä, että rakkautta 
tietoon ei aina ole seurannut rakkaus oikeuteen; 
mutta näitä esimerkkejä on vähä. Jos sitä vas- 
toin on ainoastaan tietoa eikä totuuden harras- 
tusta, niin johtuu siitä millä tiedon asteella hy- 
vänsä vain puolisivistys, ja se tulee helposti 
aseeksi pahuuden käsissä. 

Kansakoulun järjestys. Saiman 15 n:ssa v. 1846. 

Usein ajatellaan kevytmielisesti kansakoulusta, 
ollaan sitä mieltä, että sen on tyydyttävä mihin 
kompendioihin tahansa, ja mihin yleiskursseihin 
tahansa, samoin kuin kansankirjallisuudesta, että 
kuka tahansa, jolla on jonkun verran tietovaroja 
koottuna, kykenee niitä levittämään kansaan. 
Mutta niin ei ole laita, siitä minä olen vakuu- 
tettu, ja minä uskon, että sama vakaumus on 
kaikilla, jotka ovat vakavasti asiata ajatelleet. 
Se kirjallisuus, joka on vaikeinta kirjoittaa, on 
kansankir jallisuus ; samoin kuin koulukirjallisuu- 
desta on vaikeinta toimittaa oppikirja ja luku- 
kirja kansakouluille. Kansankirjallisuudesta pu- 
huen uskallan minä väittää, että ainoastaan 
runollisella mielellä lahjoitettu, sitä suuremmassa 
määrässä, jota enemmän hänellä on näitä runol- 
lisia lahjoja, kykenee kirjoittamaan kelvollista kan- 
salle. Eikä se, joka kirjoittaa kansakoulua va)*- 
ten, saa suinkaan olla vasta-aikuinen tieteessä 
ja kirjallisuudessa; päinvastoin tulee hänen olla 
ylimmillä asteilla tieteensä alalla, jotta hän tie- 
täisi ja käsittäisi, mitä on esitettävä niille, jotka 
aikaisimman nuoruutensa sivistyksen vuoksi ovat 
enimmän etäällä aineesta, ja jotka ovat opetta- 
jiensakin puolesta jääneet väbimmäUe osalle. Ja 
voidaksensa selvästi ja yksinkertaisesti esittää 
sen, mikä sellaisessa nuorisossa, kuin kansan 
lapset ovat, voi perustaa todellista sivistyshalua 
ja todellista, hedelmällistä tietämistä, täytyy hä- 
nellä olla aineensa täydellisesti vallassansa. 

Puheesta Vilhelmin p:nä v. 1875. 

Oikea ajatus on kieltämättä se, että lapset 
ovat opetettavat leikkimään. Mutta silloin täy- 
tyy aluksi tietää, mitä lapsen leikki on. Se on 
kyllä harjoitus heidän sielun- ja ruumiinvoimil- 
lensa. Mutta sitä ei tarkoita lapsi. Jokainen 
tietää sitä vastoin, että lapsi leikitessään yleensä 
jäljittelee vanhempien ihmisten töitä ja toimia. 
Ja siinäpä juuri leikki onkin, että se on todelli- 
suuden jälittelyä — leikkiä eikä todentekoa. 
Tänkaltaisten leikkien ohessa huvittaa lapsia 
kuitenkin myös kilpailut, etenkin ruumiilliset 
harjoitukset, joissa ponnistus ja tarkoituksen 
saavuttaminen, olkoonpa se mikä hyvänsä, on 
huvin aiheena. Semmoisia leikkejä ovat pallo- 
leikit, painimiset j. m. s. Tämänlaatuisia leikkejä 
on kaikkina aikoina käytetty henkistäkin kehi- 
tystä varten, esim. arvoitusten ja muiden tehtä- 
vien suorittaminen. Näissä kilpaleikeissä on kui- 
tenkin siveellinen vaarakin: ne yllyttävät itsek- 
käisyyttä, turhamaisuutta, ylpeyttä, kateellisuutta, 
synnyttävät eripuraisuutta ja riitoja; ja opetuk- 
sen edistämisestä palkinnoilla, jotka kiihdyttävät 
kilvoittelua, sanoo sentähden Rousseau, että ne 
jokaisen saavutetun tiedon kanssa kylvävät pa- 
heenkin. 

Ihmiskunnan reformeeraamisesta lastentarhoilla. Lit- 
ter^turbl. 11 n:sta v. 1860. 

Meidän mielestämme on näet älyllinen sivis- 
tys koulun varsinainen päämäärä, vaikk'emme 
myöskään kiellä koulun velvollisuutta kurinpidon 
kautta suorastaan vaikuttaa oppilaiden siveelli- 

J \V. Snellmanin aattoita. — 7 

syy teen. Edellistä tarkoitusta varten koulua 
tarvitaan, samalla kuin jälkimäinen on ainoas- 
taan seuraus tästä tarpeesta. 

Opetus taasen on aivan yksinkertaisesti siinä, 
että lapsia opetetaan lukemaan; jonka lisäksi 
tulee tuo yleinen kirjoitus- ja luvunlasku-taito, 
muutamat si^ua kehittävät näppäryydet niinkuin 
piirustus ja soitanto, ja esim. teollisuus- ja maan- 
viljelys-kouluissa muita näppäryyksiä eri ammat- 
teja varten. Mutta kaikki muu on erikoisuutta 
ja verrattain vähäpätöistäkin lukemis-opetuksen 
rinnalla. 

Ei oppikoulullakaan ole mitään korkeampaa 
tdbtävää. Sen tarkoituksena ei ole saada oppilaat 
osaamaan joku vissi määrä geometriaa, historiaa, 
kielioppia j. n. e,, vaan opettaa oppilasta luke- 
maan tieteellisiä historiallisia kirjoja, lukemaan 
kirjailijaa vieraalla *kielellä, lukemaan mate- 
maattista kirjallisuutta j. n. e. — Sillä pensu- 
milla (oppimäärällä), joka tämän harjoituksen 
kestäessä opitaan, ei ole arvoa itsessään, vaan 
ainoastaan mikäli se on välttämätön valmistus 
oppilaalle, jotta hän osaisi lukea, se on: lukea 
omin päin, opinnoida, älyllisen sivistyksensä hy- 
väksi käyttää kaikki ne henkiset aTarteet,' jotka 
tieteellinen ja kirjallinen traditsioni tarjoo. Myös- 
kin harjaantuminen kirjallisesti lausumaan mitä 
tietää, kuuluu tähän luku-opetukseen, jonakin 
vain enemmin järjestettynä tapana lausua julki 
lukutaitonsa kuin suullinen esitys. Sanalla sa- 
noen : koulun tulee kehittää oppilasta kykeneväksi 
tulemaan toimeen ilman opettajan opastusta, itse- 

näistyttää häntä; ja tämä ei tapahdu antamalla 
hänelle määrä-mitoin muistitietoa, vaan kehittä- 
mällä hänet kykeneväksi ominpäin hankkimaan 
itselleen tietoa. 

Elköön meitä käsitettäkö väärin. Muistitieto- 
jen taiteen-keräys ei ole koulusta karkoitettava ; 
mutta tämä on aina pidettävä vain Ipkuopetuk- 
sen keinona, ja sentähden on myös, mikäli mah- 
dollista, ensin asia ymmärrettävä ennenkuin se 
muistiin juurrutetaan. Opettajan tärkein tehtävä 
onkin sentähden opettaa oppilasta itse lukemaan; 
kuulustelu taasen on alempiarvoinen toimi, ollen 
vain keino lisää pitämään silmällä opetuksen 
menestystä. 

Tämä, oppilaan kyky lukemaan ja oppimaan 
omin päin, on ainoa keino koetella hänen kyp- 
symystään yliopiston lukuihin. Kaikki muu 
tieto-määrä tätä siirtymystä varten on satun- 
naista, mielivaltaista otaksumista. 

Suomen kansakoululaitos. Litteraturbl. 10 n:sta v. 1856. 

Kokonaista kansaa ei voi vastoin sep tahtoa 
ajaa vaurauteen ja sivistykseen. Ihmisen luon- 
nosta häviämätön ominaisuus on, että hän aino- 
astaan itse saatuansa valita tuntee itsensä on- 
nelliseksi. Itse tämä vapaus on ihmisen suurin 
onni. Korkeampi varustus, korkeampi sivistys 
saavatkin ainoastaan siten onnellisuuden -keinoina 
arvonsa, että ne laajentavat vapaan valinnan ja 
vapaan toiminnan piirin; niinkuin taas tämä 
vapaus aikaansaa vaurautta ja sivistystä, syystä 
että nämä suovat sille tyydytystä. Missä nyt 

hallituksen toimet eivät kohtaa edessään täm- 
möistä vapaata toimihalua, siinä niiden on mah- 
doton täyttää tarkoitustansa, lähteköötpä vaikka 
kiitettävimmistäkin aikeista. 

Uuden vuoden mietteitä vuonna 1858. Litteraturbl. 
1 nrssa v. 1868. 



Tämä on mitä koulukuriksi sanotaan. Tie- 
dämme kyllä, että moni pitää sitä vanhanaikai- 
sena ja meidän valistuneena aikakautena aivan 
tarpeettomana. Me emme ole sitä mieltä. Kun 
ihmiskunta kerran on päässyt niin pitkälle, että 
koulunuoriso on viisas ja hyvätapainen, tahi 
ainakin on ehtinyt menettää lämpimän nuorn- 
kaisverensä ynnä ne jalot tunteet, joita se voi 
elähyttää, ja ne vaaralliset taipumukset, joille se 
antaa sytykettä, silloin pidämme mekin kouluku- 
rin tarpeettomana. Mutta kunnes se tapahtuu, 
pidämme me todellakin koulukurin koulukasva- 
tuksen t.ukevimpana turvana. Pidämme sitä 
vieläkin tarpeellisempana täällä rakkaassa isän- 
maassamme, missä oppilaitoksiin on tunkeutunut 
vaateliaita pyyteitä ja epätapoja, joiden ilmaan- 
tuminen Europan sivistyneissä maissa hämmäs- 
tyttäisi. 

Nuorison hyve ei ole perusjohteiden, vaan viattomuu- 
den. Litteraturbl. 4 n:sta v. 1856. 

£i tarvitse viitata siihen, kuinka kaikkinainen 
kehitys vaikeutuu jokaiselle toisen vallan alai- 

selle kansalle, ja kuinka Suomen ulkonainen 
asema vaatii aivan erinäistä älyä ja taitavaa 
huolenpitoa keksimään niitä uria, joita myöten 
kansalliset pyrinnöt voisivat viedä käytännöllisen 
päämäärän perille. Monen mielestä on aivan 
luonnollista ajatella ja sanoa, että se mikä ko- 
hottaa maan aineellista vaurautta ja henkistä 
viljelystä, se on kansallista ja sen eteen pyrki- 
minen on isänmaallista. Mutta siitäpä juuri 
kysymys on, että käsitetään, mikä todella kohot- 
taa niin yhtä kuin toista. Joka uskoo siihen 
ainoastaan tarvittavan jotakin saman näköistä, 
mitä muut sivistyneet kansakunnat omistavat ja 
tekevät, siltä itse asiassa tuo käsitys puuttuu. 
Se henki, jonka johdolla nämä kansat ovat pääs- 
seet siihen, mitä he omistavat, se se omistettava 
on, ja tämä henki on kansallishenki. Missä se 
elää ja toimii voimallisena, siellä sivistyksen siu- 
naukset ovat sen taattu hedelmä. Sivistys on 
sen oma luoma, jossa se tulee oman itsensä ta- 
juamaan. Jos jossakin kansassa ei ole olemassa 
pyrintöä tähän tajuamiseen, ei aineellinen vau- 
rastus eikä sivistys pääse siinä juurtumaan ja 
vakaantumaan. 

Uuden vuoden mietteitä vuonna 1858. Utteraturbl. 
1 n:sta v. 1858. 



On korvaamaton onnettomuus, ettei 10 vuotta 
takaperin säädetty, että* kaikkien maassasyntynei- 
den, . jotka hakevat opettajapaikkaa yliopistossa, 
täytyy osottaa omaavansa jotain taitoa suomen- 

kielessä. Ettei niin ole tapahtunut, on vuosi- 
kymmeniä hidastuttava kansallisen kehityksen 
edistysaskeleita, suomalaisen kansalliskirjallisuu- 
den syntymistä ja suomenkielen yleistä käyttä- 
mistä oikeustoissa ja hallinnossa. Se halventaa 
yliopiston merkitystä maalle ja kansalle ja siten 
myöskin sen kelvollisuutta yleensä kutsumuk- 
sensa täyttämiseen. Sillä kun yliopisto ei ole 
sen henkisen liikkeen etunenässä, mikä on tem- 
mannut mukanaan koko kansan, kun t^stä al- 
kunsa saaneet uudistukset ajautuvat eteenpäin 
yliopiston toiminnasta riippumatta, ja se vasta 
jälestäpäin ympärillään tapahtuneen muutoksen 
väkisin pakottamana, vastenmielisesti seuraa vir- 
ran mukana, silloin on se^ luopunut tehtävästään, 
ja sen kansallinen voimattomuus on tuottava 
sille tieteellisen rappion. 

Suomalainen oikeudenkäyntikieli. Litteraturbl. 8 n:ssa 
V. 1862. 

Ei pitäisi kenenkään jättää yliopistoa, oppi- 
matta tuntemaan sitä suomalaista kirjallisuutta, 
joka on olemassa, ei kenenkään, ajattelematta, että 
hän on yksi niistä, joiden pikaisessa tulevaisuu- 
dessa on osaa ottaminen kansan toiveiden to- 
teuttamiseen: suomen kielen asettamiseen sen 
luonnollisiin oikeuksiin, ja siihen valmistumatto- 
mana; ei kenenkään, joka jää yliopistoon, pitäisi 
olla kykenemätön pikaisessa tulevaisuudessa pu- 
kemaan tiedettään suomalaiseen kieliasuun. Kun 
olisi vallitsevana henki, joka tähän johtaisi, sil- 
loin saisi suomalainen kirjallisuuskin iloita use- 

ammasta toimellisesta ystävästä. On tarpeen, 
sanotaan kenties, valmistavia opinnoita koulusta 
saakka, ennenkuin on mahdollista harjoittaa 
yleisempiä suomalaisia opinnoita yliopistossa. 
Mutta yliopistostahan ovat saatavat ne miehet, 
joiden tulee korottaa lukemista kouluissa. Siel- 
tähän on leviävä maahan se harrastus, joka pa- 
kottaa tarkoituksenmukaisiin muutoksiin koulujen 
oppijaksossa. Helppoa on elää niissä oloissa, 
joita isät ovat valmistaneet; isänmaallisuuden 
tehtävä on luoda uutta kansalle ja isänmaalle. 
Korkeampaa päämäärää isänmaalliselle toimin- 
nalle, kuin se mihin pyrkiminen on suomalai- 
selle ylioppilaalle avoinna, ei voi historia eikä 
miettiminen löytää. Hänen tehtäväkseen on ase- 
tettu sen kysymyksen ratkaisu, onko hänen kan- 
sansa jäävä olemaan vai joutuva olemattomaksi. 
Kaikkinainen isänmaallinen toiminta antaa tukea 
päämäärän saavuttamiselle. Se isänmaallisuus 
yksistansä on väärä, joka ei toimita eikä tee 
mitään, ja jonka loppu niinkuin alkukin on tyh- 
jissä sanoissa. 

Työskentely yliopistossa Suomen kielen ja kirjallisuu- 
den puolesta. Lltteraturbl. 3 n:ssa v. 1858. 



\ 

»Pyrintöperä korkealle», se antaa voimia työn- 
tekoon, se antaa voimaa uhrautumiseen. Meidän 
isänmaalla on vielä tulevaisuudeltansa niin pal- 
jon odotettavana, että varmaankaan ei työtä puutu, 
ja korkealle suunnattua työtä yhdeltäkään sydä- 
meltä, älyltä ja tahdolta. Minä toivotan Teille 
minkä eräs suuri mies on sanonut pitävän olla 
ihmisen rukouksena: »Jumala, anna minulle suu- 
ria ajatuksia.» Ne ne ovat, suuret ajatukset, 
jotka kannattavat ihmistä elämässä, ja ne ovat 
myös ne, jotka takaavat hänen omalle elämälleen 
tyydytystä ja onnea, sillä ne ovat ne, jotka saat- 
tavat ihmisen unohtamaan kaikki pienet surut 
ja huolet, muistaen että niillä on loppunsa ja 
että elämä on lyhyt, mutta että mitä hän suur- 
ten ajatusten ohjaamana voi vaikuttaa, se elää 
ijankaikkisesti ja kantaa hedelmää, vaikkapa hä- 
nen nimensä olisikin unhoitettu, eikä kukaan enää 
tietäisi kertoa, mistä hyvä työ on alkunsa saa- 
nut, kuka sitä edisti, kuka sen vuoksi kärsi. 

Puheesta Wilhelmin p:nä v. 1877. 

Minua on ilahduttanut, että mitä puutteita mei- 
dän kansalla lieneekin ja mitä putttteita voinee- 
kin löytää meidän oppilaitoksista, kuitenkin kaikki 
se nuoriso, joka niistä lähtee, tuntee syvästi sy- 
dämmessänsä ja on juurtunut siihen vakaumuk- 
seen, että historiassa järjenmukainen järjestys val- 
litsee,- että kaikki, mikä tapahtuu ja mikä tapahtuu 
kestääksensä maailmassa, on entisyyden synnyttä- 
mää ja on olemassa tulevaisuutta varten, ei ol- 
laksensa ainoastaan hetkeä varten, että siis indi- 
viidi, joka menee menojansa hetken kanssa, ei 
suinkaan voi olla tarkoitusperä, vaan että tar- 
koitusperä on ulkopuolella hänen lyhyen elä- 
mänsä hetkeä, oikeammin sanoen, että tai:koitus- 
perä kyllä toteentuu joka hetki, mutta jälleen 
siirtyy nykyisyydestä tulevaisuuteen, pukeutuak- 
sensa uuteen täydellisempään muotoon. 

Puheesta Wilhelmin p:nä v. 1879. 

Palvella totuutta ja oikeutta, taistella niiden 
puolesta, voittaa ja saavuttaa laakeriseppele, mitä 
kuitenkin olisi kaikki tämä, mitä olisi kaikki 
maailman kunnia, jos nuorukaissydän olisi yksin 
maailmassa, jos ei olisi ketään, joka näkisi jalon 
pääsöä voitolle, joka osaisi antaa arvoa kunnian 
palkalle. Mutta kukapa nuorukainen taas kat- 
soisi kaiken maailman tuomiota samanarvoiseksi 
kuin armahaisensa hyväksyvää katsetta? Tuol- 
lapa keveissä rusopilvissä, taivaan sinen ja mieli- 
kuvituksen hiljaa paisuvien aaltojen välillä, liite- 
leekin sentähden ihanne (ideaali), kauneuden ju- 
malatar, molempain toisten päällä, hymyillen hei- 

dän uskollisille ja innokkaille palvelijoillensa su- 
loista palkintoa: autuaallista onnea^ jota heidän 
palveluksensa ei voi tuottaa. Tätä ihannetta 
kohti katsoo alituiseen nuorukaisen mieli, taikka 
se katsoo alas oman mielikuvituk^nsa syvyy- 
teen ja koristaa ensimmäisen rakkautensa esi- 
neen kaikella ihanteen lumoavalla kauneudella. 
Niin saa nuorukaisen unelma tarkoituksen, jonka 
perille jokainen hänen ajatuksensa pyrkii, ja ja- 
loimmaksi toiminnaksi, mitä elämä tarjoaa ja jo- 
hon nuorukaisen halu palaa, tulee ainoastaan tuo 
lyhyt matka tämän tarkoituksen perille, vähäinen 
uhraus, kerran voittaakseen halutun palkinnon: 
hänen liyväksymisensä, hänen rakkautensa. 

Mitä jalompi luonne, sitä pikemmin vaatii se 
taisteluun voittoa saavuttamaan, sitä useampia 
vammoja huomaa se sellaisia, joita ihmiskunta 
sairastaa, huomaa pimeyttä ja väkivaltaa, mihin 
ikänä katse kääntyy. Sydän laajenee rakasta- 
maan kärsivää ihmiskuntaa, ja mikäli aika ja 
himo yhä riisuvat rakastetulta ihanteen laina- 
loistoa, alkaa nuorukaisen sydän yhä voimak- 
kaammin sykkiä velvollisuudelle, totuudelle ja 
oikeudelle, isänmaalle. Jo näkyy hänelle työssä 
näiden hyväksi olevan palkinto itsessään, se 
palkinto, että hän on lähempänä tulla luetuksi 
kaikkien aikojen mainioimpiin neroihin, se pal- 
kinto, että saa hyväksymistä niiltä, jotka kuten 
hänkin harrastavat jalon voittoa maan päällä. 

Niin lakkaa vähitellen totuuden ja oikeuden 
hyväksi työskenteleminen olemasta ainoastaan 
onnellisuuden saavuttamiskeino, ja nuorukainen 

tuntee voimaa, jopa joskus vastustamatonta ha- 
luakin panna sitä alttiiksi totuuden ja oikeuden 
palveluksessa. Silloin vasta lakkaa unelma ole- 
masta unelma ; toden ja oikean ihanteelliset muo- 
dot täyttävät yköin hänen tulisen halunsa ja 
pyytävät päästä toteutumaan. Veltosti huokaile- 
valle, rakkauden kahleihin kietoutuneelle pysyvät 
elämän taistelut unelmana ja itse elämä tehotto- 
mana uinailuna. Mutta kun uhrautumis- ja 
alttiiksipanemis-halu herää, silloin astuu nuoru- 
kaisen paisuva voima vaikuttavana ulos elämään, 
ja sen vaihteleva virta tempaa hänet pois kohta- 
loihin, joita hän ei ole uneksinut eikä aavistanut. 

Nuorukaisen ihanne ja miehen. »Saiman» 32 n:ssa 
V. 1845. 

On yleinen kokemus, että nuoruudenlempi ei 
valitse esinettään, vaan puettaa sen henkilön, 
joka hänen tiehensä sattui, kaikilla täydellisyyk- 
sillä, mitkä vain saattavat näin hehkuvaa viehä- 
tystä oikeuttaa. Tuosta lemmestä on, sen kor- 
keimmilleen yletessä, lähtenyt mitä mainioimpia 
sankaritöitä, jaloimpia uhrauksia, mutta myöskin 
mitä rajuimpia intohimon hyrskyjä, niinkuin se 
onkin laatinut kaikkein onnellisimmat tai kurjim- 
mat avioliitot; — kumpaakin siitä syystä että 
lempi on vain hämärä ikävöimys, joka hartaasti 
hehkuen innostuu kaikkeen jaloon, mutta miele- 
tön nä, itsekkäänä intohimona ei siedä mitään si- 
teitä, eikä koskaan anna mitään takeita tulevai- 
suudesta, ollen, kuten kaikki halut, ohimenevä, 
haihtuva. Valtio-oppi v. 1842. 

Nuoruuden entusiasmi eroaa, sen verran kuuri 
voimme käsittää, kypsyneemmän ijän entusiaflä 
mistä ainoastaan siinä, että se on laajennnaQij 
käypä, ulottuu useampaan idealiseen aineeseesi 
jonka vuoksi se onkin haihtuvampi, vähemmiir 
kykenevä koko voimallansa ryhtymään yhte^ 
tarkoitusperään ja työskentelemään sen puolesta. 
Mutta siinäpä onkin sen suuri etu. Sitä yli- 
päänsä pidetään nuorison kauniimpana ja par- 
haimpana etevyytenä. Kirjallisuus oh 

todistajana, että ihmiskunnan lahjakkaimmatkin 
yksilöt ovat surumielisellä kaipauksella katselleet 
taaksensa siihen ihanaan elämän aikakauteeni 
jolloin ei mikään ihanteellinen harrastus ollut 
sielulle outo, ja jolloin sitä ei kietonut mitkään 
siteet, jotka olisivat vaikeaksi tehneet alttiiksi- 
antaumisen sellaiselle harrastukselle^ ja epäilyttä- 
neet siihen rupeamasta. Mutta totta on, ainoas- 
taan nuorison parhaimmassa osassa elää sellai- 
nen entusiasmi. 

»Entusiasmi (innostus) on usein verhona raakuudelle 
ja todellisen sivistyksen puutteelle.» Lltteraturbl. 21 
n:ssa v. 1859. 

Jos ylioppilasten yhteisessä seuraelämässä & 
mitään tieteellistä väittelyä nouse, niin se on 
paha merkki. Sillä vakaumuksen kätkeminen 
salaisuutena ei ole nuoruuden luonteen mukaista. 
Ja tieteellisessä vakaumuksessa on voima, joka 
ilmituomiseen kehoittaa ja innostuttaa. Kypsynyt 
tiedemies saattaa täydellä syyllä olla varovainen 
tietonsa ilmaisemisessa, sillä hän tietää, kuinka 

paljo ja huolellista tutkimusta tarvitaan jokaisen 
todellisen totuudensirusen ilmisaamiseen. Mutta 
totuutta hakevan nuorison keskuudessa ei täm- 
möinen varovaisuus ole luonnollinen eikä suo- 
tava. Tässä pitää paikkansa sananparsi: Sydäm- 
men kyllyydestä suu puhuu. 

Suomen YlioppUas v. 1875. 

Kiitän nöyrimmästi, hyvät herrat, tulostanne. 
Virtana «^aikakaudet valuvat meidän ohitse — ja 
me virran kanssa — tuoden meille murheita 
paljon, jopa joskus jonkun ilonkin säkeneen. Se 
onkin niinkuin olla pitää; murheita olla pitää. 
Työtä, huolta, vaivaa pitää ihmisellä olla hau- 
taan asti, jos mielii jotain jättää jälkeensä, joka 
todistaisi, ettei hän ole elänyt niinkuin eläin, 
mutta niinkuin . ihminen. 

Puheesta Wilhelmin p:nä v. 1881. 

Tavallisella kainoudellaan virkkoi Lönnrot hil- 
jan: en minä ole tehnyt mitään, kaikki on käy- 
nyt itsestään. Voimme selittää tämän tuolla van- 
halla latinan-lauseella: nulla dies sine linea (ei 
päivää ettei piirtoa); ja jos tarkkaatte hänen ku- 
lunutta elämäänsä, niin näette tämän toteutuneen. 
Mutta minä tunnustan puolestani, että, vaikka 
tämä olkoonkin kohdallaan mitä tulee opinto- 
aikaan yleensä, ellei heti sen alussa, niin kum- 
minkin jälkipuolella sitä, niin tarvitsee sitäpaitsi 
olla aika, joUoin^tehdään työtä vielä virkeämmin, 
jolloin käydään tuota »piirtoa» ulommas, jolloin 
opinnoitsija vetäytyy omaan itseensä, seurustelee 

ainoastaan muinaisuuden suurten henkien kanssa 
ja tässä, ulkon^aailmasta eroitetussa kanssakäyn- 
nissä etsii niitä aatteita, joista hän voi oman elä- 
mänsä muodostaa. Minä luulen tämän työn, jos 
se rehellisesti etsii, myös löytävän. 

Herrat ihmettelevät ehkä, etten puhu nuorison 
osanotosta oman aikansa valtiolliseen elämään. 
Siitä mitä olen sanonut, voivat herrat suunnil- 
leen päättää, mitä minä tästä ajattelen. Varsin 
oikein on, ettei saa ummistaa silmiään näke- 
mästä, ettei saa elää tietämättä, mitä meidän 
kunkin ympärillä tapahtuu; mutta kovin väärin 
olisi nuorena ollessaan yhtyä näihin pyrintöihin 
toiselle tai toiselle puolen ja heittäytyä sen tai 
sen valtiollisen kiihkon ajeltavaksi, sillä intohimo 
on todesti kaiken jalon innostuksen vihollinen, 
ja tämä se ainakin on nuorison säilytettävä, in- 
nostus tulevaisuutta varten, innostus aatteellisiin 
pyrintöihin. Kypsempäänkin ikään tulleelle on 
valtiollinen toiminta usein turmeleva, se kuluttaa 
pian voimat, se vetää hengen alas tuon ihanteel- 
lisen pyrinnön ilmoilta, jonka ei milloinkaan pi- 
täisi hämmentyä ihmisen silmistä. — — — — 

Minun oli kunnia sanoa se yksityisenä mieli- 
piteenäni, että nuoruuden vuosina tulee joksikin 
aikaa hautautua pelkkiin kirjoihin, saadakseen 
entisyyden suurten ajattelijain mietteistä oman 
tulevaisuutensa suetuksi. Joko tuo tapahtuu 
määrä-aikana, määrätyllä ajankohdalla tai ei, se 
on kumminkin ainoa keino ihmisen päästä joh- 
tavaan ajatukseen, jolla hän voi viedä muita 



dbyGoogk 



Nuoriso. 1 1 1 

mukanaan. Ainoastaan tällä tavoin voimme saada 
vastauksen runoilijan meille opettamaan r\ikouk- 
seen: »Jomala, anna minulle suuria aatoksia!» 
Tätä rukousta olisi suotava, että kaikki nuoriso, 
sivistynyt etupäässä, rukoilisi oikein. Minä soi- 
sin yliopiston nuorisossa näin rukoiltavan ja soi- 
sin, ettei rukous koskaan jäisi kuulematta. 

Snellmanin vastauspuheesta riemumaisterien Lönnrotin, 
Runebergin ja hänen itsensä kunniaksi pidetyssä yliop- 
pUaBjuhlassa 30 p. lokakuuta 1872. (Pikakirjoitelman 
mukaan Morgonbladefin n:ossa 255 y:lta 1872.) 

Tieto oman kansan historiallisesta edistyksestä 
ja sen henkisistä pyrinnöistä on kuitenkin ja on 
oleva ylioppilaille pääasiana. Kansan henki elää 
kirkkainta ja jalointa elämätänsä kansalliskirjal- 
lisuudessaan. Tämän kansanhengen ilmestyksen 
vaikutukselle on nuorison mieli erittäin altis. Se 
se nuorisossa sytyttää ja vireillä pitää kotimaan- 
rakkauden liekkiä ja luopi elämän vastaiselle 
työlle perikuvan. Kääntyköötpä ylioppilaan halu 
ja pyrinnöt mihin suuntaan hyvänsä, tieteellisiin 
tai kirjallisiin toimiin taikka vain johonkuhun 
virkapaikkaan, vaikkapa johonkuhun elinkeinoon- 
kin, niin hän aina tietää olevansa määrätty isän- 
maan palvelukseen, ja eri tienhaarat yhtyvät uh- 
raavaiseen työhön isänmaan onneksi ja kun- 
niaksi. Ylioppilaan velvollisuudet v. 1875. 

Niin, tunnustanpa että, tuntiessanikin minun 
vuosilleni ja minun elämänkohtaloissani luonnol- 
lista epäilystä voidako päästä pitkälle siinä laa- 

japeräisessä tieteessä, joka on esitettävänäni, 
minä kuitenkin saan lohdutusta ajatellessani, että 
sen esittäminen on antava yltäkyllin aihetta 
muistuttamaan tämän yliopiston nuorisoa: — 
kuinka rakkaus tieteeseen on tyhjä sana, jos ei 
halu ja kyky uhrautuvaan työhön ja ponnistuk- 
seen näytä sitä todelliseksi; kuinka eivät ainoas- 
taan ne tässä nuorisossa ole siihen kutsutut, 
jotka rupeavat tieteen palvelukseen, vaan nekin 
jotka muilla erinäisillä toimialoilla antauvat isän- 
maan palvelukseen; kuinka sitä rakkautta isän- 
maahan, jolle nuorison sydän aina on avoinna, 
ei kuitenkaan todisteta paljailla lämpimillä tun- 
teilla, vaan myös työllä ja uhrautumisella ; kuinka 
se on ainoastaan heikkojen sielujen, kevytmieli- 
syyden tai velttouden turhaa verukkeen vetelyä, 
kun tätä työtä ja tätä uhrautumista tahdotaan 
lykätä tulevaan aikaan, aikaan jolloin siihen ei 
enää ole tahtoa eikä voimia, koska niitä ei ole 
nuoruuden vuosina kasvatettu ja vahvistettu; 
mutta kuinka nuorison on osoittaminen tätä rak- 
kautta tiedon ja isänmaan harrastuksiin — täällä 
— nyt, tällä ajankohdalla elämätänsä, tässä tie- 
don etsinnän toimessa, jota varten se tänne ko- 
koontuu. Minä tahdon ahkeroida antaakseni sille 
tätä kehoitusta, enkä ainoastaan lämpöisen sy- 
dämmen, vaan esimerkin oikeudella. 

Tieteiden järjestelmästä nimisestä esitelmästä professo- 
rin- vihkiäisissä 14 p. toukok. 1856. 

Ylöspäin pyrkivän kyvyn koetin on siinä, 
ettei se masennu mistään vaikeista oloista; ja 

miehekäs mieli ilmaisee perinnä omituisuutensa 
siinä, että se joka aika, kaikissa yhteiskunnan 
oloissa osaa löytää sopivan alan toimellensa. 

Uuden vuoden mietteitä vuonna 1858. Litteraturbl. 
1 n:8ta v. 1858. 

Epäilemättä ihmisen uskonnollinen vakaumus, 
hänen käsityksensä siveellisestä maailmanjärjes- 
tyksestä, ylipäänsä hänen mailmankatsomuksensa 
vaikuttaa hänen toimintatapaansa — ja niin pi- 
tääkin olla. Mutta toiselta puolelta on muista- 
minen, että tietämistä, , vakaumusta voi olla, 
vaikk'ei sitä ilmilausuta sanoilla, ei saarnata, 
opeteta, levitetä muiden tiedoksi. Ja kyllä ihmi- 
sellä epäilemättä onkin oikeus pitää vakaumuk- 
sensa toisen tahi toisen asian suhteen omana 
varanansa vain. Kun ihminen näin tekee, ko- 
koo tietoja, työskentelee saadaksensa vakaumusta 
ainoastaan omaa sielunrauhaansa varten, niin 
hän voi panna elävintä harrastusta tutkimuk- 
siinsa. Mutta häntä ei elvytä mikään entu- 
siasmi. Vasta silloin kuin hän, totuuden voiman 
valtaamana, tahtoo saarnata sitä kanssaihmis- 
tensä valistamiseksipa jalostamiseksi, silloin vasta 
hän sitä entusiasmillä omistaa. Mutta silloin hän 
ainakin tarkoittaa lähtemistä tutkimuksesta toi- 
minnan mailmaan, »toteuttaaksensa siellä tuota 
yleistä». Mielemme on siis: ei kukaan voi olla 
entusiasti totuuden etsimisessä, jollei hän tar- 
koita sen juHstamista kanssa-ihmistensä jalostut- 
tamiseksi. 

Entusiasmi ja sivistys. Litteraturbl. 3 n:s3a v. 1860. 
J. \V. Snellmanin aatteita. — 8 

Epäilemättä oii montakin, jotka mitä paraim- 
maila omallatunnolla sanovat: »mitäpä tytön 
tarvitsee tietää!» ja sillä tarkoittavat, että ne 
tiedot ovat riittävät naiselle, jotka tekevät hänet 
hyväksi ruuanlaittajaksi ja lastenhoitajaksi. Sel- 
laiset henkilöt ovat siivoja ja orjailevia hyödyn 
palvelijoita, jotka kaikestakin tiedosta tahtovat 
saada selville, mitähän hyötyä siitä on. Että on 
olemassa tietoa, joka vakaumuksena, tyydytyk- 
senä, itsessään on arvokas, sitä ajatusta he ovat 
harvoin kuulleet lausuttavan eivätkä ole koskaan 
uskoneet sitä todeksi. 

Mielellään myöskin myönnettäköön, että ei mi- 
kään tieto saa jäädä ainoastaan täksi vakaumuk- 
seksi, vaan tulee sen osoittautua vaikuttavana 
ihmisen tekemisessä ja jättämisessä. Mutta kaik- 
kein inhimillisten tehtäväin joukossa on todella 
lasten kasvatus vähimmin supistettu varman ra- 
jan sisälle, jonka mukaan tätä tarkoitusta varten 
tarpeellisten tietojen laajuus olisi määrättävä. 
Sillä ei kukaan voi ilmaista, mihin lapsi on kas- 
vatettava, ellei ihmiseksi, siispä kaikkeen siihen, 
mikä on totta, hyvää ja kaunista. Jospa siis 

tahdottaisiinkin vaatia naiselta tietoja ja taitoa 
ainoastaan hänen perheenäiti-kutsumuksensa mu- 
kaan, niin on helppo huomata, että silloinkaan 
ei voi tulla kysymykseen rajoittua joihinkin mää- 
rättyihin hyödyllisiin tiedonaloihin. 

Ei ole niin mitään syytä olemassa, jonka täh- 
den naisen opetus yleensä ei olisi olemukseltaan 
oleva sama kuin miehen. 

Mitä tulee naisen oppia? Saiman 5 n:ssa v. 1844. 

Ei voida väittää,^ ettei naisen tarkoitusperä 
perhe-elämään kohdistuessaan kaipaa tietoa kai- 
kesta siitä, mikä^yleisinhimillisissä suhteissa, yh- 
teiskunta- ja perhe-elämässä määrää kunkin ih- 
misen elämän asemaa; ja vaikea on sentähden 
sanoa, mihin tiedon haaroihin naisväen opetus 
on rajoitettava. Eri elämänsuhteet määräävät 
kuitenkin l^mahdollisuuden ennättää enemmän tai 
vähemmän laajan tietomäärän. Pakko tämän 
mukaan sovittaa opetusaineiden lukumäärä vaatii 
siis kuitenkin valikoiman. Ainoa järjellinen sääntö, 
jota tässä sopii noudattaa, on tämä: etusijaan 
tulevat ne oppiaineet, joiden perusteella muut 
opitaan, näiden lisäksi liitetään muut aineet, mi- 
käli kukin voi näyttää täydellisemmin ilmai- 
sevan oman ajan sivistystä. Mutta että edeltä- 
päin kullekin mitellään tietomääränsä, sen mukaan 
kuin tuumitaan kunkin säädyn tarpeen vaativan, 
se on kanssaihmisten onnen ja onnettomuuden 
jättämistä raaimman mielivallan määrättäväksi. 

Ote kirjoitelmasta : Tietoja yksityisistä koululaitoksista 
Kuopiossa. Litteraturbladin 5 ja 6 n:ssa v. 1848. 

Miehellä on tieteelliset opintonsa sekä muu- 
ten ammatiksensa lakitiede, lääketiede, jumaluus- 
oppi, sotatiede, teknoloogiset ja agronoomiset 
opinnot j. n. e. 

Mutta, lausumme sen toistamiseen, kaikki, se, 
jota voidaan katsoa välttämättömäksi^ yleiselle 
ihmissivistykselle, voi ja sen pitää olla yhteistä 
molemmille sukupuolille. 

Mitä tulee naisen oppia? Saiman 5 n:ssa v. 1844. 

Saatetaan väittää: . valtion tulee pitää huoli 
ainoastaan siitä, että on kelvollisia palvelijoita 
kaikilla hallinnon aloilla, lainkäytössä, lainsäätä- 
misessä ja hallituksessa. Mutta tämä väite on 
väärä, koska valtion säilyminen, sen menestys ja 
lakastus, pääasiallisesti riippuu kansan suuresta 
joukosta eikä näistä valtion välittömistä palveli- 
joista. Jos yleinen kasvatus on hyvä, niin val- 
tio löytää hyviä palvelijoitakin; mutta ei mikään 
virkamiessivistys voi vaikuttaa hyvää siellä, missä 
yleinen kasvatus on laiminlyöty. Naisen sivis- 
tyksellä täytyy tässä myöskin olla mitä suurin 
vaikutus, jos nimittäin ei voida kieltää, että perhe- 
elämän puhtaus tai turmelus on samalla myös 
kansakunnan ja valtion puhtaus tai turmelus. 
Yhtä kieltämättömästi on niinsanotun sivistyneen 
yhteiskunta-luokan vaikutus ratkaisevana koko 
kansakunnan siveellisessä elämässä. Ja jos ko- 
kemus opettaa, että sivistyksen siemenen muassa 
aina seuraa myös monen paheenkin siemeniä, 
niin opettaa kokemus myöskin, että viimemainit- 
tujen taimet voidaan tukehuttaa ainoastaan siten, 

että ensinmainittu saatetaan pikaisesti täydelliseen 
kehitykseen. Sitenpä ei voi olla olemassa mitään 
syytä, joka vapauttaisi valtion pitämästä huolta 
naisen sivistyksestä tasan miehen sivistyksen 
kanssa. Se on: valtion tulee osoittaa samaa 
huolenpitoa sivistyneen yhteiskunta-luokan nuo- 
rista naisista Icuin sen nuorista miehistäkin. 

Tyttökouluista. Saiman 9 n:ssa v. 1844. 

Kun siten nainenkin ilolla ottaa huomataksensa 
jokaista kotimaisen kirjallisuuden askelta edis- 
tyksen tiellä, niin hän tietää olevansa osallinen 
samasta tunteesta jaloimpien kansalaistensa kanssa, 
niiden, joissa isänmaanrakkaus elää vaikuttavim- 
pana. Hänen osanottonsa koskee silloin kansan 
tulevaisuutta, eikä ainoastaan yhden kansan, vaan 
inhimillisen sivistyksen menestystä siinä kansassa, 
johon hän kuuluu kaikkinensa, mitä hänellä kal- 
leinta on. Eikä tämä tunne ole jäävä hedelmät- 
tömäksi hänen töissänsä ja toimissansa, vaan 
hänkin on piirissänsä vaikuttava tämän tulevai- 
suuden eduksi, varmana siitä, että hänen halpa 
vaikutuksensa ei ole turhaa työtä, koska se on 
tehty ihmisyyden palveluksessa, Jumalan säätä- 
misten toteuttamiseksi. Ja äiti, joka tjrttärelleen 
tekee mahdolliseksi sellaisen elämän, samalla an- 
taa hänelle turvan turhuutta ja sitä surua vas- 
taan, joka useinkin rasittaa jalon naisen mieltä 
hänen sattuessansa miettimään omaa ajattelemat- 
tomuuden orjuuteen tuomittua elämäänsä, joUai- 

sen elämän uhrina on kenties tämä hellä äiti 
itse ollut. 

Onko sivistyneellä naisella Suomessa mitään hyötyä 
suomalaisesta kirjallisuudesta? Saiman 11 n:ssa v. 1846. 



Meidän tarkoituksemme ei voi olla vaatia nai- 
selle niitä oikeuksia, joita viime aikoina on ru- 
vettu yhteensä sanomaan naisemansipatsioniksi. 
Tämä kumoaa perheen ja samalla sen yhteiskun- 
nan, jonka sisällä yleiset ihmisoikeudet voivat 
tulla naisen hyväksi. Sillä perheen ulkopuolella 
hän välttämättä joutuu saman kohtalon alaiseksi 
kuin heikompi yleensä: vahvemman kukistetta- 
vaksi ja häntä palvelemaan sekä joutumaan 
häviöön. 

Mutta meidän mielestämme naisen oikeutta 
vieläkin poljetaan juuri niissä laeissa, joita on 
olemassa perheen olemassaolon turvaksi. Sellaiset 
perintölait, jotka eivät myönnä naiselle yhtäläistä 
perintöoikeutta miehen kanssa, ja sellaiset per- 
heen omaisuuden hallintolait, jotka useimmissa ta- 
pauksissa jättävät tämän halhnnon miehen mieli- 
valtaan, ovat vielä suuremmassa tai pienemmässä 
määrin voimassa Euroopan sivistyneissä maissa. 
Ja varsinkin: lasten kasvatus, tämä perheen pe- 
rimmäinen tarkoitus ja varsinaisin side, joka 
pitää sitä koossa, on laiminlyötynä kaikkein mai- 
den lainsäädännössä, mikäli se koskee naista. 
Vai eikö sitä, että ei vielä tarkoiteta totta tun- 
nustuksella, että nainen on ihmisarvoltaan tasa- 

arvoinen miehen kanssa, — eikö sitä todista se, 
että valtio ei tee mitään siihen suuntaan, että 
naisella olisi tilaisuus hankkia itselleen sivistystä, 
sitä, joka oikeastaan on ihmisen ihmisyys? 

Naisen kasvatuksesta. Saiman 4 n:ssa y. 1844. 

Silminnähtävä virhe lainsäädännössä on se, 
että miehen yksinään sallitaan ottaa lainoja, pan- 
tata irtaimistoa ja siten saattaa perhettä velkoi- 
hin, usein vaimon tietämättäkin. Moni tuhlaaja 
on täten saattanut perheensä häviöön, joka ehkä 
olisi saatu vältetyksi, jos tuommoiset toimet oli- 
sivat saaneet tapahtua ainoastaan vaimon suos- 
tumuksella. Niin, yksistäänpä se seikka, että 
miehen olisi täytynyt vaimolleen ilmaista aikeensa, 
olisi usein pidättänyt häntä tuosta. Yleensä per- 
heen omaisuuden asiassa ei ole tarpeeksi tun- 
nustettu naisen oikeuksia, joiden tässä suhteessa 
tulee olla ihan miehen oikeuksien vertaiset vaikka 
missä sulosopu vallitsee puolisoiden välillj», edel- 
linen aina mielellään myöntää miehen etevämpää 
älyä ja taitoa. Ihminen ymmärtää terävällä sil- 
mällä oman hyötynsä, ja lain vaimolle turvaama 
osallisuus perheenomaisuuden hoidossa estänee 
kai harvoin sen karttumista, mutta usein kyllä 
sen tuhlaamista, joka nykyään, eikä niinkään 
harvoin, on seurauksena miehen yksinvaltaisesta 
omaisuuden käytöstä. Valtio-oppi v. 1842. 

Gi lapsi siltä ole paheellinen että se on äpärä, 
mutta nykyinen lainsäädös sepä kyllä tekee pal- 
jon ajaakseen lasta paheen helmaan. Joka tä- 

pauksessa voidaan syyllistä rangaista hänen hai- 
rauksestaan tai aviorikoksestaan. Jos sitävastoin 
tahdotaan rangaista äitiä hänen lapsensa kurjuu- 
della, niin menetellään julmurimaisesti; jos tah- 
dotaan häntä peloitella asiasta kuvittelemalla hä- 
nelle tuota kurjuutta, niin pannaan vain lain 
vääryys vastustamaan hänen luontais-viettiänsä 
saavuttaa äidin nimen, -ja lain kalseat tulevai- 
suuden ennustukset, jotka viettelijä väittää pe- 
rättömiksi, tuokion lämmintä onnellisuudenhalua, 
jopa usein sen pakoittavaa tarvettakin vastaan. 
Minua ei arveluta lausua, että miehet tässä 
asiassa, samoin kuin kysymyksessä perheen omai- 
suuden hallinnosta, ovat laatineet lakeja sen oi- 
keuden mukaisia, jota mahtavampi tavallisesti 
lahjoittaa heikommalleen, ja että ajan sivistys 
ei vielä ole syrjään sysännyt kaikkea entisten 
aikain raakuutta naista kohtaan. Valtio-oppi v. 1842. 

Naista, mikäli hän on äidiksi aiottu, estävät 
jo luonnolliset syyt toimimasta perheen ulko- 
puolella. Perheyelämän vaivalloisuudet ovatkin 
sentähden hänen toimialansa, jolla hän löytää 
tyytymyksensä ja onnensa. Hänen onnellisuu- 
den halunsa onkin niin voimakas, ettei hän, ku- 
ten -mies, saata heittää tätä onnellisuutta alttiiksi 
pyrkimyksen kunnialle, ja siinä saavuttaa tyydy- 
tystään. Hänen kunnianhimonsa ei pohjaltaan 
ole milloinkaan muuta kuin halu miellyttää mies- 
tään, kun tämän taas usein täytyy kieltäydä ny- 
kyisen hyvän nautinnosta ja etsiä korvausta tu- 
levaisuuden kunniasta. Perhe-elämä suopi nyt 

naiselle tuota nykyisyyden tyydytystä, koska sen 
velvollisuudet ovat rakkauden, ja tämä sekä it- 
sessään on nautinto että synnyttää vastarak- 
kautta. Naisen päämäärä vaatii siis etupäässä 
kodiUista kasvatusta. Samoin se tekee hänestä 
perheen kasvattajan miehen edellä, joka voi 
omistaa ainoastaan osan huoliaan perheelleen ja 
silloinkin pääasiallisesti pitää huolta perheen ul- 
konaisista asioista ja taloudellisesta toimeentu- 
losta. Äidin kuoltua tai kun pitkällinen ruumiin 
tai sielun sairaus tekee hänet kykenemättömäksi 
täyttämään tehtäväänsä, täytyy siis lasten per- 
heessä jäädä tarpeellista kasvatusta vaille, ja tä- 
mänpä asianlaidan me ylempänä otaksuimmekin 
syyksi, miksi suvaitsimme yleisiä kasvatuslaitok- 
sia, vaikka jokainen hellä isä siinäkin tapauk- 
sessa on kernaammin valitseva vaikkapa palka- 
tunkin kasvattaja-naisen omassa kodissaan. Mutta 
puuttuva isällinen huolenpito ei niin suuria vai- 
kuta lasten kasvatukseen, vaikka, jos köyhyys 
haittaa, heidän opetuksensa siitä supistuu ah- 
taammalle. Valtio-oppi V. 1842. 

Minun ei tarvitse lausua sanaakaan naisen 
merkityksestä perheelle, sen siveelliselle elämälle. 
Jos tämä on, kuten onkin, rakkauden määrättä- 
vänä, niin vaimon ja äidin rakkaus on perheessä 
— jollei kaikkea — melkein kaikki. 

Ja kuitenkin juljetaan kevytmielisesti puhua 
siitä että naisen tehtävä perheen hyväksi on 
muka liian vähäinen hänen henkensä toimin- 
naksi! 

Älkäät uskoko tätä, te jalot naiset. Jumala 
on siellä perheessä teidän sydäntenne pohjaan 
kätkenyt kansojen kohtalot, ihmiskunnan kehi- 
tyksen, Oikean olemuksen maan päällä. 

Perheen merkitys historiassa. Litteraturbl. 8 n:sta 1863. 

Uskonto ja kirkko. 

Uskonto opettaa, ettei ole mitään ihmisen van- 
hurskautta, ja jokaisen ihmisen omatunto vah- 
vistaa tämän opin. 

Sanoja, lausutulta J. J. Tengströmln haudalla 15 p. 
huhtikuuta 1858. 

Uskonto ei ole ainoastaan lohduttaja elämän 
surkeudessa, vaan myös se varmuus ijäisen 
läsnäolosta ajallisuudessa, joka antaa ihmiselle 
voimaa kohota hetkeä ylemmäs toiminÄan ijäi- 
syyttä varten. Valtio-oppi v. 1842. 

Eikös ihmiskunta sitte menekään eteenpäin 
yhä suurempaan täydellisyyteen? Kaikkina ai- 
koina on tähän kysymykseen vastannut kaksi 
ääntä, toinen vaikeroiden ihmisen nopeaa tur- 
meltumista, toinen ylistellen valistuksen oivia 
hedelmiä; töinen pyrkien pitämään kiinni pyhistä 
totuuksista, toinen asetellen uusia. Jälkimmäi- 
sellä puolella on etunaan epävarma tulevaisuus; 
edellinen on varma, mutta ainoastaan siitä mikä 
on ollutta. Nuori polvi se historian tekee, ja 
vanha sen tietää. Mutta siinä onkin kaikki. Ei 

ihmiHkunnasta milloinkaan ole tuleva täydellistä 
tässä (-ehdottomassa) merkityksessä, eikä voi milloin- 
kaan kieltää, etteikö se jo kultakin kuluneelta het- 
keltä ole täysin valmis. Täydellisyys ilmaisee vain 
jotakin suhteellista, ja suhteellisia etuja voi etsiä 
kaikkialla. Pyrkimys täydellisyyteen on tuo hä- 
viämätön halu, joka tekee sen ettei historia kos- 
kaan seisahdu, ja tämä halu, fa^engen elämä, on 
sen korkein täydellisyys. Se olemus on nykyi- 
syydessä, ja nykyisyys on sen takia aina histo- 
rian täysikuntoisin elomuoto, johon entisyys ja 
tulevaisuus ahtautuvat yhteen. 

Ellei näin olisi, ei ihmisellä olisi lohdutusta 
elämässä. Sillä kansan elämä on niinkuin yksi- 
lönkin äärellinen. Ne ovat kumpikin mailman- 
historian pakon alla, ja se side, jolla luonnon- 
täytymys lannistaa yksilön toimia, kahlehtii kan- 
saakin. Perheen onnea hallitsee luonnon sokeat 
voimat. Lapsi saattaa syntyä tai jäädä synty- 
mättä; se saattaa syntyä surkeana, ihmishaa- 
muna, ihmisjärkeä vailla; ja surma katkoo yhte- 
nään perheen sidettä. Kansalaisyhteiskunta saat- 
taa antaa ihmiselle aineellista aikaantuloa, sivis- 
tystä, turvallisuutta ja oikeutta; mutta saattaa 
se kieltääkin häneltä kaikkia näitä; ja surkeana, 
tietämätönnä, väkivallan ja vertaistensa vääryy- 
den alaisena saattaa hän elää kituroida kurjaa 
elämätä. Isänmaallisuus voi elvyttää hänen 
mieltänsä miehekkäästi kaikkea tuota kestämään; 
mutta hän saattaa syntyä langenneen sukukun- 
nan sekaan, kuulua kansaan, josta isänmaalli- 
suuden liekki on sammunut, jonka keskellä ei 

kukaan viritä eikä mikään pidä vireillä sen kipi- 
nää hänen povessaan, jonka nurja-tapa on ainoa 
hyvä tapa mistä hän tietää ja jonka myrkkyä 
h&n on äidin maidossia itseensä imenyt. Sanalla 
sanoen : toiminnan maailma saattaa olla häneltä 
suljettuna ja kieltää häneltä tajunnan että hänen 
henkensä on vapaa ja järjellinen. 

Mutta tietämyksen mailma on hänelle avoinna 
tarjoten lohdutustaan ja tietämyksen vapaus ko- 
hoo sovintoa täynnä toiminnan vapautta kor- 
keammalle. Mitä onnettomuutta, vääryyttä, si- 
veellistä turmelusta ja muuta toiminnan objek- 
tiivinen mailma tarjookin — se on kuitenkin 
varma, että oikea elää nyt ja vasta maan päällä, 
tulee ihmisten tunnettavaksi ja tunnustettavaksi, 
ja että paha mailmanhistoriassa siten objektiivi- 
sesti sovitetaan. Ihmistoimella sovitetaan, mitä 
ihmistoimi on rikkonut. Ja tämän tajuaminen 
on Kaitselmuksen uskomista mailmanhistoriassa, 
on tietämistä, että ikuinen järki, olematta sidot- 
tuna hetkeen ja yksilön äärelliseen olemassa- 
oloon, yhä eteenpäin kulkien ohjaa ihmisen koh- 
taloita. Mutta tähän tietämykseen ihminen ei 
pääse menneitä katselemalla ja tulevista haavek- 
simalla. Hänen on tiedettävä ijäinen nykyisessä, 
hetkessä; sillä jos hetki rikkoo, on se myös 
kutsuttu sovittamaan, mitä menneisyys on rik- 
konut. Jos joltakin aikakaudelta puuttuisi tämä 
sovittava voima, eikä oikea kulkisi voitollisena 
eteenpäin — silloin Kaitselmuksen hallitus py- 
sähtyisi ja sokea kohtalo pitelisi mailman valtik- 
kaa käsissään. 



dbyGoogk 



126 Uskonto ja kirkko. 

Joka uskonnossa elää tämä tajunta ikuisen 
läsnäolosta ajallisessa. Jos ihmiskunnan vaihei- 
den ohjaaja ajatellaankin sen yläpuolella olevaksi 
olennoksi, niin on kuitenkin kaikessa jumalan- 
palveluksessa, joka uhrissa ja sovinto-opissa va- 
kaumus Jumaluuden läsnäolosta äärellisessä, ja 
hartaus tuntee välittömästi tämän läsnäolon 
omassa sielussaan. Kristinusko lausuu tämän 
vakaumuksen selvemmin^ kuin mikään muu us- 
konto, historiallisesti Jumalan ihmiseksi-tulemi- 
sessa ja, läsnäoloisesti, opissaan ihmisen pyhi- 
tyksestä ja Jumalan Hengen asumisesta hänen 
hengessään. Kaikessa uskonnossa elää myöskin, 
sovintoa uskottaessa, se vakaumus että ihmis- 
henki tietämisessä, ihmisen tajuavassa tietoisuu- 
dessa, voipi hävittää pahan, semmoisenakin kuin 
se on toiminnassa^astunut ilmi. 

Valtio-oppi V. 1842. 

Peruspohjaltaan käsitykseni^nojauu siihen 
oivaltamiseen, että uskonto tietämyksenä ihmisen 
suhteesta Korkeimpaan Olentoon eli, mikä on 
samaa, tietämyksenä ihmishengen omasta ikui- 
sesta olennosta, on perustana kannattamassa hä- 
nen käsitteitään henkensä vapaudesta ja oikeasta, 
siis hänen toimiaan ylipäänsä ja valtiota, joka 
juuri onkin oikea toteentuneena, hänenj vapau- 
tensa ja tointensa maailma. Sillä jos todella 
kaikki yhteiskunta olisi ainoastaan järkevyyden- 
keino auttamassa ihmistä välttävän eheänä kul- 
kemaan tiensä kehdosta hautaan, jos siis järjel- 
linen ajattelu ja siveellinen toiminta ei itsessään 

olisi minkään arvoista hengen ikuisen olennon 
toteuttamisena, eipä tosiaan syytä olisi, miksi 
kehtoa ja hautaa ollenkaan on olemassa. 

Mutta yhtä lujasti kuin tunnustan uskontoa 
valtiolle välttämättömäksi, yhtä avomielin kiel- 
län, että uskonto on sidottu mihinkään yksin- 
omaiseen muotoon, ulkonaiseen tai sisälliseen. 
Ei mikään kirkko voi kytkeä sitä muuriensa 
taa, eikä tunne voi väittää yksin omaavansa 
tietämystä, niin kauan kuin ajatteleva käsitys- 
kin olokappaleista saa tietämyksen nimen. Ken 
siis kehuu olevansa uskonnon ystävä yksinomaan 
siitä syystä että hänen vakaumuksensa suosii 
jotakin määrättyä opinkappalta tai hän herkem- 
min kuin toinen viehättyy tunteensa valtoihin, 
hänen kerskuunsa on naurettava ja typerä. 

Omantunnon-vapautta ei tarkkaan katsoen mi- 
kään valta mailmassa voi ihmiseltä ottaa; mutta 
yksilöä, jos hänelle henkensä on hyvää omaa- 
tuntoa kalliimpi, voidaan kyllä pakoittaa tunnus- 
tukseen jota hänen vakaumuksensa ei hyväksy. 
Niitä aikoja on ollut, jolloin näin tapahtui. En 
tahdo edes kieltääkään, että valtio voimissaan 
pysyäkseen on saattanut tarvita kirkon yhteyttä; 
mutta nuo tavalliset keinot syrjähtyneen palaut- 
tamiseksi kirkon helmaan täytyy jokaisen hyl- 
jätä. Ne ovat olleet seurauksena lainkäytön 
ainoastaan verrattaisesta oikeudesta yleensä. 
Kuitenkin täytyy vapaamielisimmänkin kansan- 
valtaisen myöntää enemmistölle oikeus ytiteiskun- 
nan hallituksesta erottaa ne, joiden oppi enemmistön 
mielestä ei sovi yhteiskunnan pysymyksen kanssa 

yhteen, jopa, ankarasti katsoen, yhteiskunnankin 
keskuudesta. Mutta siitä seuraa myöskin eri- 
uskolaisen oikeus hakea itselleen uusi kotimaa, 
jossa hän voi yhteen sovittaa vakaumuksensa ja 
velvollisuutensa valtiota kohtaan. 

Kun nyt sivistys on totuuden harrastusta ja 
kykyä etsimään itselleen vakaumusta, täytyy 
välttämättä, sivistyksen kohotessa, mielipiteitten 
monistua ja vaihtumistaan vaihtua. Valtio, joka 
tahtoisi sitoa kaikki jäsenensä yhteen uskonkaa- 
vaan, silloin piankin murenisi rikki. Kaiken 
valtiokirkon täytyykin sentähden ajan pitkään 
rakentaa olemassa-olonsa tunnustajiensa tietä- 
mättömyyden perustalle ja pysyäkseen pystyssä 
ehkäistä sivistyksen edistystä. Kokemus näyt- 
tää, ettei tämäkään keino pitkälle auta, sillä va- 
listusta vastaan ei ole vielä mikään valtiomies 
keksinyt varmaan tepsivää keinoa. Jollei siis 
valtiokirkko tiedä aikaansa, niin työntää aika 
hänet syrjään tyhjänä muotona, josta henki on 
paennut. Sivistyksen eteenpäin mennessä muut- 
tuvat myös valtion laitos ja lait, ja jos uskon- 
nollinen tietämys pysähtyy paikoilleen, niin kan- 
san elämä, sen toimitapa kansalais-yhteiskun- 
nassa ja valtiossa yhä enemmin irtautuu siitä ja 
kirkko jää valtiolle merkitystä vaille. 

Valtio-oppi V. 1842. 

Kristinusko antaa yleisiä siveyssääntöjä, joi- 
den yleislaatuisuus voi tehdä ne kaikille kansoille 
ja kaikille ajoille päteviksi, ja osoittaa siinäkin 
universaalisen luonteensa esim. Mooseksen lain 
edellä, joka uskonnon nimessä latelee mitä eri- 

koisimpia sääntöjä elämälle, ja välistä menee 
aivan vähäpätöisiin, jopa vastenmielisiinkin yksi- 
tyiskohtiin. Mntta nämät kristinuskon yleiset 
siveyskäskyt eivät riitä tienoppaiksi, kun kysyttä- 
viin tulee, mikä kussakin yksityisteossa on oikeaa 
tai väärää. Siihen onkin jokainen siveysoppi 
riittämätön. Kunkin tekojen ylimpänä ohjeena 
on ja täytyy aina olla se, että hän noudattaa 
kansansa tapaa ja lakeja. Ilman tätä tukikohtaa 
ei ole mitään rajoittamassa mielivaltaa, ei mitään 
suistamassa harhailuja oikean ja väärän suhteen. 
Älköön kukaan intoiUja ajatelko kristinuskon ar- 
voa tällä väitteellä alennettavan. Alentavampi 
sille olisi, ellei se. vuosituhannen kuluessa olisi 
ennättänyt elähyttää kristittyjen kansain lain- 
säädäntöä ja tämä siten sisältäisi huonomman 
siveysopin kuin uskonto. Valtio-oppi v. 1842. 

Ihminen kuuluu valtioon toimiensa, kirkkoon 
vakaumuksensa puolesta. Edellisessä täytyy olla 
suhteellisesti yhdentekevä, ajatteleeko yksilö toi- 
sin kuin hän toimii, kun hän vaan toimiessaan 
noudattaa lakia ja tapaa, joiden yleispätöisyys 
aina todistaa kansankin vakaumuksen niitä yli- 
päänsä kannattavan. Mutta kirkossa on toimena 
ainoastaan ulkonainen jumalanpalvelus, jonka 
semmoisenaan, vakaumuksen puutteessa, täytyy 
olla peräti merkitystä vailla, jota vastoin kirkon 
oleellisena yhdyssiteenä on oppi, jäsenten tieto ja 
vakaumus. Valtio-oppi v. 1842. 

Niinkuin yksilö saatuaan korkeamman älylli- 
sen sivistyksen ei tyydy Jumalan käskyihin sem- 

J. W. Snellmanin aatteita. — 9 

moisinaan, vaan hän vaatii että käskyn sisällinen 
totuus ja oikeus sitä oikeaksi osoittakoon, niin 
kansatkin kohoovat oivaltamaan yhteiskuntajär- 
jestyksen välttämättömyyttä itsessään. Kirkko ja 
valtio lakkaavat silloin olemasta samana valtana, 
ja edellinen voi ainoastaan vakaumuksen aseella 
puolustaa opin puhtautta. Niin tulee kirkosta 
kansalaisyhteiskunnalle opetuslaitos, ja opin si- 
veellinen ydin on ainoa, mitä valtiovallan tarvit- 
see hoitaa. Tämän hoidon valtio toimittaa luon- 
tevimmin asettamalla sivistyneitä ja siveellisiä 
uskonnonopettajia. Mutta varsinainen uskonoppi, 
vakaumus Jumalan olennon opista ja ihmisen 
suhteesta häneen, jää yhä enemmin yksilön omaksi 
asiaksi. 

Niin on, kristityn kirkon piirissä, uskonpuh- 
distus yksilön omaksi voittanut täyden ajatus- 
vapauden uskonnonasioissa, niin että ainoastaan 
usko, yksilön oma vakaumus, astuu todistajaksi 
opin totuuden puolesta. Protestanttinen valtio- 
kirkko, jonka oppia lain koura pitää pystyssä, 
on siis uskonpuhdistuksen periaatteelle vieras. 
Missä semmoinen kirkko on, todistaa se ettei 
valtiolla vielä ole tarpeeksi voimaa omasta takaa, 
se on: että kansan sivistys ja siveellinen tajunta 
ei ole vielä kyllin vahvaksi varttunut tunnusta- 
maan valtion sisällistä järjellisyyttä. Mutta missä 
kansallishenki on tälle kannalle kehittymäisillään, 
siellä on yleinen suvaitsevaisuus työntänyt syr- 
jään valtiokirkon yksinvaltiuden. 

Valtio-oppi V. 1842. 

Ulkonaisena laitoksena ei kirkko ole mikään 
valtiomahti eikä seiso yläpuolella valtiota, paitsi 
ehkä siinä paavin vallan hahmossa joka vielä on 
jälellä. Pyhä yhteinen kirkko ei noudata mitään 
kirkkojärjestystä eikä sillä ole pappeja, vaan jo- 
kainen sen jäsen kantaa kirkkoa omassa poves- 
saan. Tästä kirkosta eivät mitkään papin panna- 
julistukset karkoita toisin ajattelevaa, vaan kukin 
puolustaa täällä tietämystänsä Jumalasta ja ihmi- 
sen suhteesta häneen ainoastaan oman oman- 
tuntonsa tuomioistuimen edessä. 

Valtio-oppi V. 1842. 

Että pakollinen uskonnontunnustus on aivan 
arvoton, joko se kutsutaan kuuluviin polttorovioita 
pystyttämällä tai kansallisia ja valtiollisia etu- 
oikeuksia antamalla, sitä ei yksikään ajatteleva 
ihminen epäile. Valtio-oppi v. 1842. 

Jos sentähden vala käsitetään niin, että yksilö 
sillä tahallaan sulkeutuu erilleen Kaitselmuksen 
hallinnosta, jos hän joutuisi totuudesta hairahtu- 
maan, on se epäjärjellinen ja epäuskonnollinen. 
Jos taas valaa pidetään sinä, minä sivistynyt 
sen epäilemättä pitääkin, ainoastaan muistutuk- 
sena mailmanhallinnon järjellisyydestä, valtiota 
ja yksityisen vaiheita johtavasta Kaitselmuksesta, 
niin sopii se erityisesti tilaisuuteen tämmöiseen, 
jolloin yksilö antaa todistuksensa oikean toteut- 
tamiseksi maan päällä. Se perustuu siis itses- 
sään oikeaan käsitykseen ihmisen suhteesta Kor- 
keampaan olentoon ja on siinä tilaisuudessa so- 

velias kiinnittämään ajatusta todistuksen suureen 
merkitykseen. Jos todistajan totuudellisuus riip- 
puu rangaistuksen pelosta, eikä rakkaudesta Ju- 
malaan, jonka tahdon pyhyyteen hän vahvasti 
uskoo, niin tämä ei ole valatavan syy, vaan seu- 
raa se virheellisestä uskonnon opetuksesta. 

Valtio-oppi V. 1842. 

Ei sokea usko eräihin uskonlauselmiin voi 
uudistaa maailmaa. Miettimys opettaa, että sel- 
lainen usko on kuollut; historia opettaa, että 
sellainen usko on eri aikoina ja eri kirkoissa 
omikseen hyväksynyt ristiriitaisia lauselmia, vai- 
kuttamatta muuten kuin ehkäisevästi kansojen 
henkiseen ja siveelliseen kehitykseen. Mitä useam- 
pia tällaisia lauselmia, jotka ovat vapautetut kai- 
kesta järjen tutkinnasta ja joihin mikään tut- 
kinta ei pystykään, on jossakin kirkonopissa, sitä 
kauempana on seurakunta ollut jäljellä sivistyk- 
sessä ja hyvissä tavoissa. Ainoastaan sitä uskoa, 
joka on elävä töissä ja toimissa, tarvitsee nyky- 
aika, lujaa uskoa jumalallisen huolenpidon halli- 
tukseen, hyvän voittoon. Jumalan hengen voi- 
maan nöyrässä ja itsekkäisyydestä vapaaksi pääs- 
seessä mielessä. 

J. I. Berghin vihkimäpuheesta Kuopion lukiossa v. 
1846. Katsaus kristillisen sivistyksen kehitykseen ja ny- 
kyiseen tilaan. Saiman 38 ja 39 n:ossa v. 1846. 

Meidän aikamme viisaus näyttää, edellisten 
aikain viisauteen verrattuna, olevan monissa suh- 
teissa suuri. Kuinka lapsellisia olivatkaan esim. 

esi-isäin arvelut maan suhteesta maailman-kaik- 
kioon? Siinä se maa seisoi, ihmiselle äärettömän 
suurena, maailmanrakennuksen keskipisteenä. Au- 
ringon oli Jumala asettanut taivaanlaelle valai- 
semaan ja lämmittämään maata, olemaan hyödyksi 
sen kasveille ja eläimille ja etenkin ihmiselle. 
Kuu oli ripustettu lyhdyksi yön pimeään; tähdet 
koristivat taivaanlakea kummeksivan ihmisen 
ihailtavina. 

Ja entäs nyt? — Eihän tämä maamme ole 
muuta kuin pieni piste maailmankaikkiossa. Sa- 
moin kuin joukko muita yhtä vähäpätöisiä mine- 
raalimöykkyjä vierii se auringon ympäri. Ja 
aurinko itse on vain yksi noita epälukuisia ava- 
ruuteen sirotettuja auringoita, jotka siinä vähäi- 
sine planeetti-pallukoineen kiertelevät omia rato- 
jansa. 

Kuinka suuri olikaan edellisen katsantotavan 
mukaan ihminen, seisoen siinä luomiston keskus- 
tassa, sen perimmäisenä tarkoituksena. Jumalan 
jälkikuvana, jota kaikki näkyväinen oli määrätty 
palvelemaan ! 

Kuinka pieneksi hän nyt on kutistunutkaan, 
muurahaisen vertaiseksi, joka ryömii siinä pikku 
mättäällänsä, syrjäisessä nurkassa maailmanava- 
ruutta! 

Mutta täytyykö meidän todella uskoa näin 
olevan? 

Ei — ja tuhat kertaa ei? Ihminen on vielä 
tänäpäivänä luomiston keskipiste. Hän on se — 
tahi hänellä ei ole muuta tarkoitusta kuin sam- 

malella tai matosella. Mutta hänen omatuntonsa 
todistaa, että hänellä on korkeampi tarkoitus. 
Hänen henkensä todistaa hengen ylhäisyyttä. 

Perheen merkitys historiassa. Litteraturbladin 8 n:ssa 
Y:lta 1863. 

HUOMATTAVA ISÄNMAALLINEN TEOS/ 

Tohtori K, O, LINDEQVISny 

kiitetyn ja^paljon levinneen YLEISEN HISTO- 
RIAN valmistuttua on kustannuksellamme alka- 
nut ilmestyä saman tekijän kirjoittama, 
kaikille kansalaispiireille aiottu 



SUOMEN HISTORIA 

NOIN 500 SIVUN LAAJUINEN, KUVALLI- 

NEN LUKUKIRJA »LAAJEMPAA KANSA- 

LAISSIVISTYSTA» VARTEN. ILMESTYY 

NOIN 30 VIHOSSA ä 25 P:IÄ. 



Historiallinen Aikakauskirja lausuu siitä: 
»Mikäli jo ilmestyneestä ensi vihosta voi 
päättää, on Lindeqvistin esitystapa uudessa teok- 
sessa vielä selvempää, koruttomampaa ja ytimek- 
käämpääkuin edellisessä.» 

Helsingin Sanomat lausuvat m. m.: 
»Tällainen historiallinen lukukirja, kansam- 
me vaiheiden yhtäjaksoinen esitys, on tarpeelli- 
nen jokaisessa sivistyneessä suomalaisessa 
kodissa. Siksipä t:ri Lindeqvistin »Suomen his- 
toriaa» voidaankin lämpimästi suosittaa, varsin- 
kin kun se nyt verrattain huokealla hinnalla on 
tilattavissa.» 

Wemer Söderström Osakeyhtiö. 

Porvoo. 

Täydellisesti on nyt valmistunut 

Tohtori K. 0. LINDEQVISTIN 

YLEINEN HISTORIA 

sisältäen 1436 sivua ja 645 kuvaa. Hinta kah- 
dessa osassa 26 mk., sidottuna 32 mk., 
korukansissa 34 mk. 

Yleisestä historiasta lausui Historialli- 
sessa Aikakauskirjassa Tohtori K. J. Jal- 
kanen: 

»Yllämainitun teoksen julkaisemisella on kustantaja 
Wemer öderström ryhtynyt poistamaan epäilemättä varsin 
tuntuvaa puutetta suomenkielisestä historiallisesta kirjalli- 
suudesta. — 

Tohtori Lindeqvistin teos lienee kirjoitettu silmällä- 
pitäen niiden laajempien piirien tarvetta, joissa historiallista 
kirjallisuutta harrastetaan, (se tarkoittaa) tulla niin sanoak- 
seni oppikirjaksi laajempaa kansalaissivistysta varten, jom- 
moista meillä on tarvittu ja kaivattu. Ei koko eikä hinta- 
kaan ole niin suuri, että niiden pitäisi olla esteeksi sen 
laajalle leviämiseUe ja käyttämiselle. 

Aineen käsittely on tarkkaa ja tunnollista työtä, jossa, 
sikäli kuin olen ollut tilaisuudessa vertailemaan, on otettu 
huomioon tieteen uudemmatkin tulokset. Esitystapa on 
asiallista, selvää ja lyhyydessään pirteää. — Kirjan kuvitus 
ansaitsee kaikkea kiitosta. 

Käsitykseni on se, että historiallinen kirjallisuutem- 
me tohtori Lindeqvistin teoksen kautta on saanut arvok- 
kaan ja tervetulleen lisän.» 

